
In lumea noastră care contează şi dă tonul, a intelectualilor, mintoșşi 
culturali, şi escrocilor, mintoşi aculturali, a fost creată şi s-a răspândit 


„ideea, devenită stare de spirit, a ştergerii trecutului dinaintea Revoluţiei. 


a moratoriului acțiunilor noastre ale tuturor din perioada 1945-1989. «Elita 
politică» ne cere. prin preşedintele Iliescu, să lăsăm trecutul pe seama 
istoricilor şi să privim în viitor, prin premierul Năstase să nu mai lingem 
dosarele Securităţii, prin activistul PCR Cosmâncă să nu mai culpabilizăm 
activiștii şi membrii de partid, pentru că ei nu şi-au făcut decât datoria 
spre binele ţării, prin'informatorul Securității Dan Amedeo Lăzărescu să 
nu-l culpabilizăm, întrucât a apărat interesele naţionale. Lumea a doua 
care a influențat şi mai influenţează încă societatea românească, aceea a 
Securităţii şi a serviciilor conexe, cere mai mult decât moratoriul 
activităţilor din perioada *45-'89, pretinde statutul de instituţie patriotică, 
apărătoare a valorilor naționale şi a cuceririlor revoluţionare ale poporului 
român împotriva uneltirilor duşmanilor interni şi externi. Lumea a treia, a 
escrocilor aculturali, invocă şi ea moratoriul activităților ei pre- 
revoluționare, întrucât acestea sunt, fie foarte modeste, fie infracționale, 
ca în cazul emblematic S$.0. Vântu. Şi ei vor să fie consideraţi după ceea 
ce au făcut în ultimii 13 ani, dar cu trei amendamente esenţiale: să nu fie 
întrebaţi cum şi-au făcut primul miliard, să li se aplice principiul de drept 
e permis tot ce nu e interzis, precum şi prezumția de nevinovăție. Condiţia 
existenţei și a dezvoltării acestei lumi a treia este un stat permisiv, de 
esenţă liberală, /aissez faire, laissez passer, pe care puterea so- 
cial-democrată îl implementează, nu în mod dezinteresat. Să îl întrebi pe 
magistrat cum a reuşit să strângă o avere a cărei valoare depășește salariile 
însumate pe parcursul întregii sale activităţi profesionale? Să anchetezi 
Bancorex că a dat credite unor cadre din armată, poliţie şi SRI cu dobândă 
de 15% când toate băncile ofereau dobânzi de 150% pentru depuneri? Să-l 
întrebi pe infractorul S.O. Vântu cum de şi-a apropriat o avere colosală în 
mai puţin de 10 ani? Şi, în general, cum şi cine ar putea să ceară socoteală 
cuiva pentru averea «agonisită» în condiţii dubioase? Avem principii şi 
legi care se opun curiozităţii publice: prezumția de nevinovăție, e permis 
tot ce nu e interzis, principiul permisivităţii /aissez faire, laissez passer, 
„Lumea noastră care contează şi dă tonul, angajată și interesată în 
ştergerea sau rescrierea trecutului, aflată în poziţie dominantă faţă de marea 
majoritate a populaţiei cu trăiri elementare biologice, economice şi 
culturale şi care se lasă manipulată, această lume care contează se confruntă 
cu intelectualitatea neangajată ce nu participă la jocurile politice pentru 

Paul Goma . 
„Săptămâna 


împărţirea cozonacului puterii şi care constituie sau ar fi normal să 


constituie o contrapondere a clasei politice ce ar trebui monitorizată şi — 


controlată. Dar şi această categorie a trăit în comunism şi se eliberează 
treptat şi greu de mentalul acelei epoci. Nu aţi fost şi voi membri de partid, 
iar dacă nu aţi fost, nu aţi participat la şedinţele de partid deschise, deci 
obligatorii? Nu aţi participat la învățământul ideologic, la manifestaţiile 
de 1 Mai, 23 August, nu ați suportat în tăcere, deci aţi acceptat, 
comunismul? Câte Doina Cornea şi câți Paul Goma şi Mircea Dinescu au 
fost în România şi s-au manifestat ca adversari ai regimului? Chiar şi aceştia 
din urmă au fost membri ai partidului comunist! Cei ce au luptat împotriva 
comunismului au fost fie ucişi, fie aruncaţi în închisoare. Cei rămaşi în 
afara închisorii au fost nevoiţi să tacă şi să suporte, de frica represiunii. 
Acum se exploatează pretinsa solidaritate a acestora întru comunism. 
Aceasta explică neparticiparea la viața publică, rezerva pe care şi-au 
impus-o numeroşi intelectuali, ba, mai mult, o îngăduință obosită faţă de 
participanții la puterea politică de ieri şi de azi, față de foştii securişti şi 
de noii îmbogăţiți cu valențe infracționale. Sunt acceptate şi preluate 
argumente ca; cine să ne conducă dacă nu cei care au experiența practicării 
puterii, deci foştii activişti comunişti; a vedea în fiecare om un potențial 
securist este un semn de boală psihică; a-i acuza pe cei ce au făcut avere. 
după Revoluţie e un semn de invidie şi neputinţă. La acest mod de a gândi, 
indus de cei interesaţi, s-a ajuns deoarece societatea românească a acceptat 
preluarea şi păstrarea puterii de către vechii nomenclaturişti comunişti, 
reciclați nu se ştie când şi cum în «democrați», pentru că securiştii au fost 
lăsaţi să activeze în continuare în viața publică şi serviciile secrete, 
refuzându-se deconspirarea lor prin şi de către CNSAS, din cauză că noii 
îmbogăţiţi nu au fost supuşi unui control al averilor urmat de confiscarea 
valorilor fraudulos obținute, în esenţă pentru că se refuză cercetarea 
trecutului, amendarea istoriei noastre recente, redistribuirea puterii şi 
averilor, redistribuire efectuată pe sprânceană. Întrucât textura socială, 
politică, economică şi financiară creată în ultimii 13 ani este atât de solidă 
încât dacă te atingi de un om sau de un sector, reacţionează tot ansamblul, 
intelectualii neangajați au obosit contestând şi sunt dispuşi să accepte răul 
cel mai mic (preferându-l pe Iliescu lui Vadim Tudor la alegerile 
prezidenţiale), avansând ca epitaf: Poporul român are ceea ce merită. 
Oare ni se prefigurează un viitor sumbru şi fără perspective? 
Oare nu putem ieşi din capcana în care am intrat? 
Nicolae Henegariu 

„Cei care au crezut după 22 decembrie 
că vor înlătura Securitatea şi-au făcut iluzii. 
Securitatea din România, la fel ca toate 
instituţiile similare din fostele țări socialiste, 
este organizată în aşa fel încât, chiar dacă unii 
dintre şefii ei dispar, funcţionează în 
continuare fără ei. lerarhia este organizată pe 
principiul şirului indian. Când unul dintre şefi 
dispare, şirul face un pas în faţă și locurile 
sunt ocupate automat. Organizarea are totuşi 
o hibă, care a distrus unitatea aparatului: dacă 
şeful din capul şirului o ia în altă direcție, 
toți îl urmează”. Aceste cuvinte care de- 
finesc în opinia noastră ceea ce s-a petrecut 
cu fosta Securitate după decembrie 1989 
aparțin unui om al aparatului, un colonel din 
Dolj, pensionat la cerere în 1990. Este una 
din puţinele confesiuni din interior, care 
ilustrează un fapt de multe ori şi de către 
mulți enunțat, dar din nefericire insuficient 
probat datorită legii tăcerii care a acoperit 
după 1989 acţiunile structurilor provenite 
din fostul Departament al Securității Statului. 
Tăcerea a fost încurajată de patronajul şi girul 
pe care noua putere l-a acordat încă din 
primele zile ale anului 1990 acţiunilor 
acestor structuri. 

Imediat după impactul prăbuşirii regi- 
mului comunist, ofițerii Departamentului 
Securităţii Statului (DSS) au suferit, la nivel 
instituțional, dar şi individual, o criză de 
identitate. Fostul DSS era pe bună dreptate 
identificat de opinia publică drept cel mai 
periculos instrument al aparatului represiv 
comunist, iar drept consecință slujbaşii 
acestuia au devenit peste noapte dintr-o elită 
privilegiată a regimului, oaie neagră şi țap 
ispăşitor pentru toate relele petrecute în 
România Socialistă. Această criză nu a fost 
însă una de lungă durată. Foarte repede, noile 
structuri de putere au înțeles foloasele 
utilizării capacităților specifice ale foştilor 
securişti, din momentul în care şi-au simţit 
amenințată poziția prin reînființarea par- 
tidelor istorice, în condiţiile pluralismului 
politic. Concurența acestora trebuia anihilată 
pe cât posibil fără implicarea violentă a 
instituţiilor statului, ceea ce a impus 
controlarea şi compromiterea lor, acțiune 
pentru care cadrele DSS erau antrenate şi 
totodată dispuse. Complicitatea între noile 
autorităţi şi structurile fostei Securităţi a fost 
precedată de acțiuni menite să le pună pe cele 
din urmă în mod necondiţionat în slujba 
puterii, profitându-se de incertitudinile şi 
temerile securiştilor. Astfel, gruparea de 
politicieni comuniști care a preluat puterea 
în România în decembrie 1989, imediat după 
fuga precipitată a soţilor Ceauşescu, s-a 
îngrijit de la bun început de soarta De- 
partamentului Securităţii Statului — fie şi 
numai din cauză că mulți dintre exponenţii 
noii puteri fuseseră, ca oponenți ai lui 
Ceauşescu din interiorul regimului, subiecți 
ai atenţiei temutei politii politice a fostului 
regim. În această calitate, erau familiarizați 
cu metodele ei şi îi cunoșteau eficienţa. 
„Legalitatea populară nu trebuie 
confundată cu blândejea. Orice şovăială în 
domeniul aplicării constrângerii față de 
dușmanii de clasă ar avea consecinţe nefaste 
pentru patria noastră. Unii văd în legalitatea 
populară numai aspectul prevenirii exceselor 
făcute de anumite organe ale puterii populare 
în activitatea ce o desfăşoară. A exercita 
numai de pe astfel de poziţii legalitatea 


populară, înseamnă a greşi profund, a face 


jocul duşmanului. Trebuie să fim pătrunşi de 
faptul că legalitatea populară trebuie să-și 
îndrepte tăişul ei principal în lupta împotriva 
lor”. Acest pasaj este reprodus dintr-o 
stenogramă a discuţiilor cu prilejul pre- 
zentării Raportului de activitate al CC al 
PMR la Congresul II al PMR din 23-28 
decembrie 1955, într-una din unităţile de 
Securitate ale patriei. Tonul fără echivoc al 
unei asemenea poziţii, dominat de „ura de 
clasă”, a fost reluat la sfârşitul lunii ianuarie 
aanului 1990, odată cu creşterea popularității 
partidelor istorice. Nu ne putem permite 
explicaţii de fond, în contextul de față, 
privind motivațiile celor care, de la tribunele 
organizate mai mult sau mai puțin ad-hoc în 
împrejurările de atunci, condamnau în aceiași 
termeni duri „opoziția”, atribuindu-i nici mai 
mult, nici mai puţin intenția de a trăda, de a 
„vinde” țara. 

Reamintim aici campania de calom- 
niere, care s-a permanentizat practic în 
oficioasele FSN după marea manifestaţie de 
la Bucureşti din 28 ianuarie 1990 şi, mai 
grav, că atacurile au fost reluate pe posturile 
publice de televiziune şi radio, fără să se 
permită dreptul la replică, pentru restabilirea 
adevărului. Uneori, aceste atacuri au frizat 
absurdul. Iată într-o succintă inventariere, 
țintele şi temele predilecte ale campaniei: 
despre cunoscuta dizidentă Doinea Cornea 
se afirma că împarte bani în scopuri poli- 
ticianiste şi umblă prin România pentru a 
cumpăra întreprinderi, că este de fapt evreică 
şi că alături de Radu Câmpeanu şi lon Raţiu, 
al cărui nume real ar fi Racz lanos, au semnat 
cu un funcţionar al ministerului de Externe 
ungar un tratat. Documentul recunoştea, 
chipurile, drepturi ale Ungariei asupra 
Transilvaniei şi prevedea o „„vânzare” detaliată 
a teritoriului românesc, în beneficiul celor 
trei. Falsul a fost publicat de mai multe ori 
în facsimil şi difuzat prin marile oraşe ca 
pretins manifest, atestând această așa-zisă 
tranzacţie. De asemenea despre Corneliu 
Coposu s-a afirmat că a trăit aproape întreaga 
viață în Occident, străin de greutăţile 
românilor, prilej cu care s-a şi lansat 
sintagma de mare popularitate „voi n-aţi 
mâncat salam cu soia”. În cotidianul „Azi”, 
oficiosul FSN, Constantin Ticu Dumitrescu 
a fost acuzat cu ajutorul unor fotografii 
falsificate că ar fi participat la asasinatele 
legionare „de la Jilava şi Strejnic, omi- 
țându-se că atunci când se petreceau acestea 
el avea 12 ani. Se poate recunoaşte în aceste 
exemple modelul clasic utilizat de regimul 
comunist, de acuzare a adversarilor, fie că 
sunt vânduți ungurilor, fie că sunt vânduți 
„jidanilor”, fie că sunt legionari, deşi nu în 
puţine cazuri asemenea acuzaţii se contra- 
ziceau una pe alta. A existat însă și o metodă 
mult mai subtilă de compromitere a posi- 
bilităţii unei alternanţe la puterea instaurată 
odată cu transformarea Frontului Salvării 
Naţionale în partid politic. Astfel, prin legea 
partidelor, adoptată în regim de urgenţă de 
CPUN, se prevedea posibilitatea înfiinţării 
unui partid politic cu doar 251 adeziuni, deşi 
un sondaj de opinie, realizat la începutul lunii 
martie 1990, chiar când în Parlamentul 
provizoriu al României se dezbătea Legea 
electorală, releva că, din 5617 subiecţi 
chestionaţi, 81,9% considerau numărul 
adeziunilor insuficient şi numai 13,8% îşi 
declarau acordul cu acesta. Pe fondul de mai 
sus, acțiunea de compromitere a Opoziţiei a 

fost dublată ca efect, prin spectacolul 
derizoriu, întreținut, al vieţii politice şi al 
dezbaterii CPUN, televizate zilnic. Pe de altă 
parte, putem însă observa că, în acest 
context, după evenimentele din decembrie 
1989, nu a existat nici cel mai mic semn 
public de căinţă din partea vreunui activist 
de partid sau lucrător al fostei Securităţi, 
principalele instituţii vinovate de starea în 
care se găsea țara la sfârşitul anilor '80. Cu 
toate că, trebuie recunoscut, din păcate, că 
prea multe persoane ar fi trebuit atunci să 
spună: uife, asta a fost vina mea. Pentru a 
înțelege totuşi cum a câştigat atât de uşor 
minciuna în locul adevărului şi ura în locul 
fraternității din zilele de decembrie 1989 
este necesară o scurtă incursiune în obscu- 
ritatea practicilor Securităţii, cea care 
controlase prin delațiune şi dezinformare 
societatea românească, cât şi a istoriei 
acelor practici. Cu atât mai necesară cu cât, 
din nefericire, modelele, metodele şi 
motivațiile securiştilor şi-au impus domi- 
naţia în ultima jumătate de veac în România. 

Trebuie spus din capul locului că nu am 
fost inovatori în domeniu. Modelul sovietic 
stalinist a reprezentat pentru statele socialiste 
principiul călăuzitor în consolidarea noii 
societăţi - o societate bazată pe teroare, pe 
opresiune, în numele marxism-leninismului, 
a lichidării oricărui duşman de clasă, care ar 
fi putut atenta la pseudo-valorile instituite de 
ideologia stângii. Sub acest pretext, milioane 
de oameni au căzut victime instrumentului 
de bază al conservării sistemului — poliţia 
politică comunistă. Securitatea, la fel ca şi 
celelalte instituţii represive similare în 
statele satelite ale blocului sovietic, a fost 
concepută după chipul şi asemănarea 
KGB-ului. La baza sistemului represiv 
comunist poate fi aşezat, într-un mod 
paradoxal, „principiul supravegherii abso- 
lute”, enunțat de un mic gentilom britanic, 
Jeremy Bentham, la sfârşitul secolului XVIII, 
potrivit căruia puterea trebuie şi poate 
controla fiecare mişcare a supuşilor, oricând 
şi oriunde. Sub acest aspect, înființarea 
Securităţii la 1 septembrie 1948 prin 
Decretul 221 a însemnat o revoluție în 
metodologia delațiunii, deşi pe de o parte a 
fost preluată schema şi componența rețelei 
informative a structurilor precedente: 
Serviciul Secret de Informaţii, Jandarmeria 
şi Siguranţa. Pe de altă parte însă activitatea 
acestor structuri a fost substanțial îmbu- 
nătățită, cu sprijinul aparatului de propagandă 
al regimului sovieto-comunist. 

Oricum, crearea reţelei informative a 
devenit pentru Securitate primul punct în 
ordinea priorităților. Spre exemplu, cei 216 
foşti informatori ai Gestapoului au înfundat 
puşcăria abia în 1950, împreună cu alți 240 
de agenţi provocatori ai Siguranţei care 
„aduseseră prejudicii mişcării muncitoreşti”. 
Până atunci, Securitatea a scos de la ei tot ce 
se putea scoate. În schimb, cei 830 de 
informatori ai Biroului II, de pe lângă Marele 
Stat Major al Armatei, însărcinat cu contra- 
informaţiile militare, au fost preluaţi din 
mers de Securitate. După o perioadă de 
reeducare, 417 dintre aceştia au fost utilizați 
în continuare ca informatori, iar restul au 
murit în puşcării. În urma acestei activităţi 
febrile de constituire a unei rețele infor- 
mative devotate și eficiente, la începutul 
anului 195|: Securitatea se baza pe 42187 


informatori, împărţiţi în două categorii. 
„calificaţi” şi „necalificaţi”. Dintre aceşti Ă 
mulți proveneau din medii socotite ostile 
comunismului, fiind aduşi de partea regi- 
mului prin metode între care teroarea şi 
şantajul erau preponderente. Astfel, în rețeaua 
informativă erau încadraţi la acea dată 1436 
foşti legionari, 1210 foşti membri aj 
partidelor istorice, 686 erau infiltrați în 
mişcările de rezistență, 318 în alte Orga. 
nizaţii socotite subversive, 605 fuseseră 
racolaţi dintre foştii ofiţeri, deblocaţi din 
Armata Română, 235 erau foşti moşieri 
fabricanți sau chiar demnitari, 387 era 
preoţi catolici sau greco-catolici, 403 
iehovişti iar 245 erau socotiți ca făcând parte 
din mişcarea sionistă (preoții ortodocşi erau 
„contabilizați” pe liste separate). Numărul, 
pe ansamblu, nu este mare, dar oricum, în 
acei ani de teroare Securitatea nici nu avea 
nevoie de mai mulți informatori: arestând la 
întâmplare, securiştii puteau fi siguri că 
arestează duşmani ai regimului. 
În urma durităţilor represiunii, în timp 
situaţia s-a schimbat radical: numărul 
„duşmanilor de clasă”, al „disidenţilor” s-a 
diminuat drastic, iar „aparatul” s-a redus și 
el, schimbându-și esenţial metodele. Deşi s-a 
împuţinat numărul ofițerilor de Securitate, a 
crescut cel al informatorilor. Patru decenii 
mai târziu, la 22 decembrie 1989, efectivele -- 
Departamentului Securității Statului cuprin- 
deau, după spusele generalului Victor 
Atanasie Stănculescu, numai 8400 de cadre. 
La Braşov, Securitatea avea încadraţi, de 
exemplu, 115 ofiţeri operativi. Se naşte 
întrebarea legitimă: cum o sută de securiști 
controlau şi ştiau tot ce se întâmplă într-un 
judeţ? Acest lucru a fost posibil numai pentru 
că ofiţerul de Securitate devenise la finele 
anilor '80 vârful unei piramide represive, din 
care făceau parte elemente din miliţie, 
procuratură, armată şi partid, închegate 
într-un păienjeniş dominat de îmbătătorul 
sentiment al puterii, de dorinţa de parvenire, 
de laşitate. Acesta era miezul piramidei. La 
baza ei se afla ca ultimă şi esenţială verigă 
informatorul, cu o dublă funcție: culegea date 
şi răspândea zvonuri. Fără el, maşinăria 
delațiunii pusă la punct de Securitate în anii 
cincizeci, sub directa îndrumare a consi- 
lierilor KGB-ului, nu ar fi funcționat. 
„Informator” al Securităţii a fost şi este 
pentru multă lume o etichetă mult mai 
infamantă decât cea de ofițer al fostei poliții 
politice comuniste. În cazul acestora din 
urmă, teama întrecea de cele mai multe ori 
repulsia: securistul reprezenta o instituție, 
dar „turnător” putea fi cel de lângă tine. De 
altfel, percepţia este şi rodul unui reflex 
moral-istoric — nu degeaba luda a fost mult 
mai hulit decât judecătorii lui lisus. Revenind 
la detaliile tehnice ale construirii aparatului 
informativ al Securităţii, trebuie precizată - 

cu excepţia unei perioade de început, în care 
s-au utilizat clasificări ale vechiului regim, 
„Sursele” au fost clasificate în patru cate”. 
gorii. Mai întâi, colaboratorii au fost cei care 
şi-au oferit ocazional serviciile, în vreme ce ——— 
informatorii au lucrat constant şi în baza unui 
contract (angajament) cu ofițerii de Se- 
curitate. Aceştia au utilizat în legăturile lor 
cu rețeaua „gazde”, adică persoane care şi-au 
pus la dispoziție locuinţa pentru întâlniri CAICĂ sapa 
trebuiau să aibă loc în condiţiile conspirative. 
prevăzute în regulamente, iar rezidenții au 

fost ei înşişi coordonatori ai unor mici rețele 
de colaboratori, lucrând în contract cu 
ofițerul operativ, ca un fel de „securist cu 
jumătate de normă”. Conform uzanțelor, un 
ofițer de Securitate trebuia să dezvolte o 
rețea care să numere cel puţin 40 de „surse”. 
Depăşirile normei de racolări erau premiate, 
neindeplinirea ei era sancționată (de aceea 
au existat nu puţine cazuri când ofiţerii de 
Securitate s-au remarcat nu doar prin 
şantajurile cu autorul cărora îşi construiau 
reţeaua, ci şi prin falsificarea evidențelor). 
Odată cu apariţia serviciilor secrete în 
primele luni ale anului 1990, acestea nu şi-au 
împărțit doar cadrele, ci şi zestrea de 
informatori ai fostei Securități. Au existat, 
fireşte, şi numeroase dezertări, mulți dintre 
informatori renunțând la onorarea vechilor 
angajamente. Dar, în general, noile servicii 
secrete au aplicat regula preluării rețelelor 
proprii de către ofițerii operativi puşi în noile 
slujbe. In genere, lipsa de repere din vremea 
schimbării de regim a fost de scurtă durată 
Şi în ceea ce priveşte rețeaua informativă. l-a 
luat locul o reconstruire a motivaţiilor, în 
slujba unui ideal asemănător, dar cu „față 
umană”, sporit în momentul în care, prin 
reactivarea ofiţerilor lor de legătură, Puterea 
oferea fostei armate de delatori ai Securităţii 
ŞI o garanţie a tăcerii. 

Informatorii au avut în planul politic al 
conservării sistemului comunist un rol 
esenţial. Se poate spune că l-au creat pe 


* Ceauşescu şi l-au promovat la putere. Ela 


urcat în treapta cea mai înaltă a ierarhiei 
comuniste după ce fusese şef al comisiei de 
cadre din partid şi avusese în mână dosarele 
mai tuturor comuniştilor din eșalonul 
superior. La moartea lui Dej, l-au susținut toți 
nu doar pentru că era cel mai puternic: dotat 
cu 0 şiretenie remarcabilă, Ceauşescu şi-a 
dat seama, analizând cu perspicacitate 
evoluția mecanismelor regimului, că puterea 
înseamnă manipularea informaţiei. Aşa că 
prima lui grijă a fost să pună mâna pe dosare 
cu care să-i demoleze pe cei ce i se opuneau. 
În acest caz, s-a bazat pe acea Securitate din 
sânul partidului comunist, numită „comisia 
de cadre”, cât și pe Securitatea propriu-zisă, 
cu care avea legături încă din 1956, când 
fusese secretar de partid al Ministerului de 
Interne. Veriga cea mai de jos din lanţul de 
împrejurări care a dus la ascensiunea 
dictatorului a fost armata neștiută a infor- 
matorilor câre împânzeau țara, adunând 
informaţii şi răspândind zvonuri, infiltraţi 
chiar şi în rândurile fruntașilor comunişti. 
Aceeaşi metodă avea să fie utilizată şi de 
echipa ce avea să-i urmeze. În decembrie 
1989, după impactul iniţial anticomunist 
înregistrat atunci, şocul a fost atenuat şi apoi 
disipat tocmai cu ajutorul acestei rețele care 
a rămas intactă, iar vechii funcționari și-au 
reluat habitudinile, sub haine şi chip noi. 
Despre informatorii care au controlat 
mediile politice oficiale în anii comu- 
nismului, înainte sau după prăbuşirea re- 
gimului ceauşist, nu se ştiu prea multe. De 
regulă, marii delatori reuşesc să scrie chiar 
pagini ale istoriei, care la rândul ei le trece 
sub tăcere numele. Totuşi, într-o notă-raport 
a Direcţiei a l-a de informaţii interne, 
nedatată, dar anterioară zilei de 30 martie 
1951, se precizează că în aparatul de stat sunt 
infiltrați 1374 „surse”, dintre care 245 
informatori calificaţi, 1090 necalificaţi şi 39 


de rezidenţi. Activitatea acestei rețele despre 
care nu se vorbea pentru că Securitatea ar fi 
fost acuzată făţiş că vrea să substituie 
partidul, s-a dovedit eficientă mai ales în 
conturarea rolului de arbitru al poliţiei 
politice în luptele pentru putere dintre liderii 
comunişti. „Arbitrarea” se făcea practic de 
către KGB, fiind încă o probă a faptului că 
activitatea comuniştilor români s-a des- 
făşurat în acei ani sub controlul Moscovei. 
Să rememorăm, ca exemplu, aşa-numitul 
„scandal de la finanţe”, din toamna anului 
1951. În 29 septembrie, Aurel Vijoli, mi- 
nistrul Finanţelor, a semnat o circulară adre- 
sată Băncii Naţionale, prin care se solicita 
urgentarea finalizării planului de casă. 
Circulara a fost trimisă de funcționarii băncii 
la filialele din teritoriu, confirmând zvo- 
nurile despre reforma bănească aflată în 
pregătire, prin care comuniştii urmăreau să 
instituie un control riguros asupra bu- 
zunarelor cetățeanului, uniformizând practic 
sărăcia. Ştirea a provocat panică. Securitatea 
a arestat de îndată 2904 „.instigatori”, din care 
245 erau membri de partid, în frunte cu 
ministrul Vijoli şi consilierul Băncii Na- 
ționale, Gogu Rădulescu. „Sabotorii” fu- 
seseră depistaţi la timp grație aparatului 
informativ al Securităţii din guvern, care a 
găsit astfel țapii ispăşitori ai unei decizii 
impopulare. Într-o astfel de încâlceală de 
intrigi şi tensiuni s-a format tânărul Ceau- 
şescu, ca şi alți activişti de partid, care şi-au 
construit ascensiunea cu sprijinul implicit 
sau explicit al Securității şi al informatorilor 
ei, din subteranele puterii spre vârful 
piramidei. Trăsăturile acestor lideri, ca şi ale 
celor care le-au urmat în 1989, au devenit 
cu timpul mai dure şi vocile mai sigure, pe 
măsură ce ei au învățat principiul conform 
căruia „acela care ştie multe moare repede 
şi acela care ştie totul nu moare niciodată”. 

Aparatul de informatori, metodele de 
lucru cu rețeaua informativă şi mai ales 
rezultatele ei preconizate au fost un segment 
esențial printre moştenirile Securităţii. Ea era 
nealterată pe la mijlocul anului 1989, când 
la Departamentul Securităţii Statului domnea 
liniştea. Cu toate că în sferele mai înalte, ale 
„profesioniştilor”, departe de urechile 
bănuitoare ale „ceiştilor” de la Serviciul de 
cadre şi protecţie contrainformativă al 
Securității şi de „căţeii” ministrului Postel- 
nicu, se aproximau cu strângere de inimă 
evenimentele de natură să schimbe faţa 
României, undeva, la baza piramidei acti- 
vităţii de informaţii, sursele Securităţii şi 
majoritatea ofiţerilor operativi îşi vedeau 
liniștiți de treabă urmărindu-și „obiectivele”. 
Când 'lă mijlocul lunii decembrie a anului 
1989 încercarea autorităţilor de a-l îndepărta 
pe pastorul Laszlo Tokes din Timişoara s-a 
lovit mai întâi de împotrivirea credincioşilor 
săi și mai apoi această împotrivire de stradă 
s-a îndreptat fățiș împotriva „înaltelor 
personalităţi de partid și de stat”, întreg 
dispozitivul DSS-ului a intrat în stare de 
alarmă. Majoritatea rezidenţilor, infor- 
matorilor şi colaboratorilor Securităţii au 
fost atenţionaţi să avertizeze ofițerul de 
legătură la cel mai mic semn care ar indica 
organizarea unor revolte similare în țară, să 
ofere zilnic note privind starea de spirit în 
mediile pe care le controlează, iar unii dintre 
aceştia au participat împreună la acţiuni de 
filaj. Aşa cum s-a văzut, din diverse motive 
pe care nu le discutăm aici, această mo- 


bilizare a fost lipsită de eficacitate. Secu- 
ritatea începuse să scârțâie, dar numai într-un 
moment în care regimul însuşi nu mai 
funcționa practic deloc; moartea dictatorului 
nu a făcut decât să năruie cu totul credința 
oarbă a celor care refuzau o confruntare cu 
realitatea, Deruta nu a durat. Când la sfârşitul 
lunii ianuarie 1990 au izbucnit conflictele 
dintre FSN şi partidele istorice, maşinăria a 
reînceput să funcționeze: foştii securişti şi 
armata lor de informatori îşi descopereau 
protectorul şi îşi identificau inamicul. 

Pe mulţi dintre ofiţerii DSS ziua de 22 
decembrie 1989 i-a găsit nepregătiţi. Un 
exemplu: derularea evenimentelor a fost atât 
de rapidă, încât la două ore după ce curtea 
Inspectoratului Securităţii din Braşov era 
împânzită de mulţime, o maşină aducea de la 
una din fermele Gospodăriei de partid din 
apropierea Braşovului o jumătate dintr-un 
porc, pe care unul din şefii locali ai Securității 
îl„antamase” pentru sărbători. Aceeaşi lipsă 
de imaginaţie în evaluarea evenimentelor 
care au urmat, izvorâtă din sentimentul 
securiştilor de apartenenţă la o castă 
imuabilă, a dus la blocarea sistemului. După 
22 decembrie, ofițerii Securității au asistat 
practic, la dispariția instituţiei în care 
lucraseră. În haosul generalizat care a domnit 
în acele zile, modul de dizolvare şi de punere 
sub control 2 structurilor DSS n-a fost clar 
precizat din prima clipă în succesiunea de 
acte normative emise de puterea provizorie 
în acest sens. Mai întâi, în Comunicatul către 
țară al CFSN, citit la Televiziune de lon 
Iliescu pe 22 decembrie 1989 în cursul serii, 
se spunea doar că „întreaga putere în stat este 
preluată de Consiliul Frontului Salvării 
Naţionale. Lui i se va subordona Consiliul 
Militar Superior, care coordonează întreaga 
activitate a armatei şi a unităților Mi- 
nisterului de Interne”: Deşi această formulare 
era suficient de confuză pentru a amplifica 
nesiguranța şi deruta fără margini din acea 
perioadă, CFSN a revenit abia pe 24 de- 
cembrie '89 cu un alt comunicat, în care se 
arăta: „Unităţile Ministerului de Interne se 
vor integra în Ministerul A părării Naţionale, 
care preia comanda unică asupra tuturor 
trupelor şi mijloacelor de luptă ale țării”. În 
cele trei zile care au urmat fugii lui Ceau- 
şescu, asupra fostei Securităţi fusese 
aruncată anatema. Demonizarea ei s-a 
rezumat doar la nivelul conştiinţei civice. 
Pentru că începuse dizolvarea ei în apele 
puterii, a lipsit o condamnare oficială a 
acțiunilor represive ale fostei poliţii politice. 

O mutare deloc lipsită de importanță pe 
tabla de joc a acelor zile a reprezentat-o 
emiterea pe 25 decembrie de către CFSN a 
unui decret cu un unic articol, care avea ur- 
mătorul conţinut: „Se numeşte în funcţia de 
Ministru al Apărării Naţionale genera- 
lul-colonel Nicolae Militaru”. Suspectat de 
către Ceauşescu de trădare în favoarea 
KGB-ului, generalul Militaru fusese înde- 
părtat din funcţiile de comandă de aproape 
un deceniu, timp în care se aflase sub atenta 
supraveghere a Securităţii. Odată instalat în 
funcție, ministrul Apărării a semnat chiar a 
doua zi după învestirea sa, alâturi de lon 
Iliescu (pe atunci preşedinte al CFSN), un 
nou decret privind soarta fostului DSS. La 
articolul | se preciza: „Trec în componența 
MApN Departamentul Securității Statului, 


[3] 


VREMEA 18 IULIE - 18 SEPTEMBRIE 2003 


MOŞTENITORII SECURITĂŢII 


Comandamentul Trupelor de Securitate, 
împreună cu organele şi unităţile din subor- 
dinea acestora. Sunt incluse în acestea struc- 
tura bugetul, personalul, armamentul. muni- 
ţia, tehnica din dotare, fondurile fixe, precum 
şi activul şi pasivul din țară şi din străinătate”. 

Dacă la nivelul documentelor oficiale 
povestea demolării Departamentului Secu- 
rității Statului s-a rezumat la textele amintite 
mai sus, cu totul altfel au stat lucrurile în plan 
concret. Ura unei țări întregi împotriva 
Securităţii a dus pretutindeni în decembrie 
"89 la luarea cu asalt a sediilor acestei 
instituții şi la catalogarea Securiştilor drept 
terorişti. În Sibiu, de pildă, clădirea In- 
spectoratului Judeţean al Ministerului de 
Interne a fost transformată în ruine, iar 
lucrătorii ei ţinuţi prizonieri într-un ştrand 
dezafectat; în alte din localităţile țării, odată 
indentificaţi, unii dintre securişti au fost puşi 
sub observaţie sau chiar au fost arestați şi 
trecuți sub pază militară. In paralel, unele 
cadre ale fostei Securități au căutat să-şi pună 
pielea la adăpost cât mai rapid cu putinţă iar 
alţii, din nefericire numeroşi, au distrus sau 
au sustras documente importante, pe care 
ulterior le-au utilizat în folos personal, 
pentru a-şi proteja viitorul sau în reglarea 
unor conturi. Cei câţiva care au căutat să 
împiedice distrugerile şi sustragerile au plătit 
uneori scump. Astfel, cu puţină vreme înainte 
de executarea soţilor Ceauşescu, la Sibiu au 
fost omorâţi doi ofiţeri ai DSS — şeful 
arhivelor Securităţii şi subofiţerul care 
răspundea de corespondența secretă. Amân- 
doi au fost împuşcaţi din spate, în zone foarte 
liniştite ale oraşului. 

Arestarea pe 31 decembrie 1989 a 
generalului-colonel Iulian Vlad, şeful DSS, 
a generalilor-locotenenţi Gianu Bucurescu 
şi Aristotel Stamatoiu, adjuncți ai ministrului 
de Interne Postelnicu, şi a generalului-loco- 
tenent Vasile Gheorghe, fost şef de direcție 
în Ministerul de Interne, a avut darul — cel 
puțin pentru un timp — să lase impresia că 
noua putere instalată în România are cu 
adevărat de gând să o rupă cu trecutul. De 
altfel, după 22 decembrie ofiţerii Securităţii 
au asistat practic la dispariţia instituției în 
care lucraseră. Cu toate acestea, documentele 
stocate în arhivele DSS, vasta reţea de 
informatori, potenţialele servicii care puteau 
fi aduse de ofiţerii de informaţii şi nu în 
ultimă instanță afacerile Securităţii nu puteau 
rămâne nevalorificate sau lăsate de izbelişte. 

Pe fondul manipulării opiniei publice, 
căreia i se arătau la Televiziunea publică 
imagini cu centre de ascultare dezafectate, 
în primele luni ale anului 1990 s-a desfăşurat 
o intensă activitate de regrupare a structurilor 
fostei Securităţi, în paralel cu eforturile unor 
demnitari ai momentului de a le controla. 
După lunile de derută, marcate de răfuielile 
dintre ministrul Apărării Nicolae Militaru şi 
alți comandanți ai armatei cu vârfuri ale 
fostului Departament al Securităţii Statului, 
a venit şi vremea deciziilor „aşezate”. S-a 
trecut deci la o judicioasă împărţire a 
moştenirii Securităţii. Am văzut că, formal, 
DSS s-a aflat încă din 22 decembrie în 
subordinea Ministerului Apărării. În 31 
decembrie, imediat după arestarea lui lulian 
Vlad şi a apropiaților săi, preşedintele CFSN 
Ion Iliescu l-a numit comandant al Depar- 
tamentului Securităţii Statului pe Gelu 

personalităţi din opoziție (Corneliu Co 

Voican Voiculescu (la acea dată, vice-prim 
ministru în Guvernul provizoriu). În seara 
aceleiaşi zile, la ora 22, acesta a organizat o 
şedinţă extraordinară la sediul Internelor, 
convocându-i pe ofiţerii din Securitate. La 
întrunire, Voican le-a garantat ofiţerilor DSS 
că noua putere nu va purta un război împo- 
triva persoanelor, ci se va limita doar la 
dezmembrarea structurilor poliţiei politice 
comuniste, Incepând cu 2 ianuarie 1990, 
generalul Militaru şi Voican Voiculescu au 
coordonat preluarea de către MApN a 
Securității. Concret însă, cadrele DSS nu au 
primit funcții militare în cazărmile şi 
comandamentele armatei, ci şi-au continuat 
activitatea în vechile sedii într-un provizoriu 
dominat de confuzie, menit să le mărească 
disponibilitatea de a se pune în slujba noilor 
stăpâni. 

Paralel, pe un alt plan, începuse propria 
acțiune de control asupra unor structuri din 
fosta Securitate un fost profesor la Academia 
Ştefan Gheorghiu, intrat şi el înainte de 1989 
în dizgraţia lui Ceauşescu şi mutat din 
Bucureşti la Focşani, sub supravegherea 
politiei politice comuniste. Virgil Mă- 
gureanu, specialist în teoria puterii şi în 
istoria gândirii politice, a înțeles mult mai 
bine decât concurentul său Voican Voicu- 
lescu importanța moştenirii Securităţii. În 22 
decembrie 1989 el se afla în Giurtelec 


“Hodod, judeţul Sălaj, localitatea natală, dar 


s-a grăbit săajungă la Bucureşti imediat după 
fuga cuplului Ceauşescu. În seara aceleiaşi 
zile, după cum avea să relateze ulterior, a 
poposit la Cluj, iar a doua zi dimineaţa ajuns 
în Capitală, s-a deplasat mai întâi la Tele- 
viziune, după care în jurul orei 10 Măgureanu 
se afla la sediul Securității din strada Eforiei. 
Aici s-a întâlnit cu unii dintre viitorii săi 
colaboratori. „Deşi s-a fabulat mult pe tema 
faptului că eram un ilustru necunoscut, totuşi, 
datorită unor relaţii anterioare, provenite în 
special din faptul că am fost 20 de ani 
profesor la Academia de partid, mă cunoştea 
multă lume”, a explicat el ulterior succesul 
apariției la Bucureşti. Dar relaţia sa cu 
ofiţerii de Securitate nu era doar de această 
natură, întrucât în 1976 Virgil Măgureanu 
lucrase efectiv, cu gradul de căpitan, în 
departamentul de analiză-sinteză al Direcţiei 
de Informaţii Externe. Ca urmare a acţiunilor 
sale, se poate vorbi de o divizare a aparatului 
de Securitate între cei doi poli, Măgureanu 
şi Voican. Ulterior, odată cu consolidarea 
reputației foştilor ofițeri ai poliţiei politice 
în ochii noii puteri s-a desprins şi o a treia 
componentă, lansată cu sprijinul sau com- 
plicitatea tacită a autorităţilor în afaceri 
specifice ale fostei DSS, mai ales prin 
redeschiderea unor canale de comerţ exterior 
sau, la treapta cea mai de jos, prin înființarea 
de agenţii private de pază şi ordine. 

Încă din primele zile ale anului 1990, 
puterea „provizorie” a Frontului Salvării 
Naţionale a cunoscut confruntări cu o 
neaşteptat de puternică opoziție, care miza 
pe redeşteptarea sentimentelor anticomu- 
niste. A fost un moment în care auto-etiche- 
tarea demagogică a FSN drept provizoriu 
risca să devină realitate, în dauna liderilor 
Frontului, Pentru prima dată, persoane care 


se maturizaseră politic în anii comunismului 


şi concepeau exercitarea puterii doar prin 
partid unic, şi-au simțit amenințate poziţiile 
de către mecanismul democratic de tip 
pluralist. Nu doar contestarea fățişă a 


comunismului, ideologie de care ei se 
simțeau structural apropiaţi, dar mai ales 
disputa în care se vedeau angrenaţi la 
presiunea unor partide politice considerate 
dintotdeauna drept revolute, „istorice” în 
sens peiorativ, a determinat apelul la servi- 
ciile structurilor fostei Securităţi. Sub 
influenţa acestora, reflexele confruntării cu 
„burghezia şi moşierimea” s-au redeşteptat 
rapid în sânul puterii de sorginte co- 
munist-reformistă intrând chiar în temele 
favorite de campanie electorală. Aceste 
reflexe au căpătat rapid o dimensiune 
instituțională sub forma recuperării compo- 
nentelor considerate utile ale fostei poliţii 
comuniste, care apărase cu succes regimul 
vreme de jumătate de veac în fața agresiunii 
„fostelor clase exploatatoare”. 

In aceste condiţii, foştii ofiţeri ai 
Securităţii au reintrat în scenă, în solda noii 
puteri, ca rezultat aceasta arătându-se din ce 
în ce mai puţin transparentă şi binevoitoare. 
Acţiunea de recuperare s-a resimțit rapid şi 
în universul cotidian. Dacă în primele zile 
din 1990 era anunțată cu surle şi trâmbiţe 
dezafectarea centralelor de interceptare a 
convorbirilor telefonice, peste acest subiect 
s-a aşezat curând o linişte de mormânt şi 
toate încercările unor jurnalişti de a verifica 
ulterior dacă aceste centre mai funcționează 
sau nu, s-au izbit de refuzul, e drept, încă 
politicos, dar ferm, al autorităţilor militare. 
La adresele unor case conspirative ale 
Securităţii, foştii ofițeri şi-au reluat activi- 
tatea încă din prima decadă a lunii ianuarie 

1990; inclusiv în imobilul din strada Intrarea 
Filioara, devenit ulterior chiar sediul central 
al partidului de guvernământ. 

Nu se poate spune despre ofițerii şi 
subofițerii din fosta Securitate că „au tăiat 
frunză la câini” în prima lună a anului 1990, 
dar oricum nu s-a „„muncit” organizat. Tocmai 
de aceea, noua putere a încercat de la bun 
început să clădească un nou serviciu infor- 
mativ, evident, fidel. Printre altele, a fost 
elaborat şi un proiect de decret care prevedea 
înfiinţarea Consiliului Siguranţei Naţionale, 
dar lon Iliescu a refuzat să semneze acest act 
normativ, pe motiv că termenul „Siguranței” 
amintea de perioada antebelică, o epocă 
deloc pe placul fostului preşedinte al CFSN. 
Astfel că primul care a „clădit” pe ruinele 
Securităţii o nouă structură este fostul 
vice-premier al guvernului provizoriu, Gelu 
Voican Voiculescu. Controversata înființare 
aUM0215 din cadrul Ministerului de Interne 
şi implicarea acestui ciudat personaj în 
formarea primului serviciu de informații 
pentru uzul noii puteri este şi astăzi învăluită 
în mister, Cert este că, cu mult înaintea 
Serviciului Român de Informaţii, aici s-au 
grupat foştii ofițeri şi subofiţeri ai unei unități 
de elită a vechiului regim, Securitatea 
Municipiului Bucureşti. 

La începutul lunii ianuarie, generalul 
Nicolae Militaru ordonase trecerea în 
rezervă a întregului aparat din SMB, compus 
din 566 ofiţeri, şi a majorităţii cadrelor din 
fosta Direcţie a IV-a de contrainformaţii 
militare a Securităţii. Conștient că securiştii 
bucureşteni fuseseră printre cei mai buni în 
„meseria” lor din Departamentul Securităţii 
Statului, Gelu Voican a reușit să obțină în 
cursul aceleiași luni acordul guvernului 
provizoriu şi pe cel al preşedintelui CFSN 
Ion Iliescu, pentru racolarea şi încadrarea 
ofiţerilor de la SMB într-o direcţie specială 
a Ministerului de Interne, nou înființată. 


Astfel, cu maximă discreţie, se puneau bazele 
unui serviciu informativ devotat noii puteri 
din România, sau, cel puţin, unora dintre 
reprezentanţii săi de frunte. Noul organism 
a fost apoi botezat UM 0215 (şi simpatic 
poreclit chiar de angajaţii săi „doi şi-un 
sfert”), inițial a purtat titulatura de „Direcţia 
de pază a obiectivelor de interes politic! „La 
comandă a fost numit de către lon Iliescu 
contra-amiralul Cico Dumitrescu, aflat în 
subordinea generalului Mihai Chiţac, pe 
atunci ministru de Interne. În realitate însă 
cel care controla primul serviciu informativ 
apărut în România după evenimentele din 
decembrie '89 era vice-premierul Gelu 
Voican Voiculescu. 

În perioada în care Gelu Volcan s-a 
ocupat în mod oficial de soarta fostului DSS, 
consilierul său a fost generalul (7) Nicolae 
Doicaru. Fost şef al spionajului român, 
personaj cu un prestigiu recunoscut în 


mediile securiste, acesta avea să moară după 


doi ani într-un suspect accident de vânătoare. 
Darvice=prim ministrul guvenului provizoriu 
n-a mers doar pe mâna generalului Doicaru. 
Unul dintre aghiotanții săi de încredere a fost 
maiorul (avansat apoi colonel) Viorel Tache, 
absolvent al Școlii de Miliție, trecut apoi la 
celebra UM 0920 ca subaltern al generalilor 
Pacepa şi Doicaru. Demis din Direcţia de 
Informaţii Externe şi anchetat după fuga lui 
Pacepa, a fost ulterior transferat la Biroul 
„înscrisuri duşmănoase” din cadrul Secu- 
rității Municipiului Bucureşti. Ghidat de 
aceştia, Gelu Voican Voiculescu s-a plimbat 
cu folos prin arhivele Securității. 

Cum contra-amiralul Cico Dumitrescu 
s-a retras foarte repede de la comanda UM 
0215, în fruntea serviciului de informaţii nou 
apărut au fost instalaţi alți doi ofiţeri 
apropiaţi ai lui Gelu Voican, colonelul de 
contrainformaţii Florin Calapod (alias 
Cristescu) şi ca adjunct colonelul Harosa, 
fost ofițer de Securitate sub acoperire, cu 
funcția de redactor la Editura Meridiane. În 
perioada ministerului lui Mihai Chiţac, 
ofiţerii şi subofiţerii de la „doi şi-un sfert” 
posedau legitimaţii false, cu mai multe 
identități şi acționau după toate canoanele 
Securităţii. 

1 februarie 1990, data la care acest 
serviciu de informații a luat oficial naştere, 
nu este întâmplătoare. Trecuseră numai trei 
zile de la uriaşul miting organizat de PNŢCD, 
PNL şi PDSR în Piaţa Victoriei, ca reacție 
de protest la hotărârea Frontului Salvării 
Naţionale de a se transforma în partid şi dea 
participa la alegeri. Persoane care au părăsit 
ulterior structurile puterii provizorii au vorbit 
despre implicarea în repetate rânduri a unor 
ofițeri de la UM 0215 în evenimentele 
tulburi din perioada anterioară scrutinului de 
la 20 mai 1990, când FSN a orchestrat una 
din cele mai murdare campanii electorale 
derulate la primele alegeri libere din fostele 
țări comuniste. Astfel, se pare că ofiţerii 
serviciului informativ organizat de Gelu 
Voican Voiculescu n-au fost străini de 
tipărirea şi difuzarea unor aşa-zise manifeste 
legionare şi de fabricarea unui întreg arse- 
nal de falsuri compromiţătoare, menite să 
scadă cota electorală a liderilor opoziţiei 
anticomuniste, Ei sunt responsabili de 
tipărirea şi difuzarea aşa-ziselor manifeste 
legionare la Bacău şi Bucureşti, de fabricarea 
unor documente compromițătoare privind 


Doina Cornea, Radu Câmpeanu şi alţii u, 
compromiterea lor prin atacuri în „de 
obedientă a vremii, care au utilizat un 

nal lingvistic de joasă speţă şi probe fl 
coroborate cu date reale — după metodele, ă 
intoxicare specifice Securităţii. A fost 
tot pe seama ofițerilor de la „doi şi-un if S 
episodul din 18 februarie 1990, când i pi 
forțate intrările în clădirea Guvemului i 
compromiterea mitingului maraton dinpi ŞI 
Universității şi infiltrarea în principale 
partide de opoziție sau chiar în anturaj 
liderilor marcanţi ai acestora. Astfel, Ofieri 
din fosta Securitate a Municipiului Bu. 
cureşti, angajați ulterior la „doi şi-un Sferp 
au lucrat ca gardă de corp a tărănistuluj ic 
Raţiu, candidat la Preşedinţie în 1990, Cea 
mai spectaculoasă acțiune a UM 0215 a fos 
însă derulată în colaborare cu Serviciul 
Român de Informaţii pe parcursul mineriade; 
din iunie 1990. 

Ca şi „doi şi-un sfert”, Serviciul Român 
de Informaţii a apărut ca urmare a unor 
tensiuni acute care au motivat Puterea în a 
repune în serviciu foste structuri ale Secu. 
rității. De astă dată, aceste tensiuni au fost 
de natură interetnică, ele fiind abil speculate 
de Virgil Măgureanu, bun cunoscător a| 


realităților din Transilvania. La sfârşitul lunii 


februarie a anului 1990 existau nenumărate 
indicii referitoare la „butoiul de pulbere” din 
judeţul Mureş. Dar puterea provizorie le-a 


minimalizat, poate chiar pentru a găsi 


pretextul necesar pentru înființarea unui nou 
serviciu informativ. Dacă această ipoteză este 
reală sau nu rămâne greu de apreciat chiar şi 


astăzi, la mai bine de treisprezece ani distanță 


de la acele evenimente. Dar rapiditatea cu 
care s-a decis înfiinţarea Serviciului Român 
de Informaţii prin Decretul 181 din 26 martie 
1990 al CPUN (la numai câteva zile după 
evenimentele sângeroase care au caracterizat 
conflictul inter-etnic de la Târgu-Mureş din 
18-20 martie) nu pare a fi întâmplătoare, ceea 
ce face ca momentul „năşirii” SRI-ului de 
către Jon Iliescu printr-un decret care nua 
fost dezbătut de forul legislativ al timpului 
să rămână sugestiv. A poi, trebuie menționată 
infiltrarea organizaţiei naționaliste „Vatra 
Românească” de către numeroşi foşti ofițeri 
ai Securităţii. Între aceştia, şi Gheorghe 
Moldoveanu, fostul căpitan al Direcţiei de 
cercetări penale din Braşov, ajuns redactor 
şef adjunct al săptămânalului „Deşteaptă-te 
Române”, organ al „Vetrei Româneşti” și 
ulterior al PUNR. De altfel problema 
relațiilor interetnice a rămas o adev! , 
obsesie pentru lucrătorii SRI, care îi acordă 
o importanță foarte mare în raport CU 
celelalte potenţiale pericole la adresă 
siguranței naţionale cum ar fi marea corupție 
sau crima organizată. & 
Odată cu organizarea Serviciului Român 
de Informaţii, moştenitorii Securității au 
intrat într-o zodie nouă. După principiu 
„Şirului indian”, enunțat de colonelul de 
Securitate din Dolj pe care l-am citat 4 
începutul textului, au fost cooptați în $ 
numeroşi ofițeri ai fostei Direcţii a l-a 4 
informaţii interne, a II-a de contrainformaţii 
economice, ofițeri de la contraspionă: 
specialiştii în tehnică operativă, Cel IA 
unitatea S de „înscrisuri periculoase ŞI 
expertize grafologice”, din unitatea R- Să 
transmisiuni şi contrainformaţii radio, € 


Continuare în pagină 5 


FAPTE, IDEI, DOCUMENTE 


VREMEA 18 IULIE - 18 SEPTEMBRIE 2003 


MOȘŞTENITORII SECURITĂŢII 


Urmare din pagina 4 
unitatea specială F de filaj şi investigații, 
precum şi întreg Centrul de Informatică şi 
Documentare (CID), creierul computerizat 
al fostei Securităţi care administrează arhiva 
fostului DSS şi reţeaua informativă. De 
asemenea, au fost reangajați ofiţeri şi 
subofiţeri bine pregătiți din USLA, care 
datorită asasinării echipajului „„terorist” al 
maiorului Trosca în fața sediului MApN aveau 
teamă şi repulsie față de armată şi refuzaseră 
angajamente în structurile Apărării. După 
acelaşi scenariu, s-a petrecut şi organizarea 
din teritoriu, finalizată la începutul lunii 
aprilie a anului 1990. 

Ca urmare, în 25 aprilie, în faţa a peste 
100 de ziarişti, Virgil Măgureanu anunța 
înființarea Serviciului Român de Informaţii. 
Scopul acestei instituţii, aşa cum a fost 
precizat atunci de proaspătul ei director, 
constă în apărarea statului în faţa oficinelor 
de spionaj, a terorismului internaţional. a 
extremismului de dreapta sau de stânga şi a 
acțiunilor „destabilizatoare” de oricare fel, 
în raport cu ordinea constituţională care 
urma să fie stabilită de Parlamentul Ro- 
mâniei. S-a subliniat atunci că SRI-ul nu va 
reţine şi nu va ancheta persoane, nu va 
sechestra înscrisuri, mărginindu-se doar la 
sesizarea Procuraturii pentru inițierea 
cercetărilor penale în cazurile de încălcare 
a legalităţii. Domnul Măgureanu a afirmat că 
această instituţie va fi echidistantă politic. 
Pentru a înlătura suspiciunile celor care 
vedeau în înfiinţarea SRI-ului o renaştere a 
Securităţii, au fost aduşi în faţa ziariştilor doi 
dintre colaboratorii proaspătului director, 
coloneii lancu şi Drăgoi. Primul, fost cadru 
al Miliției acuzat de trădare în ultimii ani ai 
regimului comunist pentru că a trimis 
scrisori la „Europa Liberă” şi a cărui fiică a 
murit în noaptea de 21 decembrie 1989 la 
Intercontinental, a fost îndepărtat ulterior din 
SRI. Cel de-al doilea a fost prezentat de 
profesorul Măgureanu ca provenind din 
rândurile Armatei. Nici de acesta nu s-a mai 
auzit ulterior nimic. 

De fapt sub această umbrelă au fost 


“recuperaţi ofițeri superiori ai Securităţii, cu 


un trecut nu foarte recomandabil pentru o 
instituţie menită să apere democraţia. Mai 
departe, câteva exemple: 

— Victor Marcu, originar din Mo- 
roieni-Dâmboviţa, a absolvit şcoala de ofiţeri 
de Securitate de la Băneasa în 1968. A lucrat 
din 1976 în Direcţia de Informaţii Externe; 
sub numele de Sârbu Victor, coordona UM 
0103 din Centrala DIE, având în atenţie 
grupuri legionare din diaspora. A primit, ca 
lucrător al centralei, sarcini speciale — 
întrucât UM 0103 se ocupa de intimidarea 
şi sau chiar anihilarea emigrației ostile 
regimului comunist. Sub o a treia identitate 
(Niţă Victor) i-a supravegheat pe redactorii 
„Europei Libere”, pe liderii emigrației 
maghiare originare din România şi a organizat 
acțiunile capcană din 3 şi 4 februarie asupra 
lui Paul Goma, respectiv a altor doi emigranţi 
români, care denunțaseră în mai multe 
rânduri realităţile din țară. La | februarie 
1990 a fost avansat la gradul de colonel. S-a 
afirmat că el a pus la dispoziţia Televiziunii 
Române „„Libere” la începutul acelui an caseta 
„compromiţătoare” avându-l ca subiect pe 
cetățeanul canadian Doru Popescu, intr-o 
emisiune care a exacerbat resentimentele 
comuniste faţă de mişcarea legionară şi le-a 
redeşteptat în rândurile populaţiei prin 


intermediul micului ecran. Încadrat în SRI, a 
fost avansat la începutul lunii august 1992 la 
gradul de general printr-un decret semnat de 
Ion Iliescu. După mai bine de trei ani, a fost 
îndepărtat din funcţia de adjunct al direc- 
torului SRI pe care o dobândise, în urma 
implicării în afaceri onoroase derulate cu 
cetăţeni arabi şi datorită strânselor sale 
relaţii cu cercurile extremiste de la „Ro- 
mânia Mare”, intrate în conflict deschis cu 
Iliescu şi Măgureanu. 

— Mihai Stan a fost şef al com- 
partimentului D din cadrul Securităţii, care 
avea în atribuţii acțiunile de dezinformare. 
După ce a fost încadrat ca adjunct al direc- 
torului SRI Virgil Măgureanu şi avansat la 
gradul de general prin decret prezidenţial, a 
fost scos din serviciu pentru „neglijenţă”, ca 
urmare a izbucnirii „scandalului Bere- 
voieşti”; a fost însă încadrat în Serviciul de 
Protecţie şi Pază. De asemenea, şi fostul şef 
de cabinet al lui Iulian Vlad, colonelul 
Rogojan, a primit un post în organigrama SRI. 

Majoritatea celor numiţi în funcţii de 
comandă şi-au adus cu ei pe cei mai de 
încredere dintre colaboratori şi subalterni. 
Colonelul Ştefan Toader, fost adjunct al 
generalului Alexandru Țencu, însărcinat cu 
activitatea de ascultare, înregistrare şi 
exploatare a informaţiilor obţinute „prin 
mijloace specifice”, a fost numit director 
adjunct de divizie în SRI, unde şi-a adus în 
subordine pe mulţi dintre specialiştii din 
fostul Serviciu de tehnică operativă (TO) al 
Securităţii. Totuşi, la conferința de presă pe 
care Virgil Măgureanu a susținut-o în 15 mai 
1990, directorul SRI a afirmat de mai multe 
ori că instituţia în fruntea căreia a fost numit 
de către Ion Iliescu nu are nimic în comun 
cu practicile fostei Direcţii a Securităţii 
Statului. Conform spuselor domniei sale, 
acei ofiţeri proveniţi din Securitate au fost 
„îndelung verificaţi” şi nu se fac vinovaţi de 
participare la acțiuni represive. Cu fluenţa 
învăluitoare care îl caracterizează, Virgil 
Măgureanu a căutat să-i convingă pe ziariştii 
prezenţi că SRI-ul nu mai face dosare nimănui 
şi că arhiva Securităţii care i-a fost încre- 
dințată este în bună pază — cu excepția 
documentelor dispărute la Revoluţie, a căror 
recuperare a enumerat-o printre priorităţi. 

„Domnul profesor” a subliniat atunci 
greutățile pe care instituția condusă de dânsul 
le întâmpină în activitate. Într-adevăr, la acea 
vreme domnul Măgureanu ducea o luptă 
acerbă pentru consolidarea poziţiei SRI, care 
nu era privit cu ochi buni de către unele cadre 
din Armată şi Ministerul de Interne. Funcţio- 
nând iniţial în Palatul Parlamentului din 
Dealul Mitropoliei, acest serviciu a obținut 
graţie diligenţelor directorului său un 
impozant sediu pe strada Povernei, ulterior 
schimbat cu complexul „fabricii de directori” 
CEPECA din Pădurea Băneasa (cu umor 
botezat de cei care îl populează „Twin 
Peaks”). De asemenea fostele case conspi- 
rative, inspectorate judeţene şi alte bunuri 
imobiliare sau dotări din patrimoniul DSS au 
intrat încetul cu încetul în portofoliul 
Serviciului Român de Informaţii, ca şi 
arhivele sau parte din vasta reţea de infor- 
matori a poliţiei politice comuniste, 

Aşadar, după ce „lupilor bățrâni” din 
Securitate le-au fost subordonați numeroşi 
tineri angajaţi prin concurs, SRI-ul era gata 
să treacă la treabă. Între timp, tensiunile 
dintre partidele aflate atunci în opoziţie şi 
FSN se acutizaseră. În 22 aprilie 1990, Piaţa 


Universităţii a fost blocată de manifestanţii 
care cereau demisia lui Ion Iliescu şi a tuturor 
celor care făcuseră parte din vechea nomen- 
clatură comunistă, anchetarea foştilor 
securişti şi dezvăluirea numelor informa- 
torilor DSS. Replica autorităţilor a fost 
brutală. 

Ştirea cu numărul 9 a buletinului 
Rompres din 14 iunie 1990 reproduce 
stenograma cuvântării preşedintelui Iliescu 
în faţa minerilor, proaspăt sosiți în Bucureşti 
în zorii acelei zile: „Dragi mineri, mă adresez 
dumneavoastră mulțumindu-vă pentru răs- 
punsul de solidaritate muncitorească pe care 
şi acum l-aţi dat la chemarea noastră”, spunea 
domnul Iliescu cerându-le apoi minerilor să 
ocupe Piaţa Universităţii, unde elemente 
„fasciste, legionare” ar fi comis acte de 
vandalism. Pe baza căror informaţii i-a 
etichetat astfel preşedintele de atunci al 
României pe cei care îl contestaseră luni de-a 
rândul la mitingul maraton din Piaţă? Cine 
i-a spus preşedintelui ceea ce el afirma 
despre manifestanții de la Universitate, loc 
pe care l-a evitat de la debutul mitingului 
anticomunist care îi contesta autoritatea? 
Răspunsul este simplu: instituţiile create de 
noua putere pe ruinele fostei Securităţi, 

Cum am arătat deja, ofiţerii şi subofiţerii 
de la „doi şi-un sfert”, posedau legitimaţii 
false cu mai multe identități. Ei au fost 
implicaţi direct în supravegherea, compro- 
miterea dar şi în intimidarea opozanților 
regimului, a participanților la mitingul din 
Piaţa Universităţii. Amintim, ca notorie, 
agresarea regretatului Petru Creţia, care ne-a 
mărturisit la vremea respectivă (într-un 
interviu publicat în „Opinia Studenţească”) 
faptul că a fost, anterior agresiunii, ameninţat 
telefonic în dese rânduri de un fost ofiţer din 
Securitatea Municipiului Bucureşti, cât şi 
exemplul la fel de cunoscut al lui Gheorghe 
Siminea: cu o lună înainte de reprimarea 
manifestații, acesta i-a molestat şi ame- 
nințat pe greviştii foamei din Piaţă după care 
s-a retras în sediul Institutului de studii şi 
proiectări pentru îmbunătăţiri funciare — 
unde „lucrase” până în 1989 ca maior de 
Securitate. Despre Siminea s-a afirmat că ar 
fi fost avansat după 1989 la gradul de 
locotenent-colonel, iar apartenenţa sa la 
Securitatea Municipiului Bucureşti, unitate 
care a constituit nucleul UM 0215 din 
Ministerul de Interne este un indiciu privind 
motivaţia acțiunii sale din Piaţa Universității. 

La trei zile de la debutul manifestaţiei 
din Piaţa Universităţii, în prima conferință 
de presă a instituției susținută de Virgil 
Măgureanu în 25 aprilie 1990, acesta 


menţiona între atribuţiile Serviciului Român . 


de Informaţii, pe lângă apărarea statului de 
acţiunile oficinelor de spionaj, a teroris- 
mului sau a extremismului de stânga şi de 
dreapta, şi prevenirea „acţiunilor desta- 
bilizatoare de orice fel”. Or, de-a lungul 
derulării mitingului maraton, nu au lipsit 
acuzaţiile oficiale privind caracterul său 
„destabilizator”, acuzaţii aduse în repetate 
ronduri de vârfuri ale puterii, începând cu lon 
Iliescu, Acestea au fost de natură să reclame 
o implicare a SRI în supravegherea mani fes- 
tanților, potrivit cu atribuţiile sale legale 
enunțate de Virgil Măgureanu în aprilie '90, 

Despre participarea acestui serviciu 
secret la acțiuni informative în Piaţa Univer- 


sității există o mărturie semnată de fostul 
căpitan SRI Adrian lonescu. În 6 decembrie 
1990, acesta a adresat o scrisoare deschisă 
Parlamentului României, din care spicuim: 
„În perioada 13-15 iunie 1990 cât şi în cea 
premergătoare ei am participat împreună cu 
alte cadre din Bucureşti în Piaţa Universităţii, 
identificându-ne cu demonstranții, în scopul 
cunoaşterii liderilor. Metodele de lucru 
utilizate au fost de atragere a informatorilor 
Securității pe baza unor stimuli materiali, sau 
în majoritatea cazurilor prin şantaj, ame- 
ninţând cu dosarul existent şi angajamentul 
semnat anterior”. 

De altfel, în urma informaţiilor culese 
de subalternii săi pe parcursul mitingului din 
Piaţa Universităţii, Virgil Măgureanu re- 
marca în 15 mai 1990, referindu-se la unii 
dintre vorbitorii din balconul Facultăţii de 
geologie, că „de mai multă vreme, pe fondul 
desfășurării în România a unor confruntări 
între Opoziţie şi actuala conducere, s-a 
manifestat şi o participare din partea unor 
cetățeni străini. Am fost informaţi că o parte 
dintre aceştia s-au urcat la o anumită tribună, 
cerând măturarea regimului din România pe 
motiv că ar fi antipopular şi antidemocratic. 
Nici un stat din lume nu poate permite ca pe 
teritoriul său să apară asemenea atitudini 
extremiste”. 

Într-adevăr, la exact o lună după acest 
avertisment, în Piața Universităţii se resta- 
bilise liniştea, dar la capătul unor violențe 
care au aruncat România în plin Ev Mediu. 
Cu ce preţ a plătit țara cele întâmplate atunci, 
se ştie. Unde au fost serviciile secrete în 
momentul declanşării evenimentelor din 
13-15 iunie 1990? Răspunsul e, credem, 
simplu: în miezul lor. Potrivit cu atribuţiile 
instituțiilor în care lucrau şi în conformitate 
cu probabilele ordine primite, atât ofiţerii de 
la SRI cât şi UM 0215 au filat manifestația 
şi manifestanţii pe tot parcursul ei. Este deci 
greu de presupus ca ei să fi scăpat situaţia de 
sub control în 13 iunie 1990. De altfel, 
celebra stenogramă a discuţiei dintre 
generalul Diamandescu şi ministrul de 
Interne Chiţac, care consemnează cuvintele 
primului („„am dat foc autobuzelor, conform 
înțelegerii”) lasă să se înțeleagă participarea 
la acţiuni provocatoare â unor ofiţeri, 
probabil de la UM 0215, infiltrați printre 
manifestanți, cu scopul de a potența violența 
acestora — provocarea fiind o tehnică deloc 
străină de arsenalul foştilor securişti. 

Au fost şi alte elemente care pot 
justifica această supoziţie. Piatra cubică cu 
care manifestanţii au aruncat în poliţişti 
fusese descărcată nu cu multă vreme înaintea 
incidentelor dintr-un camion, iar atunci când 
unii dintre cei aflaţi în stradă şi-au manifestat 
intenţia de a ataca televiziunea, au apărut 
prompt aceleaşi bâte albe asemănătoare celor 
utilizate în februarie '90, în cursul regizării 
atacului asupra guvernului. De ce ar fi fost 
considerate necesare aceste acțiuni pro- 
vocatoare, menite să escaladeze violenta? 
Pentru că o replică paşnică i-ar fi transfor- 
mat, cu siguranță, în martiri pe cei 263 de 
manifestanți arestaţi în noaptea de 12 spre 
13 iunie, ca de altfel pe toţi participanţii la 
mitingul maraton. Reacţia brutală a au- 
torităţilor, care au decis evacuarea în forță a 
Pieței Universităţii, trebuia justificată de 
evoluția ulterioară a evenimentelor. Dincolo 

de aceste supoziţii, date apărute ulterior în 
presă acuză implicarea serviciilor secrete 
amintite în „mineriadă”, ofiţerii fostelor 
structuri ale Securității fiind de altfel o 
prezență activă în acele zile pe străzile 
Bucureştiului. Este de notorietate rolul jucat 
pe parcursul evenimentelor de Gelu Voican 
Voiculescu, eminenţă cenuşie a UM 0215. 
Acesta, posesor al unei arme încă din 19 
ianuarie 1990, în baza permisului 010094, 
justificându-se ulterior pentru acest fapt cu 
un decret din 1971 care le permitea acti- 
viştilor comunişti să poarte arme, renunţase 
la faimoasa sa barbă albă din considerente 
„strategice” şi a orchestrat în acele zile 
multe din acțiunile represive, după cum a fost 
acuzat apoi în dese rânduri (şi fără a replica) 
de către presa opoziţiei. Tot fără replică s-a 
scris ulterior şi că grupurilor de mineri li 
s-au distribuit fotografii cu lideri ai Pieței 
Universităţii şi că aceştia au fost îndrumați 
la adrese dinainte cunoscute de poliţişti, 
civili şi falşi mineri, de fapt cadre aparținând 
în special UM 0215. În devastarea sediilor 
partidelor de opoziţie şi a redacţiilor unor 
publicaţii, un important rol l-au avut coloneii 
Viorel Tache, Ion Condoiu şi Mărăcine, din 
structurile acestei unităţi, care i-au însoțit 
sau au ordonat subalternilor să îi însoțească 


redacția „Români 


asaltării ei, cât şi de prezența călonetulţă lon 


Nicolae şi a plutonierului Corneliu Dumi- 
trescu de la „doi şi-un sfert” în fruntea 
grupului condus de minerul Danciu, care a 
devastat casa lui lon Raţiu. Ulterior, cei doi 
aveau să declare la una din şedinţele proce- 
sului care le-a fost intentat că au acționar 
la ordin. 

Există de asemenea date privind acţiu- 
nile directe întreprinse de Serviciul Român 
de Informaţii în acele zile. Ofiţeri SRI au 
predat în 15 iunie 1990 la Procuratura 
Generală, prin adresa 2049, un raport privind 
rezultatele unei percheziţii efectuate la 
locuinţa lui Marian Munteanu (în mod curios, 
la şapte ani de la evenimente, acesta a 
dezminţit că ar fi avut loc o asemenea 
percheziţie la propriul domiciliu, dar admite 
faptul că în acele zile a fost spartă casa 
mamei sale). Mai mult decât angrenarea în 
acţiuni directe, SRI-ului i-a fost atribuit un 
ordin (283/14 iunie 1990), adresat unităților 

- de grăniceri, prin care se solicita reținerea 
lui Petre Mihai Băcanu, Anton Uncu şi 
Octavian Paler, în cazul în care ar încerca să 

ă țara. Publicat în „România liberă” 
din 30 noiembrie 1990, documentul a 
provocat o virulentă dezminţire din partea 

„SRI, cotidianul amintit fiind acuzat că este 


“subordonat secţiilor de operaţii speciale ale 


unor oficine de spionaj. Tot în cursul lunii 
noiembrie a anului 1990, acelaşi serviciu a 
redactat şi o sinteză, privind „principalele 


- concluzii rezultate din analiza evenimentelor 


din 13-15 iunie 1990”, predată comisiei 
_ parlamentare care a anchetat mineriada. 
Aceasta cuprindea doar ilustrarea meca- 
- nismului prin care sau escaladat tensiunile 
şi „degenerarea lor în acte extremiste grave”. 
La vremea respectivă, opt membri ai co- 
misiei parlamentare au protestat printr-o 


„declaraţie, din cauza faptului că din sinteza 


“ SRl-ului lipseau cu desăvârșire date privind 
'represiunile din 14-15 iunie, abundând în 
schimb exemple într-o înşiruire tenden- 


țioasă, relative la implicarea şi rolul par- 
tidelor de opoziţie în manifestaţia din Piaţa 
Universităţii. O vagă apreciere a rolului jucat 
de Serviciul Român de Informaţii în cursul 
mineriadei avea să vină abia în iunie 1993, 
când Virgil Măgureanu a prezentat comisiei 
parlamentare de control primul său raport. 
Declaraţiile oficialilor asupra implicării 
structurilor informative nou create în 
evenimentele din 13-15 iunie 1990 au fost 
foarte prudente. La o săptămână după 
intervenţia brutală a minerilor în Bucureşti, 
primul ministru Petre Roman declara într-un 
interviu acordat agenţiei spaniole de presă 
EFE că evenimentele din 13-15 iunie au fost 
provocate după un scenariu al elementelor 
din fosta Securitate. Ulterior, fostul prim 
ministru Roman avea să susţină că nu îşi 
aminteşte să fi făcut o asemenea declaraţie. 

Alegerile din mai validaseră prin vot 
popular echipa instalată la putere în de- 
cembrie 1989, iar pentru cei puşi să apere 
cuceririle socialismului în România, adică 
pentru organele Securităţii şi Miliției, 
rebotezată şi aceasta Poliţie, dar încă 
incapabilă să depăşească vechile deprinderi, 
acţiunea de curăţire” avea corespondențe 
binecunoscute în practicile trecutului. Ca şi 
predecesorilor, teama noilor lideri de 
„provocări” furniza angoase, cu atât mai mult 
cu cât vaniesta 2 se. derulase într-un loc 

de! 


încăpăţânau să reziste pe pajiştea din faţa 
Teatrului Naţional (ca să oferim doar un 
exemplu) erau cu atât mai incomode. Practic, 
în iunie 1990 nu se întâmplase nimic nou sub 
soare, ci doar o acţiune de „curăţire” care în 
trecut se derula cu o la fel de mare concen- 
trare de forţe, inclusiv cu participarea 
„oamenilor muncii”. Exemplele nu sunt 
puţine. Ele încep cu devastări de genul celei 
petrecute la Aşezământul Brătianu de la 
Florica, unde camioane de muncitori veniţi 
de la București incendiau la începutul anilor 
*50 o bibliotecă de o inestimabilă valoare şi 
continuă cu modul în care activiştii din 
regimul comunist căutau să împiedice cu 
orice preț orice manifestări ostile şi să-şi 
asigure astfel liniştea. În aceste condiţii, 

concentrările de oameni erau întotdeauna fie 
evitate, fie atent organizate sau supra- 
vegheate. Astfel, toate zilele trecute cu litere 
roşii în calendarul comunist, prilej de 
manifestări publice, nu erau deloc o săr- 
bătoare pentru cei de la tribună. Teama 
liderilor comunişti de provocări atingea în 
aceste momente paroxismul. Într-o astfel de 
zi sacră, distrugerea unei lozinci sau a unui 
tablou devenea un pericol major prin puterea 
exemplului şi de aceea fapta era privită drept 
o crimă de stat. În consecinţă, conducerea 
partidului trasa organelor represive sarcini 
vizând supravegherea îndeaproape a mulțimii, 
după ce organizarea manifestaţiilor era şi ea 
repizată în detaliu de către Securitate. 
Directivele date în acest sens au fost 
întotdeauna extrem de precise. Se solicita 
„Barantarea securităţii persoanei fizice şi a 
domiciliilor tovarășilor conducători şi a 
desfăşurării în ordine și linişte a festivităților 
în întreaga țară”, paza sediilor de partid şi 
prevenirea oricăror „încercări dușmănoase”. 
Punctual, organele Securităţii urmau să 
supravegheze alături de Miliție construirea 
tribunelor oficiale, care urmau să fie păzite 
zi şi noapte. Apoi, securiştii vor conduce şi 

organiza munca informativă şi de verificare 
amănunțită a întregului personal utilizat în 
construcţia tribunelor, „vor conduce lucrările 
de verificare a tuturor gurilor de canal şi orice 
lucrări de canalizare din locul unde se află 
tribunele, sau din traseele defilării, utilizând 
în acest scop organele Miliției”. În timp ce 
milițienii scotoceau canalele la ordinele 
Securităţii, alte echipe mixte controlau 
imobilele din jurul pieței unde se ridica tri- 
buna oficială, precum şi de pe toate traseele 
pe care urmau să circule „tovarăşii cu munci 
de răspundere”. Cu cinci zile înaintea 
defilărilor, trebuiau să fie verificate toate 
persoanele cu acces la tribună, se stabilea 
„numărul de rânduri ale coloanei de mani- 
festanți şi numărul de manifestanți din 
fiecare „ând”. Securitatea verifica pe cei 
„numiți de organele de partid în funcţia de 
responsabili de rând şi de coloană”, urmând, 
ca o măsură suplimentară de siguranță, „să 
fie introduşi sergenţi şi ofițeri de Securitate 
în civil în mijlocul coloanei de manifestanți, 
de la locurile de adunare şi până la termi- 
narea manifestaţiei”. Erau controlate chiar 
şi „persoanele necesare pentru deservirea 
bufetului de la tribună, luându-se măsuri de 
supraveghere şi analiză o preparatelor. Atât 
transportul, cât şi servitul lor va fi supra- 
Yegiieat de un tovarăş de la Securitate”. 


recomanda, de pildă, printr-o circulară din 
18 aprilie 1952, chiar şi proporţia dra- 
pelelor: 75% roşii şi 25% tricolore. În timp, 
la defilările care au urmat s-a mai schimbat 
doar această proporție, pe măsură ce stali- 
nismului îi lua loc naţional-comunismul. 
După ce şi pavoazarea era controlată, urma 
camuflarea unor importante trupe de Secu- 
ritate şi Miliție în apropierea traseelor 
manifestații. Tot Securitatea se ocupa de 
asigurarea prin unităţile de alimentaţie 
publică a unui suficient număr de tarabe cu 
mititei, fructe şi băuturi răcoritoare ne- 
alcoolice pe parcursul defilărilor, iar un alt 
punct al instrucțiunilor suna astfel: „la orele 
6 dimineaţa, ofiţerii de Securitate vor 
supraveghea pregătirea buchetelor de flori ce 
vor fi repartizate tovarăşilor cu munci de 
răspundere, nemaipermițându-se intrarea în 
tribună a altor persoane cu flori, decât a 
persoanelor dinainte stabilite, care vor fi tot 
timpul sub supravegherea organelor Se- 
curității”. Ceea ce s-a petrecut în iunie 1990 
a fost aşezarea în oglindă a acestui scenariu 
arhicunoscut atât de „beneficiari”, cât şi de 
structurile fostei Securități care l-au pus în 
scenă. Minerii au fost singurele persoane 
care au sădit flori în fața Teatrului Naţional, 
iar „pe traseu” au avut parte de băuturi 
răcoritoare şi mititei, puse la dispoziţia lor 
după pofia inimii de către autorități; Motiva- 
țiile, începând cu tentativa de „lovitură de stat 
legionară” şi terminând cu „destabilizarea” 
au făcut parte din acelaşi registru, iar Piaţa 
Universităţii a „redevenit zonă liberă”, pentru 
circulaţie. Între timp, activitatea SRI-ului de 
recuperare a patrimoniului fostei Securităţi 
se intensificase. Spre exemplu, prin anunţuri 
la mica publicitate de genul celui publicat de 
Secţia județeană SRI Galaţi, se anunța 
numărul de telefon la care toţi cei interesați 
pot lua legătura cu ofițeri de informaţii. Pe 

ansamblu, eforturile de recuperare a rețelei 
de informatori ai Securităţii au fost încu- 
nunate de succes. De asemenea, puzderia de 
clădiri care aparținuseră DSS-ului prin 
oraşele României au intrat şi ele treptat în 
patrimoniul SRI. Astfel, puterea acestei 
instituţii creştea, ca în poveste, de la o lună 
la alta. Dar nu fără „defecţiuni”, dintre care 
unele majore, dovedind că noua structură de 
informaţii nu a reuşit să se îndepărteze prea 
tare de trecut. Astfel, alte elemente compro- 
miţătoare în legătură cu activitatea Servi- 
ciului Român de Informaţii în primul an de 
funcționare au fost furnizate în decembrie 
1990, într-un mod spectaculos. Un prim 
„dezertor” din SRI, căpitanul Adrian Ionescu, 
semna amintita scrisoare deschisă adresată 
Parlamentului României definind serviciul 
drept „Securitatea personală a preşedintelui 
Iliescu”. Cât despre ceea ce s-a întâmplat în 
interiorul instituţiei, căpitanul lonescu arăta: 
„Salariile sunt, ca şi în trecut, mult mai mari 
ca în armată sau poliţie. Conducerea SRI 
primeşte un salariu echivalent cu al unui 
ministru, şefii de diviziuni şi locţiitorii 
acestora cât al senatorilor, iar conducerile 
secţiilor judeţene au salarii echivalente cu 
ale prefecţilor. Un absolvent de şcoală 
militară din SRI primeşte un salariu echi- 
Valeui< cu al unui medic specialist cu o 
l ofiţer, trecut 


mânalului „România Mare” şi că, după fişele — 
interne de atribuţii, SRI-ul respectă practic 
organigrama fostei Securităţi, cu deosebirea 
că a dispărut cercetarea penală şi că direcțiile 
DSS au fost botezate diviziuni. În final, fostul 
ofițer de informaţii atrăgea atenţia asupra 
potenţialului pericol pe care îl prezintă 
această instituţie, cu veleităţi de stat în stat, 
pentru sistemul democratic. 

Dar în primăvara anului 1991, un fapt 
de o gravitate fără precedent a ridicat mari 
semne de întrebare în legătură cu practicile 
SRI: descoperirea că serviciul a trecut la 
distrugerea unor importante documente de 
arhivă, îngropându-le într-o râpă la 12 
kilometri de Berevoleşti-Argeş, a cutremurat 
din temelii edificiul ridicat cu migală de 
către Virgil Măgureanu, arătând o altă față 
nebănuită a modului în care noua putere a 
utilizat o altă parte importantă a moştenirii 
Securităţii: arhiva. Se incrimina astfel faptul 
că acţiunile tenebroase din trecutul fostului 
DSS au fost, în cursul anului 1990, probabil 
iremediabil distruse. 

„Scandalul Berevoieşti” a debutat 
spectaculos. În 20 mai 1991 „ la redacția 
cotidianului „România liberă” s-a desfăşurat 
o conferinţă de presă susținută de ziaristul 

Petre Mihai Băcanu, care a acuzat SRI-ul de 
distrugerea documentelor din arhivele fostei 
RScUNLI Ce se petrecuse de fapt? În seara 
de 22 iunie 1990, la numai o săptămână de la 
finalul mineriadei, un camion militar în- 
cărcat cu documente, însoţit de către 
colonelul SRI Bordeianu, fost lucrător al 
Securităţii, urca pe un drum forestier de pe 
Valea Brătiei, la nord de comuna Berovoieşti 
din judeţul Argeş. Încărcătura camionului a 
fost aruncată într-o „râpă şi acoperită cu 
pământ din maluri. Însoţitorii camionului 
încercau astfel să camufleze documente din 

arhiva fostei Securităţi, dar şi unele purtând 
antetul SRI. Localnicii au descoperit însă 
repede locul, iar prin Berevoieşti au început 
să circule şi să fie lecturate dosare cu 
mențiunea strict secret. În încercarea de a 
camufla mai bine locul, colonelul Bordeianu 
atrimis acolo mai multe camioane cu pământ 
şi a început recuperarea documentelor găsite 
de localnici; dar secretul acțiunii sale se 
spulberase. La unsprezece luni de la misiunea 
confidențială pe care o îndeplinise Bor- 
deianu, un grup de ziarişti a trecut la 
dezgroparea încărcăturii abandonate în iunie 
"90 în râpa din judeţul Argeş. 

Între timp, presa o adus la cunoştinţa 
opiniei publice conținutul documentelor 
abandonate de Serviciul Român de Informaţii 
la Berevoieşti. Acestea erau dosare de 
urmărire informativă întocmite de fosta 
Securitate, corespondenţă secretă şi note 
informative dinainte de decembrie 1989, 
broşuri cu conținut religios confiscate de 
lucrătorii DSS, corespondenţă interceptată 
de Serviciul de filaj scrisori, dar şi acte ale 
SRI şi documente sustrase din sediile 
partidelor de opoziţie în 29 ianuarie '90 sau 
în timpul mineriadei din iunie. Reacţiile nu 
s-au lăsat aşteptate. Guvernul Român o 
solicitat Procuratura Militară pentru cer- 
cetarea cazului, iar în Parlament chiar FSN a 
propus înființarea unei comisii de anchetă, 
imediat după publicarea primelor documente 
din groapa de la Berevoieşti. 

În seara de 21 mai 1990, la emisiunea 
de actualități a TVR, Nicolae Ulieru, pur- 
tătorul de cuvânt al Serviciului Român de 
Informaţii, a dat citire unui comunicat în care 
arăta că hârtiile îngropate la Berevoieşti sunt 
rezultatul unui „plan de dizlocare, prin care 
ofiţerii de informaţii au trecut la abandonarea 
documentelor fără valoare operativă”. În 
acelaşi comunicat se mai arăta şi că „dez- 
văluirile senzaţionale urmărite de „România 
liberă” nu pot avea un impact pozitiv, atâta 
vreme cât nu s-a căutat o prealabilă cla- 
rificare a lucrurilor, pentru a nu pune opinia 
publică internă şi internaţională în situația de 
a fi dezinformată”. În final, se arată că, deşi 
lipsite de valoare operativă, documentele 
apărute în presă şi provenind din groapa de 
la Berevoieşti constituiau totuşi secrete de 
stat şi nu ar fi trebuit aduse la cunoştinţa 
publicului. Comunicatul SRI nu a reuşit 
atenuarea uneia din cele mai grave crize 
politice şi morale ale regimului Iliescu, 
resimţită ca un adevărat cutremur în struc- 
turile principalului serviciu de informaţii din 
România. A doua zi după comunicatul SRI, 
cotidianul „România liberă” a continuat însă 
să publice săptămâni la rând interpelări la 
adresa Serviciului Român de Informaţii, cât 
şi documente recuperate de la Berevoieşti. 
Aparent paradoxal, tot atunci Senatul adopta 
Legea Siguranţei Naţionale într-o atmosferă 
relativ calmă, datorită schimbării de atitudine 
o majorităţii FSN, dintr-o dată mult mai 
permeabilă la amendamentele opoziţiei. Fără 
îndoială că misiunea majorităţii în a promova 
această lege pe fondul scandalului în care era 
implicat SRI-ul ar fi fost mult mai dificilă. 
Conform unei declaraţii de atunci a sena- 
torului liberal Mihail Ruva, proiectul în 
forma sa iniţială era inacceptabil, oferind 
câmp larg de acțiune serviciilor secrete sub 
pretextul apărării siguranţei naţionale. 
Chemat în fața Parlamentului în contextul 
acestui scandal, Virgil Măgureanu s-a arătat 


vizibil marcat de „incidentul” Berevoieşti, 
declarând: „îmi par eu însumi stupid”. 
Asumarea unei culpe profesionale era de 
natură să arate Parlamentului şi opiniei 
publice că directorul se pune la dispoziţia 
comisiei parlamentare abilitată să cerceteze 
cazul, fiind gata să suporte orice verdict, dar 
şi hotărârea sa de a-i pedepsi pe cei vinovaţi 
de această gravă deconspirare a acţiunii SRI 
din 1990 de distrugere a documentelor. Între 
timp însă, în Camera Deputaţilor dezbaterile 
la Legea Siguranţei Naţionale se derulau 
într-un ritm alert. De altfel, chestionat în 
legătură cu „scandalul Berevoieşti”, pre- 
şedintele Iliescu a declarat: „Cred că acum 
trebuie să adoptăm urgent noua Lege a 
Siguranţei Naţionale”. Acest răspuns sur- 
prinzător, aparent fără legătură, este motivat 
de articolul 12 al legii, care arată: „Nici o 
persoană nu are dreptul să facă cunoscute 
activități secrete privind siguranța naţională, 
prevalându-se de accesul neîngrădit la 
informaţii, de dreptul la difuzarea acestora 
şi de libertatea de exprimare a opiniilor”. 
Practic, se încerca o stingere a scandalului 
prin promulgarea legii, dar încercarea de a 
limita astfel amplificarea scandalului avea să 
eşueze. Cotidiene de mare tiraj ale lumii 
titrau deja: „Watergate-ul României a început 
în pădure”. Mai mult, Steny Hoyer, membru 
al Comisiei de Securitate şi Cooperare în 
Europa, a rostit la 3 iunie 1991 în Camera 
Reprezentanţilor a Congresului Statelor 
Unite un discurs din care spicuim urmă- 
toarele: „Cred că o clarificare a statutului 
actual al Securităţii este necesară, înainte ca 
poporul român să poată dobândi încredere în 
noile sale instituţii guvernamentale. Am 
ridicat această problemă în convorbirea avută 
cu premierul român Petre Roman cu ocazia 
vizitei acestuia la Washington în martie, dar 
cred că răspunsul său a fost evaziv, Temerile 
mele s-au adâncit cu ocazia dezgropării a 7 
tone de dosare ale Securităţii, care cuprind 
liste ale disidenţilor, transcrieri ale emi- 
siunilor Europei Libere, informaţii despre 
opozanți. Documentele dezgropate relevă 
faptul că supravegherea opoziţiei din Ro- 
mânia a continuat şi după ce Securitatea a 
fost în mod oficial desființată. Noul Serviciu 
Român de Informaţii, în a cărui componență 
se află un număr mare de foşti securişti, a 
anunțat că unii dintre ofiţerii săi sunt 
responsabili de distrugerea documentelor, 
SRI a afirmat că toți cei responsabili vor fi 
imediat eliberaţi din posturile lor. Aş dori 
ca guvernul român să urgenteze ancheta şi să 
o facă cu toată sinceritatea pentru a elimina 
odată pentru totdeauna umbra suspiciunii 
care încă hărțuieşte societatea româ- 
nească”. 

Anchetarea „cazului Berevoieşti” nu 
numai că nu s-a făcut cu sinceritate; ea nu a 
fost niciodată finalizată. Organele de 
cercetare penală şi specialiştii militari care 
au preluat spre cercetare documentele 
dezgropate de ziarişti au dispărut treptat din 
colimatorul presei şi şi-au sistat acţiunea. 
Comisia parlamentară înființată în urma unei 
hotărâri din 28 mai 1991 a început şi ea 
propria investigaţie, În legătură cu activitatea 
acestei comisii, unul dintre membri, de- 
putatul FSN Marcel Chiţescu, declara în 4 
iunie 1991 că se conturează concluzia unei 
distrugeri de documente datorată unui act 
iresponsabil, ai cărui autori lucrează încă în 
SRI, dar şi că scandalul Berevoieşti ar putea 
fi un act de diversiune. După vacanța par- 


lamentară, comisia şi-a reluat activitatea, în 
vreme ce la Senat începea în 18 septembrie 
dezbaterea Legii de organizare şi funcționare 
a Serviciului Român de Informaţii. Cinci zile 
mai târziu, deputatul FSN Cornel Ardelean a 
făcut în Cameră surprinzătoarea propunere 
de a se suspenda pentru o vreme activitatea 
Comisiei de anchetă Berevoieşti, dar maşina 
de vot a Puterii nu a putut promova această 
propunere, din cauza absenței a 61 de 
parlamentari fesenişti. 

Eșecul a fost corectat însă după două 
zile: în 25 septembrie 1991 minerii au 
revenit la Bucureşti, iar evenimentele 
violente care au provocat căderea guvernului 
Roman au dus la intrarea în anonimat a 
activităţii comisiei. Ea nu a mai fost reînfiin- 
țată în noua legislatură, iar parlamentarii care 
au investigat „cazul Berevoieşti” (chiar și cei 
din rândurile Opoziţiei) au păstrat tăcerea în 
legătură cu concluziile la care au ajuns pe 
marginea acestui episod întunecat din istoria 
SRI. Singura consecință a fost căderea 
câtorva capete din Serviciul Român de 
Informaţii. Cel mai important personaj, 
înlăturat pentru neglijenţă în serviciu, a fost 
generalul Mihail Stan, adjunct al lui Virgil 
Măgureanu şi fost şef al Serviciului D 
(dezinformare) din Securitate. Între timp, 
presa a mai relevat cazuri de distrugeri de 
documente din arhivele secrete, petrecute în 
1990. Astfel, s-a aflat că Nicolae Bordeianu, 
fostul colonel de Securitate încadrat la SRI, 
cel care a însoțit camionul cu documente spre 
Berevoieşti, încercase să distrugă mai întâi 
aceste documente în Fabrica de Mucava de 
la Scăeni, ale cărei malaxoare au fost în mai 
multe rânduri beneficiarele acțiunii de 
salubrizare a arhivelor fostei Securități. 
Astfel, multe din cartoanele de ambalaj 
fabricate la Scăeni conțin probabil multe 
pagini, iremediabil distruse, din istoria 
imundă a petitiei politice comuniste... 

Epilog: Putere şi cârnaţi 

A trecut deja mai mult de un deceniu de 
la unele dintre întâmplările relatate mai sus. 
Atât SRI, cât şi UM 0215 (azi, UM 0962) au 
mai fost protagonistele unor scandaluri 
publice, dar nici unul dintre acestea la fel de 
grav ca faptele de arme ale serviciilor 
secrete din primul an de democraţie ori- 
ginală. Incetul cu încetul, minţile înfier- 
bântate prea tare sub caschetele regimului 
comunist s-au mai domolit. Virgil Măgureanu 
a ales după noiembrie 1996 soluţia demisiei, 
iar conducerea serviciului secret al MI a fost 
şi ea schimbată în mai multe rânduri. Ceea 
ce nu s-a întâmplat este însă mult mai 
semnificativ decât aceste evoluții întrucâtva 
previzibile: societatea românească nu şi-a 
descoperit încă vocaţia deplină pentru adevăr. 
Astfel că România rămâne, alături de Rusia, 
o țară în care oamenii şi acţiunile fostei 
poliţii politice comuniste sunt învăluite în 
umbră. Atâta'vreme cât secretizarea inutilă a 
societăţii persistă sub diferite pretexte, cât 
nu se trece cu prioritate la deconspirarea 
actelor de poliţie politică din trecutul recent 
al României, cei ce sunt la putere pot fi 
etichetaţi drept moştenitori direcţi ai 
Securităţii. 

Sistarea deconspirării fostei poliţii 
politice comuniste prin greva reprezen- 
tanților Puterii din Colegiul Consiliului 
Naţional pentru Studierea Arhivelor Secu- 
rității şi refuzul SRI de a preda arhivele 
acesteia este, la rândul ei, un semn al 
importanţei acordate de actuala putere 

moştenirii în posesia căreia se află. Cu atât 
mai mult, nu se poate măsura nici astăzi cu 
precizie dimensiunea intervenţiei structurilor 
fostei Securităţi în evenimentele de pe 
parcursul anului 1990. Multe fapte rămân 
învăluite în mister. Orice încercare de 
clarificare prin anchete care să contureze 
rolul jucat de aceste structuri în cursul celui 
mai zbuciumat şi violent an al istoriei 
României post-decembriste este imediat 
taxat de foştii protagonişti, aflați atunci în 
poziţii oficiale importante, drepto tentativă 
de răfuială politică. Conducerile Minis- 
terului de Interne sau SRI nu şi-au arătat nici 
ele (public) curiozitatea cu privire la faptele 
petrecute atunci sau cu privire la soarta 
multor dosare din arhiva Securităţii, care au 
plecat din arhive odată cu cei ce le-au 
întocmit, pentru a fi pavăză la vremuri de 
restrişte, sau răzbunarea din aşteptatele 
timpuri de glorie. 

Din păcate, în România s-a perpetuat 
trista tradiţie a invocării secretului, nu atât 
pentru a proteja siguranța țării, cât mai 
degrabă din imobilism cazon. Această tristă 
tradiție a diferenței între secret şi invocarea 
lui poate fi socotită diferenţa între realitate 
şi constrângere, între ideologie şi adevăr. În 
absenţa unor asemenea anchete, ne permitem 
o concluzie personală: în 1990 SRI şi UM 
0215 erau departe de o fi echidistante 
politic. Dobândirea unui astfel de compor- 
tament şi circumscrierea activităţii lor unor 
norme democratice a fost un proces de 
durată, finalizat prin legiferarea clară a 
activităţii şi trecerea sub control parlamentar. 
În momentul înfiinţării, sub presiunea unor 
momente care amenințau stabilitatea regi- 
mului Iliescu, acestea au preluat ca atare 
importante segmente ale fostei Securități 
care îşi oferiseră serviciile noii puteri şi au 
jucat un rol esenţial în consolidarea ei. 
Arsenalul utilizat a fost, din nefericire, foarte 
departe de normele democratice şi tributar 
încă metodelor şi mentalităților dominante 
în sânul fostei poliţii politice din anii 
național-comunismului. 

În împrejurările tulburi ale anului 1990, 
profitând de lipsa de experienţă atât a noilor 
structuri de putere, cât şi a partidelor 
democratice, noile servicii de informaţii 
clădite pe ruinele Securităţii şi-au probat 
eficiența în sprijinul regimului politic de 
atunci, care le-a acordat, în schimb, atenția 
şi importanţa cuvenită. Ulterior, acestea au 
devenit infinit mai puternice decât în 
perioada anterioară evenimentelor din iunie 
1990, ca şi ofiţerii din structurile lor, sub 
ocrotirea binevoitoare a autorităţilor erijate 
în moştenitori ai Securităţii, unii ofiţeri, 
precum Viorel Tache, Victor Marcu şi mulți 
alții acumulând mari averi. De altfel, probabil 
nu întâmplător, la două luni după plecarea 
minerilor din Bucureşti, în august 1990, 
Petre Roman semna o hotărâre de guvern prin 
care Serviciul Român de Informaţii primea 
în posesie Întreprinderea Agroindustrială 
Craiova, un vast complex de ferme şi secţii 
de prelucrare a cărnii. Astfel că, după 
expresia unui parlamentar, în Oltenia „cârnaţii 
şi salamul SRI-ului au ajuns foarte apre- 
ciaţi”... 


Articol preluat din suplimentul 

Aldine al ,„ României Libere" din data de 
19.04.2003, apărut sub semnătura lui 
MARIUS OPREA. 

Faţă în faţă 


TRANSCRIEREA birocratică a întâlnirii dintre un lider politic aflat în exerciţiul 
funcţiunii sale cu unul dintre reprezentanții marcanţi ai literaturii naționale, este un 
document revelator pentru cercetarea raporturilor dintre cultură şi putere într-un anumit 
moment şi context. 

Este motivul pentru care am propus publicarea integrală a stenogramei discuţiei dintre 
George Călinescu şi Gheorghe Gheorghiu-Dej din data de 2 martie 1960, document 
accesibil prin intrarea în circuitul public a documentelor arhivate în fondul Cancelariei 
CE al PCR (Arhiva Biroului Politic al CC al PMR). Prezentarea integrală a textului, cu 
digresiuni mai mult sau mai puţin verificabile ori valoroase din perspectiva adevărului 
istoric, s-a făcut din dorinţa de atenuare a distorsiunilor rezultate — cu sau fără voie — prin 
trunchierea unui discurs. z 

Documentul pe care îl prezentăm trebuie situat în contextul său istoric, 

Cititorul documentului alăturat va fi poate uşor mirat că discuţia motivată de întârzierea 
"apariţiei romanului Scrinul negru este centrată de Dej pe problematica legionară prezentată 
"de Călinescu în romanul Bierul Ioanide editat în 1953. Dej pare a-i cere chiar explicit 
scriitorului o rescriere a romanului anterior în spiritul propriilor sale viziuni despre 
legionari. Amintim cu acest prilej că o operaţie de rescriere a istoriei comunismului 
"românesc tocmai se făcuse de către conducătorii români sub bagheta lui Dej, după „raportul 
“secret” prezentat de Hruşciov la Coneresul XX al PCUS, din februarie 1956. 
„Destalinizarea” românească a fondat atunci teoria împărțirii partidului, încă din perioada 
interbelică, în două fracțiuni — cea naționalistă şi cea cominternistă — teorie oficializată 
ă de „mărturiile” ilegaliştilor în „plenara lărgită” a CC al PMR din martie 1956. În martie 
„1960, nucleul puterii din România pare destabilizat de „cazul Vladimir Gheorghiu”. Situaţia 
fostului legionar „strecurat” în partid până la nivelul de secretar al CC al PMR provoacă 
' aprinse discuţii asupra vigilenței de partid şi furnizează noi motive de culpabilizare a foştilor 


Viatori de dreapta” în frunte cu Ana Pauker. Aflăm din amintitele documente de arhivă 

Stenograma întrevederii tov. Gh. Gheorghiu-Dej 
cu Academicianul G. Călinescu, 2 martie 1960. 

La întrevedere a participat şi tov. L. Răutu. - 

TOV.GH. GHEORGHIU-DEJ: Am aflat despre unele neajunsuri materiale pe care le aveți. 

G. CĂLINESCU: Nu este vorba de neajunsuri materiale. 

TOV. GH. GHEORGHIU-DEJ: Ne-a vorbit tov. Răutu şi am rugat Direcţia noastră de 
Propagandă, respectiv sectorul care se ocupă de aceste probleme, să vadă ce este de făcut ca să 
înlăturăm piedicile, dacă sînt, sau nu greutăți. În orice caz să fie înlăturate cauzele obiective, 
subiective care se împotrivesc. 

Aţi scris o carte de vreo 8-900 pagini? 

G. CĂLINESCU: Nu are 800 pagini, este mai mică şi am mai tăiat din ea. Am scris-o şi am 
predat-o la partid de acum cîţiva ani pentru observaţii. Nu am primit aceste observaţii decit 
foarte tîrziu. Am făcut modificările şi îndreptările necesare fiind gata acum de a face altele, dar 
bine înțeles cu regulile artei, fără compromis. 

TOV. GH. GHEORGHIU-DEJ: Compromisuri noi nu facem. 

G. CĂLINESCU: Eu m-am exprimat greşit. 

TOV. GH. GHEORGHIU-DEJ: Compromisuri nu trebuie făcute nici în artă nici în spiritul 
de partid pe care să-l introducem în literatură. 

G. CĂLINESCU: Să introducem un spirit nou. Buna mea convingere în acest punct de vedere 
este foarte bună. 

TOV.GH. GHEORGHIU-DEJ: Tovarăşe Călinescu, trebuie să ştii că te bucuri de o apreciere 
foarte înaltă din partea Direcţiei de Propagandă şi din partea conducerii partidului nostru şi a 

ernului. 

G. CĂLINESCU: Ştiu acest lucru. 

TOV. GH. GHEORGHIU-DEJ: Cunoşti, dar cunoşti şi exigența noastră din punct de vedere 
ideologic. 

G. CĂLINESCU: Cunosc şi cred că acord foarte bine exigența ideologică. 

TOV. GH. GHEORGHIU-DEJ: Orientarea noastră este clară. Sînt compromisuri şi 
compromisuri. Nu ştiu de ce unii scriitori fug de spiritul de partid. Partidul nostru este un 
partid revoluționar nu un partid oarecare. El conduce spre anumite țeluri poporul, oamenii 
muncii. Este un partid în care nu sînt oameni butucănoși, sînt oameni care îşi făuresc vise, care 
au imaginaţie bogată. Și nouă în visurile noastre ne este frică să zburăm cîteodată mai sus decit 
realitatea, să nu pierdem pămîntul de sub picioare, Trebuie să avem un spirit înaripat, nu se 
poate fără asta. Noi luptăm ca să traducem în viaţă cele mai înalte năzuinţi, cele mai înalte 
sentimente ale oamenilor muncii, cele mai profunde dorinţe şi frămîntări. 

V-am spus adineauri că aţi scris o carte de 8-900 pagini. Eu am în vedere tendinţa generală, 
care nu este ceva caracteristic cărții acesteia, dar este tendinţa unora din scriitori de a scrie 
volume mari. Spun în general că le trebuie timp şi multă concentrare să scrie atît, Nu este 
nevoie de pagini multe, să scrie puţin dar cu conţinut, Este foarte interesant. Dacă vrei să fii 
citit caută să te exprimi în puţine pagini. Exigenţa scriitorului constă şi în aceea ca cititorul să 
îl înțeleagă, să nu înțeleagă altfel decit scrie el. 

/ G. CĂLINESCU: Sînt de acord cu acest lucru. În cazul de faţă nu este acesta. 

TOV. GH. GHEORGHIU-DEJ: Eu nu cunosc această carte. Eu am citit prima parte a cărții 
Bietul Ioanide, nu mi-a plăcut forma criticii în privinţa aceasta. Nu aș fi un prieten bun dacă aş 
spune că totul este bine. Sînt lipsuri acolo. Eu am criticat tovarășii că nu au dat indicații ca 
lucrarea să fie bună. Dumneata nu scrii numai pentru azi, scrii pentru mîine, pentru poimiine, 
pentru viitor, nu scrii pentru un strat subțire, ci trebuie să scrii pentru popor, pentru ca lumea 
care te citeşte să te aprecieze şi să te pună la loc de cinste. Nu poți să dispreţuieşti masa și s-o 
socoteşti un „vulg” pentru că iată „vulgul” dă anumite personalităţi de mare anvergură, care 
trebuie să scrie pentru acest „vulg”. 
G. CĂLINESCU: Trebuie să ne adresăm la cîţi mai mulţi oameni, ăsta este scopul scriitorului. 

în partid recomandându-se unii pe alţii ca membri ai unei celule comuniste ilegaliste în 
timpul războiului. După câţiva ani de sprijin reciproc, foştii legionari se aflau lansați pe 
orbitele unor cariere politice de succes (Gheorghiu plasat tocmai în înălțimea conducătorilor 
comunişti; altul fiind locţiitorul directorului Direcţiei Generale a Miliției şi cel de-al 
treilea redactor la Agerpres). „Au scos capul antisemiţii? Trebuie să le punem mâna în 
beregată!” — ordonă Dej în Biroul Politic. Interesante sunt şi aprecierile făcute atunci 
despre legionari — fosta „mişcare de masă în România” impune, în anul 1960, „0 lucrare 
de demascare”, În care să fie antrenați scriitorii, Blaga fiind primul asupra căruia îşi 
îndreaptă atenția Dej („o să vedeţi ce influență va avea el pentru intelectualitatea din Ardeal”; 
„este un om foarte cult”). 

lată, aşadar, câteva repere ale timpului în care s-a petrecut întâlnirea Călinescu — Dej, 
în prezenţa lui Leonte Răutu, personaj prea puțin cunoscut în rolul lui de prețuit şi ascultat 
sfetnic, în chestiuni de propagandă şi cultură, al primului lider comunist al României. Este 
de menţionat şi poziţia, oarecum aparte în lumea culturală, a lui George Călinescu despre 
care ştim — datorită mărturiilor fostului şef de cabinet al lui Dej — că solicitase el 
întrevederea. Fără a fi fost în 1960 membru de partid (abia peste doi ani va face cerere de 
primire), Călinescu era deputat în Marea Adunare Naţională şi totodată membru (din 1949) 
al.„noii” Academii Române. În viziune publică face parte dintre „aleşii” regimului; în fapt, 
asupra lui se pune atât de grav „problema încrederii” încât fusese îndepărtat, o vreme, de la” 


catedră. 


fost cuib de legionari de la UCB reușiseră să-şi aplice planul de infiltrare . greșit dacă nu e 


Cartea despre care vorbiţi este scrisă în anul 1952, a fost publicată în anul 1954. 
TOV.GH. GHEORGHIU-DEJ: Să nu înţelegeți că noi vă facem vreo acuzare, nu. 

Aveţi timp să îmbunătăţiţi această carte. Acelaşi Călinescu are să se ridice împotriva aceluiaş 
Călinescu din 1952, care să spună că mi-au apărut lucruri noi. Ar trebui să fii criticul propriilor 
lucrări. 

Noi înşişi de multe ori renunțăm la unele lucrări pentru că atunci cînd le-am întocmit nu am 
avut materialul documentar necesar sau corespunzător, sau cel care a fost nu a fost cel mai bun. 
Dacă ținem la prestigiu şi la autoritatea celor spuse totul va fi bine. 

Eu am citit cartea şi i-am reproșat lui Răutu că nu a citit-o şi el. Eu am făcut adnotări pe 
partea citită. Am spus ce este bine şi ce este rău. 

lată aspectul cu legionarii, sînt lucruri interesante, dar depinde cum pot fi prezentate ca să nu 
lase impresia nimănui că am face apologia cutărei manifestări mistice. Avem de a face cu un 
om de cultură şi nu poate fi apologetul unor mistici. Mi-a plăcut că cartea are orientare politică, 
încearcă să ia poziție faţă de o serie întreagă de probleme, sînt personagii care se pot recunoaşte, 
poate ai avut ceva cu ei. 

G. CĂLINESCU: Nu este aşa ceva, am curajul să afirm că nu este nimic. 

TOV. GH. GHEORGHIU-DEJ: Sînt oameni vii care trăiesc. Unii au venit în aceşti ani în 
contact cu persoana mea şi ei personal mie mi-au făcut foarte mult rău. Ei se aşteptau la cine 
ştie ce măsuri din partea mea. Eu nu am uitat o nuanță din acele tablouri, dar eu am pus pe 
categorii pe aceşti oameni. M-aş cobori la nivelul lor dacă le-aş face ceva. 

G. CALINESCU: Spun cinstit că nu este vorba de un asemenea lucru. Mergînd pe panta 
aceasta ni! se poate ca un erou contemporan să nu se recunoască într-unul din eroii unei cărți. 
artă unde intră ura, aceea nu mai este lucrare de artă. 

TOV. GH. GHEORGHIU-DEJ: Sînt unele lucruri în carte care o fac greu de citit. Este interesul 
nostru să fie citită de foarte mulți oameni. Sînt unele expresii în diferite limbi, în limba germană. 
Nu putem să reproşăm oamenilor că nu s-au ridicat la nivelul scriitorului Călinescu. Noi trebuie 
să ne coborim la oameni fără să vulgarizam. 

Trebuie să ştim că burghezia nu renunță la poziţiile ei. Spiritul ei este opus coexistenței 
paşnice. Din punct de vedere ideologic nu există coexistența paşnică. Partidul nostru a fost 
printre primele partide, după PCUS, care a dat o formulare clară în ceea ce priveşte frontul 
ideologic. Noi am pus chestiunea clar de la început. Noi trebuie să fim combativi pe frontul 
acesta, să nu permitem nici un compromis. Să ajutăm oamenii de cultură, de artă, de ştiinţă în 
această privinţă. Este însăşi în interesul lor. Eu consider o greşeală a noastră atunci cînd ei fac 
greşeli. De ce să nu ne ducem la ei să le spunem părerea noastră. 

G. CĂLINESCU: Sînt lucruri pe care nu le putem pătrunde şi de aceea este bine ca partidul 
să ne dea acest ajutor. 

„_TOV, GH, GHEORGHIU-DEJ: Noi am criticat foarte tare acest lucru. A fost foarte tare 
criticat tov, Răutu şi colaboratorii săi, l-am chemat la Biroul Politic şi am discutat cu ei. 

Caragiale dă în piesa lui O scrisoare pierdută scena aceea cînd un politician burghez începe 
în discursul său să o ia de la 1848 şi i se spune să o ia de la plebiscit. Şi Caragiale a făcut 
politică, şi la ce nivel. Şi la noi sînt din aceştia. 

O lipsă mare a noastră tocmai aci constă. Noi trebuie să avem contacte cu vîrfurile 
intelectualităţii, cu clasarea pe categorii de intelectuali, care ce orizonturi au, care are un anumit 
cîmp unde îşi desfăşoară activitatea. Trebuie să-i orientăm şi să le arătăm cum trebuie privite 
evenimentele internaţionale şi lupta cu influenţa ideologiei burgheze, să le arătăm cum trebuie 
să idegaliV dia lucruri Şi să » arătăm şi mijloacele prin care trebuie să fie combătute nu 
numai să facem afirmaţii, cum face dentistul cîn îtea i j î 
fundul măselii, aşa trebuie să facem şi noi. Agata alea opun eate, că să alo dă 

G, CĂLINESCU: Aud lucruri frumoase şi sînt foarte mulțumit, nu se poate lucra decît cu un 
= 

ajutor putemic ca să ieşi din acest vag, 

Eu am făcut cărți care au fost bune în anul cutare. Nu poți face nimic atunci cînd se produce 
o tăcere. Trebuie să ai contact cu opinia publică. Sînt și din acei care scriu şi țin manuscrisele în 
sertar, acei ce le țin în sertar cred că o să vină vremea cînd le vor putea publica 

TOV. GH. GHEORGHIU-DEJ: Uite aici facem un compromis. Să le păstreze în sertar cît o 
vrea. Aşa cum nu se întoarce mortul de la groapă tot aşa nu se vor întoarce nici vremurile apuse 
Noul ăsta se dezvoltă şi se întăreşte încît nu există forță în lume care să-l oprească 

G. CĂLINESCU: Intelectualitatea trebuie să ia parte la construirea socialismului în țara 
noastră, dar ei trebuie să fie ajutaţi pe şantierul lor de lucru. Un om leal 
partidului nu poate face altfel. 

TOV. GH. GHEORGHIU-DEJ: Tovarăşe Călinescu, vă rog să mă credeți că au fost foarte 
criticaţi acei tovarăşi care lucrează pe frontul culturii. Noi nu sîntem mulțumiți cu cele date 
intelectualității pentru ajutorul pe care îl dăm intelectualităii. ş 

Noi cînd ne adunăm în şedinţele Biroului Politic ne adunăm pentru a ne critica unii pe alţii 

(Tov. Gh. Gheorghiu-Dej arată academicianului G. Călinescu proiectul planului pe 6 ani.) 


care crede în ideologia 


„„Ce se pregăteşte pentru poporul nostru acum nimeni n-a visat. Poţi să spui că au fost şi sînt 

lipsuri. Au fost lipsuri dar acum sînt realități. Uite acesta este programul nostru de perspectivă. 
Acum se perfecționează. Uite are 490 de pagini, cu toate că eu sînt împotriva paginilor multe. 
Acesta este materialul de fundamentare a economiei noastre naţionale. Este o fotografie a ceea 
ce este astăzi, este o fotografie completă care arată unde am ajuns şi compară cu trecutul şi 
apoi descriem un tablou măreț a ceea ce are să fie în 1956 şi în 1975. În unele locuri cred că o 
să mergem mai departe, sînt probleme cu care trebuie să mergem mai departe. 

Aceasta este conştiinţa partidului nostru, este băgat aici sufletul, mintea, tot ce este mai 
priceput în partidul nostru. O muncă a peste 20 de mii de oameni. Uite despre ce putem să 
scriem. Noi nu vom da totul publicităţii pentru că nu este nevoie de tot ce este trecut aici că 
mulți ar spune că ne lăudăm. În orice caz țara a fost scoasă la liman. Acum avem şi cadre de 
conducători, avem activişti minunaţi de partid, oameni modeşti. Trebuie să mergeţi să vedeţi 
cum se făuresc visele şi cum este ridicată țara pe aripi de oţel. 

G. CĂLINESCU: Am fost şi am văzut. 

TOV.GH. GHEORGHIU-DEJ: Este ceva extraordinar care va merita să fie descris în adevărate 
opere de scriitorii noştri. RA 

Mi-a plăcut ce a scris Arghezi în „Scînteia”. Este foarte frumos. Se vede că l-a mişcat foarte 
mult ce a văzut la Grivița Roşie. Are cîteva momente de frescă extraordinare, îţi dă lacrimi în 
ochi nu glumă. 

Noi ajutăm tovarăşe Călinescu pe acei care pun mintea şi priceperea lor în slujba acestor 
țeluri. Este pentru prima dată cînd atitea categorii de lucrători din toate domeniile au posibilitatea 
să lucreze pentru țară, pentru popor. Adevăratul patriotism acum se poate vedea. Acum sîntem 
toţi, formăm un anumit colectiv care lucrează pentru un țel, pentru a atinge anumite obiective 
principale, pentru a ridica omul pe o treaptă superioară. Ne-am propus să ajungem din urmă 
Cehoslovacia. Cînd am vizitat această țară am văzut ce au înfăptuit ei. În drumul nostru ne-am 
oprit la o casă, am vrut să vedem cum trăiesc ei, făceam ca ţăranul, doar n-o fi aşa cum credem. 

G. CĂLINESCU: Am fost şi eu în vizită în Cehoslovacia şi mi-am dat seama că ei bănuiesc 
că noi vrem să-i ajungem. Îşi dau seama de acest lucru. Îşi dau seama de bogăţiile țării noastre. 

TOV. GH. GHEORGHIU-DEJ: Noi nu concurăm cu nimeni. Bogăţiile țării noastre sînt 
valorificate pentru popor. O să avem o industrie chimică cum multe țări nu au. Noi cumpărăm 
de la capitalişti fabrici întregi, modeme. De multe ori ei spun ca să purtăm discuții pentru 
finanțare însă noi plătim aceste fabrici imediat, nu avem nevoie de credite, plătim că astăzi bani 
se găsesc la stat, nu la un anume particular. 

Sînt două direcții în care îndreptam mijloacele noastre materiale. Nu poți să înaintezi cu una 
şi să laşi în urmă pe cealaltă. La noi s-a dezvoltat, s-a întărit, a înflorit cultura şi arta, ca urmare 
a crescut nivelul de viaţă al societăţii respective. ; 

Eu aș voi ca dvs. să mergeţi să studiaţi pe muncitor. Am vorbit acelaşi lucru și cu Zaharia 
Stancu. Eu în închisoare nu aveam cărți de citit, dar vedeam în viaţa fiecărui om un roman, îl 
puneam să-mi povestească viaţa lui, din povestirile lui puteam să trag concluzii vedeam ca 
într-un tablou viaţa lui. În orice caz în oamenii aceştia eu vedeam o lume întreagă, vedeam satul 
în care a trăit. Eu aşa aș face să fiu în locul dumneata. M-aş uita la Bietul Ioanide şi aş căuta 
să-mi îndrept orientarea acolo unde poate lasă impresia apologiei manifestărilor de misticism 
legionar, Ai trăit şi dumneata vremurile acelea. Eu m-am întâlnit cu foarte mulți legionari, am 
stat de vorbă cu căpetenii de ale lor. La Văcărești au căutat să mă asasineze, dar nu au putut că au 
sărit ceilalţi deţinuţi şi m-au scăpat. Au venit cu topoare să mă asasineze, dar cînd au aflat toți 
deţinuţii din închisoare au sărit ca să-i nimicească, Administraţia închisorii s-a dovedit a fi 
complice cu ei. 

M-am întâlnit cu mulți prin închisori. Am stat şi cu cel care l-a omorit pe Duca. Am stat cu 
ei la închisoare la Aiud, La Doftana a fost şi Codreanu. Erau foarte naivi din punct de vedere 
politic. Am stat de vorbă şi cu fratele lui Horia Sima, care îmi spunea că în rîndurile legionarilor 
este socotit comunist. Îmi spunea că ar vrea să ne cunoască pe noi comuniștii. M-a întrebat, 
aveţi dvs, un şef, care este. l-am răspuns, şef este Comitetul Central. Nu așa, spune el, un şef ca 

fratele meu. Nu, noi aşa ceva nu avem. zi ș iza 
mi spunea el mie: Uite între noi și cuzişti sînt asemenea relaţii care sînt între dvs. şi social 
democrați, că există multe elemente care ne apropie. Da i-am răspuns, cum se poate apropia 
focul cu apa așa ne putem noi apropia. Între noi nu poate exista apropiere, unul din doi trebuie 

să dispară... y 

I-am întrebat, ce program au ei. Mi-a spus că au și ei un program. I-am povestit despre 
Filberman de la Buhuşi. Noi acolo aveam o organizaţie foarte puternică, aveau şi ei simpatizanți 
acolo. Noi am organizat o acţiune, am ridicat toţi muncitorii ca să facem 0 grevă, pe care de 
altfel am şi câștigat-o, Patronul nu mai vroia să plătească gratificaţia anuală, spunea că nu are de 
unde s-o plătească. La această grevă au luat parte și legionarii. A venit acolo Codreanu şi a 
încercat să spargă greva. A convocat cîteva căpetenii de legionari şi i-a întrebat de ce fac grevă, 
că acest lucru îl fac numai comuniştii. Aceştia au spus: păi uite nu ni se plăteşte gratificaţia, nu 
e vorba de comunişti, noi nu vedem nici un comunist. Au încercat ei să spargă greva dar nu au 
reuşit. Cîteva căpetenii au început să se bată între ei. Alţii au început să le spună, ce ţineţi cu 
jidanul care nu vrea să ne plătească gratificaţia, ce ne spuneaţi Voi acum vedem noi ce faceţi voi 

şi neînțelegerile între ei ne-a ajutat nouă să cîştigăm. ie 

Am încercat noi să le spunem scopul acțiunii noastre şi care este scopul acţiunilor lor de a 
împiedica desfășurarea mișcării revoluţionare, că ei sînt un instrument al burgheziei, care folosea 
pentru scopurile ei diferitele partide politice din vremea aceea. 

După cum am mai spus, noi greva am cîştigat-o demascînd şi încercarea lor de spargere a 
grevei, între ei au început conflicte care au degenerat în bătaie, noi am cîştigat şi prin faptul că 
am reuşit să-i izolăm pe legionarii de acolo pentru multă vreme. 

Cînd l-am întrebat de program şi i-am spus ce stă la baza programului nostru, mi-a spus că ei 
nu au program, că ei îşi fac programul după ce vin la putere, i-am întrebat atunci cu ce vă 
prezentaţi în faţa alegătorilor ca să fiţi aleşi. l-am spus: Noi spunem de la început ce facem că 
expropriem pe moşieri, că desăvîrşim revoluția burghezo-democratică, le spunem şi unde vom 
ajunge. L-am întrebat: dvs. ce faceţi, ce poziţie aveţi faţă de grevă, faceţi grevă, îmi răspunde 
facem. l-am spus atunci, dumneata nu ştii, fratele dumneata ştie ce s-a întîmplat la Buhuşi. Dvs. 
ce aţi fi făcut ca să se plătească gratificaţia la muncitori. Ne-am fi dus şi i-am fi spus că dacă nu 
dă îi dărîmăm fabrica și dăm cu plugul peste ea. Dar după aceea ce veţi face l-am întrebat, ce vor 
face muncitorii, cum îşi vor primi drepturile. A dat din umeri. : SR n aa 

Aceştia au fost un instrument al burgheziei. Pe aceştia îi îmbrăca în haine de poliţişti. Erau 
agenţi provocatori, spărgători de grevă. Pe urmă au început să se certe cu Carol şi Carol a 
început să omoare la ei, după aceea cu Antonescu a avut ciocneli că aveau pretenții să vină la 
putere. După aceea au devenit agenţii nemților. Au fost ca o ciumă. Oamenii care au fost bolnavi 
de această ciumă trebuiesc cu mare grijă ajutaţi să-i vindecăm de această boală. 

Trebuie întocmită o lucrare, o lucrare profundă, o analiză ce au fost legionarii, cea însemnat 
ei. Trebuie prezentată în aşa fel ca riia, ca cel care a fost legionar şi o citeşte să-i fie scîrbă de 
el dacă a fost legionar. O asemenea lucrare trebuie să fie întocmită. Pentru lucrare trebuie luate 
materiale din Arhivele Statului, documente care să fie puse la dispoziţia unui colectiv de oameni 
şi chiar dintre legionari să-i punem să scrie. Sînt destui din aceştia, unii muncesc, alţii au fost şi 
decoraţi. Nu se atinge nimeni de ei dacă îşi văd de treabă. : , 2 

Uite aşa, tovarăşe Răutu, tovarășul Călinescu trebuie ajutat să-şi termine lucrarea. Să fie 
explicat ce anume trebuie scris. Aşa văd eu lucrarea tov. Călinescu. A : 

G. CĂLINESCU: Este limpede acest lucru. Repet, aici nu este vorba de Bietul Ioanide, 
aceasta mai pe urmă. Însă trebuie să mi se dea explicaţii, pe puncte, pe pagini, in editură, 
permanent. î 

TOV. L. RĂUTU: Acceptăm propunerea aceasta să se discute în detaliu. 

G. CĂLINESCU: Aşa trebuie făcut, pagină cu pagină. Am făcut tot ce trebuia, pe text nu se 
poate. Se tărăgănează prea mult. Anul acesta se face o observaţie, pe urmă trece în anul următor 
şi se fac alte observaţii în timpul ăsta noi îmbătrînim, ne depăşesc evenimentele, cartea care era 
bună la timpul său, rămîne în urmă. Lucrurile trebuiesc făcute în dată. Pentru asta nu este de vină 
tov. Răutu. 

TOV.GH. GHEORGHIU-DEJ: Eu v-am spus că noi l-am criticat atît pe el cît şi pe colaboratorii 
lui pentru că nu au depus o exigență susținută. V-am spus noi nu putem face compromisuri 
ideologice pentru că nu este nici în interesul nostru, nici în al scriitorului. 

G. CĂLINESCU: Atunci cînd începe lucrarea să se dea ajutor nu 5 ani mai tîrziu, pentru că în 
felul acesta se produce un fel de deprimare a scriitorului care nu mai poate scrie nimic. In felul 
acesta ne-am putea verifica erorile pentru că erori tot rămîn, un om nu poate stăpîni totul 
perfecțiunea infirmă progresul. Ştiu că socotiți că sînt leal şi am toată bunăvoința. 

TOV. GH. GHEORGHIU-DEJ; Noi sîntem de acord, vă stăm la dispoziţie cu tot ce putem. 
Însăşi critica pe care le-am făcut-o arată acest lucru. Să nu credeți că este o plăcere să fii 
criticat, dar nu am avut încotro a trebuit să ne adresăm la critică. 

În curînd noi o să ne ocupăm mai profund de problemele acestea şi vom avea un contact mai 
direct cu diferiţi intelectuali, cu oamenii cei mai de vază, să cunoaştem ce doleanțe au, unele 
lucruri ei pot să le înțeleagă greşit dacă nu are cine să le spună. 

G. CĂLINESCU: Şi în chestiunea catedrei aş vrea să vă spun. Cred că nu a fost nici un motiv 
pentru îndepărtarea mea de acolo. Institutul nostru aparține universității şi împreună cu... ne-am 
permis să ne retragem să punem un manual în curs. Avem bune intenții, ne trebuiesc oameni 
bine pregătiți. Lipsa de la universitate îmi dăunează pentru că nu sînt în contact cu elementele 
tinere, cu studenții. 

Eu sînt plin de tact, deşi unii spun altceva. 

În ultima vreme am fost chemat să țin unele conferinţe. Nu este onorabil cauzei noastre de a 
fi îndepărtat de la catedră cînd acolo sînt mulţi legionari. Nu vreau să se spună despre mine că 
sînt o victimă, nu-mi place acest lucru. Eu sînt un om modest. 

TOV. L. RAUTU: Ministerul Învățămîntului şi Culturii va soluţiona acest lucru. 

G. CĂLINESCU: Dacă nu merg la catedră, nu pot să aleg oameni tineri buni. Trebuie să 
cunosc oamenii tineri. 

TOV. GH. GHEORGHIU-DEJ: Eu sînt un om deschis, dacă am ceva de spus, eu spun direct. 
Unii poate s-au speriat, dar ce să fac eu. Eu spun totul deschis. 

G. CĂLINESCU: Un om care se suie sus se deosebeşte de ceilalţi. Poziţia, stilul meu accesibil 
sînt proprii fiecărei persoane. 

Eu nu vreau să stau deoparte, a sta deoparte înseamnă a avea o rezervă. Eu nu voiesc acest 
lucru, de aceea o spun deschis. Voi pierde o parte din prestigiu din partea celora care speră în 
anumite lucruri. Cine a citit scrierile mele vede cum am scris şi înainte de 1944. Cu toate că 
sînt fără partid, eu mă socotesc membru de partid. 

TOV. GH. GHEORGHIU-DEJ; Aşa să te socoteşti, că cine merge spre partid merge spre 
lumină, cine fuge de el orbicîie în întuneric. 

TOV. L. RAUTU: Nu poate exista literatură fără politică. 

TOV. GH. GHEORGHIU-DEJ: Avem şi noi destui care sînt ca Pastemac. Important este să 
nu |i se dea tribună de unde să-şi expună lucrările lor. Tribuna să fie dată adevăraților patrioţi. Eu 
cred că puţini oameni în țara asta nu pot să-şi iubească poporul, să iubească patria. Nu cred să 
existe cineva căruia să nu i se înflăcăreze inima cînd vede cîte şantiere sînt, ce se construieşte 
în țara noastră. Putem privi noi altfel lucrurile acestea. Aceste lucruri sînt o epopee cum n-a 
mai fost, o epopee despre care se poate scrie foarte mult. 

G. CĂLINESCU: Acest lucru se poate spune tinerilor pe faţă, se poate scrie. Depărtarea de 
tineret are înriurire rea la unii dintre ei. Cînd am să văd că se produce ceva la ei îndată am să 
consult secţia de cultură şi ştiinţă. 

TOV. GH, GHEORGHIU-DEJ; Noi îţi stăm cu totul la dispoziţie. Sintem gata să vă clarificam 
neclarităţile. 

G. CĂLINESCU: Voi veni cu încredere şi voi cere sprijinul. 

TOV, GH. GHEORGHIU-DEI; Noi am ascultat scrierile lui (către tov. L. Răutu), ele ne-au 
impresionat pe noi. Lucrările frumoase îi plac oricui. Am ascultat în Marea Adunare Naţională 
lucruri foarte frumoase, 

G. CĂLINESCU: Să vă spun un amănunt sincer. Aş fi dorit să vorbesc în anumite ocazii. Nu 
am fost chemat. Mi s-a spus subtil, nu vin decit membrii de partid, atunci nu am putut vorbi. Mi 
s-a mai întîmplat şi altădată, dar atunci am mers deadreptul. 

TOV, L, RAUTU: Vă referiţi la Marea Adunare Naţională. 


G. CĂLINESCU: Da, dar nu a fost chip ca să merg acolo. Izolarea asta nu cred că este bună. 


TOV. GH. GHEORGHIU-DEJ: Nu este bună, eu sînt cu totul de acord cu dumneata. 
G. CĂLINESCU: Eu am spus tot ce am avut de spus, port stima şi încrederea partidului. 
TOV. GH. GHEORGHIU-DEJ: Bine tovarăşe Călinescu. 


4 j 3.11.1960 

Istoria „reeducări” prin tortură din închisorile româneşti ale anilor 1948-1952 
este în prezent bine cunoscută de opinia publică românească, prin intermediul 
| numeroaselor cărți, articole, comunicări ştiinţifice şi emisiuni TV consacrate, 
| după 1990, acestui fenomen tragic. Relatările privind faptele înspăimântătoare, 
petrecute atunci, au ajuns chiar şi în cărțile de istorie. Iată, de pildă, ce putem 
citi în manualul de istorie pentru clasa a XII-a, elaborat în anul 2000, la editura 
Sigma, de Sorin Mitu (coordonator), Lucia Copoeru, Ovidiu Pelican, Virgiliu 
| TȚărău şi Liviu Ţărău (pagina 128): „Reeducarea reprezintă un „proiect ideologic” 
ş al regimului comunist. Ea constă în construcția „omului nou” şi reprezintă 
j transformarea duşmanilor politici (reali, sau presupuşi) ai partidului în aderenți... 
= Originile acestei experienţe sunt sovietice, cel care a inventat metoda reeducării 

în colectiv fiind pedagogul sovietic Anton Semionovici Makarenco (1888-1939)... 
Noul tip de reeducare (în România — n.a.) a început, după o minuțioasă 
pregătire..., pe scară largă, începând din data de 24 decembrie 1949, la camera 
„4 Spital” (penitenciarul Piteşti — n.a.). Reeducatorul şef era un deținut, Eugen 
Ţurcanu...” 
"Țurcanu nu era însă decât un executant, artizanii reeducării fiind ofițeri superiori 
din Ministerul de Interne şi Securitate, supravegheați îndeaproape de Biroul Politic al 
| Partidului. zohari Georgescu (ministrul de Interne), Marin Jianu (ministru-adjunct 
i de Interne) şi Alexandru Nicolski (locţiitorul şefului Securității), Josif Nemeș, Teodor 
8 Sepeanu şi Ludovic Cseller (inspectori în Direcţia Penitenciarelor) sunt cadrele 
superioare care au proiectat şi pus în aplicare reeducarea. Reeducarea începea cu o 
| bătaie teribilă care era aplicată de reeducatorul şef împreună cu un grup de circa 30 de 
deținuți selectaţi în prealabil... După ce deținuții erau „şocați” prin bătaie, li se aplicau 
torturi dintre cele mai înspăimântătoare. Scopul „reeducatorilor” era ca, în prima 
fază, deţinuţii să declare toate informaţiile despre inamicii regimului... Apoi treceau în 
- faza a doua în care trebuiau să probeze că s-au rupt în mod radical de trecut... În cea 
| de-a treia fază, după ce îşi renegaseră trecutul, deținuții erau supuşi îndoctrinării 
| (comuniste — n.a.)... În tot acest proces de schimbare a convingerilor, de o violență 
„ nemaiîntâlnită chiar în regimurile comuniste, s-au petrecut schimbări de comportament 
care i-au dus pe reeducați nu doar până la a-şi tortura prietenii, ci până la crimă. 
Astfel, în închisorile Piteşti şi Gherla au fost ucişi circa 30 de deținuți, iar în toate 
închisorile unde s-a desfăşurat reeducarea au fost torturați peste 1000. Din acest 
fenomen a rezultat un număr neprecizat de deținuți care au rămas pentru totdeauna 
mutilaţi sufleteşte. 
Admirabilă competenţa profesională, curajul şi patriotismul autorilor acestei cărți 
de istorie! 
În cele ce urmează vom prezenta şi analiza elemente privind trei procese penale 
desfăşurate în anii '50, prin care „justiţia” comunistă a încercat să falsifice adevărul 
n: privind vinovaţii genocidului „reeducării” prin tortură. Pentru crimele săvârşite atunci, 
£ vor rezulta responsabilităţile reale, care se constituie în tot atâtea elemente în atenția 
2 | instanțelor penale româneşti şi internaționale. 

În luna septembrie a anului 1954, Ia Tribunalul Militar Bucureşti începe judecarea 
unui lot de 22 deținuți politici acuzaţi de săvârşirea unor „acte de teroare în grup”, 
„acte de pregătire la crima de uneltire contra securității interne a RPR”, iar unii dintre 
PA ei şi de „înaltă trădare”. 

Dai Dosarul procesului, având mii de pagini, cuprinde declarațiile acuzaților şi 
„2 martorilor, rechizitoriul şi hotărârea Tribunalului. O parte dintre aceste acte au fost 
i publicate în volumul „Memorialul ororii — documente ale procesului reeducării din 
: închisorile Piteşti şi Gherla” (Editura Vremea, 1995). : 

[Aa Primele cercetări, efectuate de Securitatea comunistă, privind atrocitățile 
4 „reeducării” din penitenciare, au loc în perioada aprilie 1952 — iulie 1953. Sunt anchetați, 
la început, deţinuţi care nu au fost studenți şi care au fost terorizaţi la penitenciarul 
Gherla de grupul studenților „reeducaţi”. Cei anchetați în această primă perioadă sunt 
următorii: Gabor Chirică, Teja Constantin, Chirculescu Gheorghe, Matei Alexandru, 


mem pe e 


n Obreja Aurel, Pangrate loan, Maxim Virgil, Stoica Aureliu, Văraru Sabin, Paraschiv 
0, Gheorghe şi Pilat Constantin. În declaraţiile lor, toți arată că au fost torturați de 
AA | „reeducaţi”, iar administraţia penitenciarului ştia de existenţa torturilor. Este de remarcat 


L declarația lui Stoica Aureliu, care reprezintă un veritabil rechizitoriu împotriva mijloacelor 
„de reeducare” prin tortură declanșate în închisori de deţinuţi aflaţi în serviciul Securităţii 
„şi Partidului Comunist. 

Anchetarea celor 22 de acuzaţi se desfăşoară în perioada martie 1953 — iulie 
1954, toţi cei învinuiți recunoscând (cu o singură excepţie) că au săvârşit atrocități 
înspăimântătoare, torturând sute de camarazi de detenție, dintre care unii au decedat 
în urma torturilor. 

Caracteristica quasi-generală a declaraţiilor este aspectul lor incoerent, 
contradictoriu, lectura lor lăsând impresia că multe dintre ele au fost date de indivizi 
-_reduşi ca inteligenţă sau cu tulburări mintale. Mobilul crimelor săvârşite, aşa cum 
declară cei mai mulți dintre ei, este aberant: fiind legionari, au executat ordinele 
comandamentului legionar din emigrație, de a-şi tortura sau ucide camarazii, pentru a 
întări (21) organizaţia legionară, a o pregăti pentru viitoare acţiuni de teroare şi sabotaj 
şi pentru a face spionaj. Absurditatea acestui mobil precum şi faptul că el este asumat 
de marea majoritate a acuzaților, ne conduce la ideea că declaraţiile le-au fost pur şi 

simplu dictate iar semnăturile luate sub tortură. A ra 

Unul dintre primii anchetați, din lotul celor 22, a fost Livinski Mihai, prima 
declaraţie a acestuia fiind dată la 17 martie 1953, iar ultima la 30 octombrie 1953. Pe 
parcursul a şapte luni, Livinski a dat cinci declaraţii şi nu e greu de observat că, în 
primele declarații, el descria torturile inimaginabile de la Piteşti şi Gherla, unde 
aproximativ 700 de deţinuţi au fost victimele grupului de reeducați conduşi de Eugen 
Turcanu şi Țanu Popa, cu ştiinţa şi sprijinul directorilor şi ofiţerilor politici ai 
penitenciarelor Piteşti şi Gherla. Scopul întregii acțiuni era reeducarea deţinuţilor în 
spirit comunist şi obținerea de informaţii pentru Securitate. În ultimele sale declarații, 
Livinski le contrazice pe primele, afirmând că cele petrecute la Piteşti şi Gherla au 
reprezentat o acţiune legionară de spionaj (2!) cu scopul de a transmite informaţii lui 
Horia Sima şi serviciului secret american. Uluitoare este afirmaţia lui Livinski privind 
faptul că Alexandru Dumitrescu, directorul comunist al penitenciarului Piteşti, cel care 
a organizat atrocitățile pe care le-a comis grupul Țurcanu, era legionar şi transmitea 
informaţii către comandamentul legionar din ţară şi din străinătate. Ultimele declaraţii 
ale lui Livinski sunt şi cele care au stat, după cum vom arăta, la baza actului de 
acuzare al procesului. Din haosul declarațiilor lui Livinski se desprinse o întrebare-cheie: 
ce spionaj puteau face nişte deţinuţi păziți cu străşnicie şi fără nici o libertate de 
mişcare? Este evident că ultimele sale declaraţii i-au fost dictate de anchetatori iar 
absurditatea acestora este întrecută doar de cinismul lor. Ca în toate procesele de tip 
stalinist... E 

Să examinăm declaraţia lui Șerbănescu Cristian, anchetat aproximativ în aceeaşi 
perioadă cu Livinski. Șerbănescu recunoaşte că a participat la torturarea deţinuţilor de 
la penitenciarul Gherla, în scopul obţinerii de informaţii pe care le preda ofițerului 
politic Sucigan din administraţia închisorii. În declaraţie, nu pomeneşte nimic despre 
vreun sistem de informaţii subordonat comandamentului legionar sau spionajului 
american. Din ce declară, rezultă că ne aflăm în fața unui torționar fără scrupule în 
slujba administrației penitenciarului iar, după eliberare, în slujba Securităţii ca informator. 
Se observă însă că declaraţia sa este mai puțin aberantă ca cea a lui Liviriski, deoarece 
el nu susține că-i tortura pe legionari pentru... a întări mişcarea legionară. 

Declaraţiile lui Nutti Pătrăşcanu, scrise în perioada august-septembrie 1953, 
reprezintă o mostră a dezechilibrului intelectual şi moral la care poate fi adus un tânăr 
supus „reeducării” prin tortură. lar acest tânăr, pe care l-am cunoscut, fusese cândva 
un student la medicină, inteligent şi cultivat. 

Cele aproape 70 de pagini ale declaraţiilor lui Nutti Pătrăşcanu abundă în repetarea 
unor lungi pasagii, în contradicții flagrante, în afirmaţii aberante precum şi în semnele 
unei tendințe mitoman-paranoide. 

Încă de la primele rânduri ale primei declaraţii, N.P. afirmă că „reeducarea” de la 
Piteşti e de sorginte legionară. Aceasta idee, pe care o reia pe larg şi cu lux de amănunte 
este însă' rapid contrazisă în pasagiile în care arată că Eugen Ţurcanu a informat pe 
directorul penitenciarului Piteşti şi pe inspectorul Nemeş asupra acţiunilor sale din 
închisoare iar, drept urmare, oamenii administrației, participă la torturarea deţinuţilor. 
Apoi, Nutti P. face afirmaţia uluitoare că torturarea camarazilor legionari reprezintă o 
continuare a activităţii legionare. Scopul acțiunii de „reeducare” întreprinsă de Ţurcanu 
cuprinde, după N.P., trei elemente principale: 1. salvarea (?) elementelor legionare; 2. 
continuarea activităţii printr-o „şcoală legionară”; 3. întărirea organizației legionare. 
Absurditatea acestor afirmaţii este atât de evidentă că nu e nici o dificultate de ao 
sesiza. Ce fel de „salvare” a elementelor legionare? Prin distrugerea lor psihică sau 
prin uciderea lor? O continuare a activităţii legionare prin afirmaţiile violent critice 
privind privind ideologia legionară, pe care le făceau cu vădită satisfacție Țurcanu şi 
ceilalți membri ai ODCC, proslăvind totodată doctrina comunistă? Şi ce fel de „întărire” 
a mişcării legionare, când, în cursul „reeducării”, sute de tineri, majoritatea legionari, 
au fost obligaţi, in urma unor înspăimântătoare torturi, să-şi chinuie proprii camarazi 
până la a-i face să se sinucidă sau să înnebunească? 

Intr-un alt pasaj, N. Pătrăşcanu arăta că Țurcanu a fost ajutat, în acţiunile lui, de 
Ion Şteier. Acest „legionar” a emigrat după puțin timp în Israel. Fără comentarii. Apoi, 
N.P. declară că reprezentanții regimului comunist nu au fost străini de „reeducări” prin 
tortură. Cum vine asta? Comuniştii încurajau activitatea legionară? Este de prisos să 
mai insistăm asupra caracterului aberant şi contradictoriu al declaraţiilor lui Nutti 
Pătrăşcanu, dar trebuie subliniate tendinţele paranoide ale acestuia: el se considera un 
personaj foarte important, este chemat mereu la Securitate unde i se fac diverse propuneri 
printre care şi aceea de a... evada pentru a organiza 0 nouă organizaţie legionară. 

i Voinea Octavian începe prima declaraţie printr-o afirmaţie uimitoare prin curajul 
ei: acţiunea de „reeducare” prin tortură dusă de studenţii legionari în penitenciarele 
Piteşti şi Codlea a fost condusă de ofiţerii de Securitate Dulgheru şi Marina. Foarte 
curând însă, el contrazice această afirmaţie şi arată că acțiunea condusă de Țurcanu 
avea un caracter legionar, cu scopul... realizării unităţii acestei mişcări. 

După cum am declarat, într-o scrisoare adresată în anul 1993, Editurii Vremea 
— cea care a publicat documentele „reeducării, Octavian Voinea respinge ferm că 
ar fi dai declaraţii prin care să fi afirmat că torturile de la Piteşti, Gherla etc. erau 
inspirate de conducerea legionară. El arată că toate declaraţiile erau scrise de 
anchetatori după care, fără a le citi, sub tortură, era obligat să le semneze. Importanţa 
acestei scrisori este excepțională; prin extrapolare, ea ne arată că întreg dosarul 
declaraţiilor procesului Țurcanu a fost o nemernică măsluire a adevărului. 


Îi - LA - 
Continuare în pagina 1 

Avem, astfel, explicația aberaţiilor şi contrazicerilor pe care le-am semnalat mai 
sus precum şi cele care sunt prezente în celelalte declaraţii date de grupul celor 22 de 
acuzaţi. Am putea opri aici analiza acestora, vom mai consemna, totuşi, câteva elemente 
esenţiale din declarațiile principalilor acuzaţi. 

Puşcaşu Vasile a fost, atât la Piteşti cat şi la Gherla, unul dintre cei mai sadici 
torţionari. El a fost unul dintre cei mai feroci călăi ai tânărului erou Niţă Cornel în 
februarie 1950. pe Bogdanovici l-a ucis cu mâna lui, la fel ca Şi pe alţi opt deţinuţi la 
Gherla. Subordonarea lui totală față de Ţurcanu, cruzimea lui, se explică prin încercarea 
de a obține avantaje in penitenciar precum şi prin speranța că va fi eliberat, cum a şi 
fost, de altfel, în anul 1952. Mizerabil, crud, mincinos, cinic şi laş, Puşcaşu era ultimul 
om în-stare de gesturi curajoase. Şi iată că, în ultima lui declaraţie, Puşcaşu devine — 
brusc — erou: el îşi sfidează anchetatorii afirmând că refuză să răspundă fiindcă este 
legionar. Trebuia, probabil. la dosar, şi o astfel de declaraţie de „legionar fanatic”, 
numai că anchetatorul, în stupiditatea lui, îi atribuie următoarea afirmaţie contradictorie: 
„Nu vreau să părăsesc poziţia banditească, deoarece sunt legionar şi refuz să răspund 
Ia întrebări”. Caracterul antinomic al acestui răspuns este evident: dacă Puşcaşu ar fi 
devenit, printr-o minune, erou-legionar, nu s-ar fi auto-incriminat ca bandit, iar dacă ar 
fi fost pe linia „reeducării” s-ar fi autodemascat, nerefuzând să răspundă. Contradicţia. 
evidentă, se datorează lipsei elementare de cultură şi logică a anchetatorului care a 
scris el declaraţia cum l-a tăiat capul, iar Puşcaşu, complet dezumanizat şi terorizat, a 
semnat-o probabil fără să clipească, în speranţa că va fi iertat. Dar n-a fost. 

Declaraţiile lui Popa Alexandru (Ţanu) se caracterizează prin slugarnica strădanie 
a acestuia (numărul 2 în, ierarhia ODCC) de a fi pe placul anchetatorilor şi de a 
declara, cu lux de amănunte, activitatea „legionară” şi de „spionaj” de la Gherla. Aşa 
se şi explică, probabil, faptul că deşi bestialitatea lui Țanu nu era cu nimic mai prejos 
decât cea a lui Țurcanu, drept răsplată pentru „colaborarea” lui cu anchetatorii pedeapsa 
capitală i-a fost comutată şi a fost eliberat în anul 1962, 

Declaraţiile lui Popa Alexandru reprezintă o mostră tipică de confuzie, care l-ar 
putea caracteriza drept un imbecil. Lucrurile nu stăteau aşa, Popa era inteligent, dar 
lipsa lui totală de coerenţă din declaraţii sugerează fie faptul că i s-a dictat cuvânt cu 
cuvânt ce să scrie, fie că a dorit el ca textul să nu aibă nici o logică pentru ca, eventual, 
să poată reveni ulterior. 

Ancheta lui Eugen Ţurcanu s-a desfăşurat conform tradiţiei proceselor staliniste. 
De o parte — anchetatul, un fost slujitor al Partidului Comunist, de cealaltă parte — 
anchetatorii, executanți slugarnici ai ordinelor Partidului. Nici unul, nici ceilalți nu sunt 
sinceri şi mint cu cinism în tot sau aproape tot ce spun. Țurcanu încearcă să-şi arate 
„nevinovăţia” pentru crimele comise în timpul „reeducării”, susținând că le-a făcut din 
dorinţa sinceră de a „rupe cu trecutul legionar”. El recunoaşte că a torturat direct, sau 
prin înterpuşi, sute de deţinuţi, dintre care aproximativ 30 au murit în timpul torturilor, 
dar monstruozitatea acestor fapte nu-l tulbură, el fiind preocupat exclusiv să-şi convingă 
anchetatorii că le-a făcut în scop de „reeducare”. La rândul lor, anchetatorii se prefac 
anuşti că în penitenciarele comuniste nu se făcea nici o mişcare fără ştirea administraţiei 
şi a Securităţii şi îl învinuiesc pe Țurcanu şi pe ceilalți membri ai ODCC că ei au 
declanşat o acţiune ilegală în închisoare, întrucât în urma condamnării îşi pierduseră 
drepturile civile, deci şi pe acelea de a alcătui organizaţii. Torturarea sutelor de deţinuţi 
şi uciderea multora dintre ei sunt percepute de anchetatori drept fapte fără prea multă 
importanță, ceea ce îi preocupă obsesiv este să smulgă de la anchetat mărturisirea că 
„reeducarea” era de fapt comandată de conducerea legionară şi că reprezenta o nouă 
formă de activitate legionară. i : : 

Anchetatori şi anchetați se mişcă într-un univers suprarealist, toţi eludează esenţialul 
tragediei „reeducării”: torturile monstruoase, crimele comise precum şi faptul că ele au 
fost concepute şi organizate de Securitate şi conducerea partidului. Cu toate eforturile 
anchetatorilor de a ocoli această problemă esențială, Ţurcanu declară totuşi că ofiţerii 
— unii cu rang înalt — din Securitate şi direcţia penitenciarelor — au condus de fapt 
„reeducarea” prin tortură, În declaraţiile lui Ţurcanu sunt menţionaţi: colonelul Sepeanu, 
directorul penitenciarului Piteşti — Dumitrescu, Nemeş şi Răileanu lon — inspectori 
generali ai penitenciarelor, ofiţerii Marici şi loanovici de la Suceava, precum şi Marina, 
împreună cu Mircea, de la Piteşti. A : 

Dintre cei 22 de acuzaţi ai lotului Țurcanu, există unul singur care nu a fost 
practic implicat în genocidul „reeducării” prin tortură: Nicolae Cobilaş. EI nu a fost la 
Piteşti, nici la Gherla, nici la Canal şi nu a torturat pe nimeni. Fiind cel mai în vârstă 
dintre acuzaţi (născut în anul 1917) şi cu cea mai mare vechime în mișcarea legionară, 
anchetatorii încearcă să obțină de la el recunoaşterea că a fost unul dintre liderii care 
au declanşat „reeducarea”. Cu toate torturile la care a fost supus, Cobilaș nu recunoaște 
acest lucru, ci doar că a fost de acord ca tinerii legionari condamnaţi să redacteze 
memorii de punere în libertate în care să declare că au renunțat la convingerile legionare. 
Din declaraţiile sale nu rezultă defel că ar fi ştiut și cu atât mai puţin că ar fi ordonat lui 
Țurcanu să înceapă „„reeducarea” prin tortură. Și, totuși, Cobilaş a fost condamnat la 
moarte şi executat, deşi era nevinovat. x: 

Rechizitoriul, expus la data de 20 septembrie 1954 de procurorul militar Alexandru 
Gheorghe, reia aproape cuvânt cu cuvânt acele păreri din declaraţiile acuzațiilor care 
ar putea constitui temeiuri pentru condamnarea acestora, Cu cinism, în rechizitoriu 
Sunt eludate acele părți din declaraţii din care s-ar pulea deduce că „reeducarea prin 
tortură, cu înspăimântătoarele sale crime, a fost concepută, organizată şi pusă în practică 


de conducerea Securităţii. Nici un cuvânt despre „contribuţia” generalilor de Securitate 
Alexandru Nikolski, Marin Jianu, Gheorghe Pintilie (Pantiuşa), a ofițerilor superiori 
Sepeanu, Cseller, Dulgheru şi Albon. a directorului de la Piteşti Alexandru Dumitrescu, 
care au organizat şi supervizat torturile „reeducării”. 

În schimb, sunt preluate autoacuzaţiile care apar în declaraţiile luate sub tortură, 
trecându-se peste caracterul lor contradictoriu şi aberant, rechizitoriul având ca temă 
centrală ideea că, din ordinul conducerii mişcării legionare, legionarii din închisori s-au 
torturat şi ucis între ei, pentru...a întări mişcarea legionară (!?) şi pentru a compromite 
regimul comunist. Nici una din acuzații nu este susţinută cu probe, ceea ce transformă 
întreg rechizitoriul într-o monstruoasă minciună. Dispreţul pentre logică şi adevăr, din 
rechizitoriu, poate fi ilustrat, între altele, prin acuzația adusă unora din inculpaţi că au 
cerut administraţiei penitenciarului Piteşti cărți progresiste. Oare pentru a întări mişcarea 
legionară? aa : E 

În finalul rechizitoriului, procurorul reţine următoarele delicte: în sarcina acuzaților: 
Turcanu Eugen, Popa Alexandru, Puşcaşu Vasile, Păvăloaie Vasile, Livinschi Mihai, 
Stoian lon, Romanescu Grigore, Voinea Octavian, Popescu Aristotel, Pătrăşcanu Nutti, 
Pop Cornel, Sobolevschi Maximilian, Dumitraşcu Dan, Zbranca Octavian, Juberian 
Constantin, Popovici Cornel, Voin Ion, Cerbu Ion, Șerbănescu Cristian şi Ionescu P. 
Constantin, se reţine: 5 : 

— Acte de teroare în grup, fapt prevăzut şi pedepsit de art. 1 lit. d din Decret 
199/950; 

— Acte de pregătire la crima de uneltire contra securității interne (art. 6 al. 11, 
combinat cu art. | lit. c din Decret 199/9350); 

Pentru acuzatul Cobilaş Nicolae, se reţine: 

— Acte de pregătire la crima de uneltire contra securităţii interne; 

Pentru acuzatul Zbranca Octavian se mai reţine: 

— Crimă de înaltă trădare (articol 186 C.P.). 

La data de 10 noiembrie 1954, Tribunalul Militar Bucureşti compus din: general 
maior de Justiţie Petrescu Alexandru, preşedinte, It. colonel Eftimie Gheorghe şi maior 
Vlase Teodor, asesori populari, căpitan de Justiţie Alexandru Gheorghe, procuror militar, 
grefier şef T. Petrescu, Joiţeanu grefier de şedinţă, condamnă pe toţi cei 22 de inculpați 
la moarte. zii 

Sentința este însoţită de o lungă motivaţie care reia acuzațiile din rechizitoriu şi 
le conţin acestea. pr ae Ei = a 

„Lectura atentă a motivaţiei pune însă în evidenţă elemente de mare interes pentru 
înțelegerea adevărului ce se urmărea a fi ascuns în cadrul procesului. Astfel, se arată 
că acțiunile criminale duse în penitenciare de către acuzaţi în limp ce erau deţinuţi 
au putut fi posibile numai datorită lipsei de vigilență şi a neglijenţei criminale din 
partea unor organe administrative ale penitenciarelor respective, dat fiind că 
maltratările şi schingiurile erau cunoscute şi tolerate de unele organe administrative 
ale penitenciarelor şi chiar de-unele organe ale Securităţii statului”... Este o 
recunoaştere a faptului că exact aceste organe au adevărata responsabilitate pentru 
toate ororile „reeducării” prin tortură. 

Lipsă de vigilență şi neglijență în închisorile politice româneşti ale anilor 1948-1952? 
Să fim serioşi! Cine a trecut prin iadul acelor închisori ştie foarte bine că vigilența 


autoacuzaţiile din declaraţiile inculpaţilor, cu toate Observațiile şi contrazicerile pe care - 


Securității şi organelor de pază era draconică, numai că scopul urmărit era oprimarea, - 


torturarea şi, în unele cazuri, asasinarea deţinuţilor politici şi nicidecum protejarea lor, 
aşa cum ar lăsa să se înțeleagă textul sentinței. Acest text ar dori să sugereze că 
milițienii şi securiştii sunt vinovați că i-au lăsat pe legionari să se tortureze între &i, să 
se ucidă şi să dea, sub tortură, mii de pagini de declaraţii destinate Securităţii, toate 
aceste fapte fiind comise de legionari din proprie iniţiativă. Monstruozitatea acestor 
minciuni, asumate de Tribunal, este de neînchipuit. Nu exista, în anii '50, cetățean al 
României, care să nu ştie că în închisori nu mişcă nimic care să nu fie cunoscut şi 
organizat la cel mai înalt nivel al Securității şi conducerii de Partid. Numai Tribunalul 
care a judecat acest proces nu ştia... 

Pasajul citat mai sus, din hotărârea Tribunalului, arată că, în cazul reeducării prin 
tortură, cele mai înalte organe ale Securităţii şi Partidului nu numai că ştiau despre 
experimentul” Piteşti, ci erau cele care l-au conceput şi organizat. 

Cum se explică faptul că, menţionând în sentință „neglijența criminală” a organelor 
susamintite, care au cunoscut şi au „tolerat” tot ce se întâmpla la Piteşti, Gherla, 
Canal, Târgu Ocna etc,, deci erau complici la acuzațiile aduse celor 22 de învinuiți, 
Tribunalul nu-i include şi pe ei în lista acestora? E adevărat că, aproximativ după un an 
de la procesul Țurcanu, pentru a salva aparențele, se organizează un alt proces în care 
au fost judecaţi şi condamnaţi câţiva ofițeri de Securitate şi funcţionari ai Direcţiei 
Penitenciarelor. Aceştia au fost condamnaţi la pedepse neînsemnate, pe care nu le-au 
executat, în timp ce toţi cei 22 de acuzaţi din lotul "Țurcanu au fost condamnaţi la 
moarte, din care 17 au fost executaţi. 

In altă ordine de idei, de ce în lotul Țurcanu au fost incluşi numai legionari în timp 
ce torționari cumpliţi ca Steier, Fucks, Gherman, Coriolan, Bogdănescu, Burculeţ, 
Griga, Enăchescu, Dincă şi mulți alții, nelegionari, n-au fost anchetați, nici judecaţi, şi 
au fost eliberaţi la termen, devenind medici (Enăchescu), regizori (Gherman), sau 
emigrând liniştiţi în Israel (Steier şi Fucks)? Dacă s-ar fi urmărit pedepsirea adevăraţilor 
vinovaţi, acuzaţii nu trebuiau selectaţi după culoare politică ci după faptele săvârşite. 

In realitate, cei ce au orchestrat „reeducarea” prin tortură şi, apoi, simulacrele de 

Să funcţionari superiori ai Direcţiei Penitenciarelor, au ştiut și au tolerat genocidul de 

=> procese care au urmat, vizau trei obiective principale care se conjugau perfect între 
ele: 1. distrugerea mişcării legionare prin exterminarea fizică şi lichidarea psihologică a 
membrilor ei; 2. disculparea adevăraţilor vinovaţi ai genocidului care a avut loc la 
Piteşti, Gherla, Canal şi alte locuri de detenţie; 3. obţinerea unei credibilităţi internaționale 
prin demonstrarea voinței de a stopa atrocitățile din închisorile politice româneşti, 
vinovăția fiind aruncată pe seama mişcării legionare, care şi aşa era văzută în Occident 
ca o mişcare de tip fascist, având în vedere violențele şi asasinatele din perioada 
1925-1940, de care a fost efectiv responsabilă. Numai că în cazul „reeducării” din anii 
1948-1952, mişcarea legionară nu numai că nu a avut nici o vină ci a dat cel mai mare 
număr de victime, precum şi adevărați martiri. 

În ansamblul ei, sentința procesului Țurcanu nu face decât să amestece acuzaţii 
reale, acelea privind actele de teroare şi tortura săvârşite de acuzați (omițând pe adevărații 
organizatori), cu învinuirea absurdă, totalmente nefondată, privind organizarea acestui 
genocid de către mişcarea legionară. 

Acuzaţii, intoxicaţi cu dubla gândire orwelliană, încă din perioada când fuseseră 
determinaţi să-şi tortureze camarazii de detenţie, recunosc în luările de cuvânt la proces 
toate învinuirile, inclusiv pe acelea inventate de anchetatorii Securităţii, că ar fi acţionat 
din ordinul comandamentului legionar din emigrație şi a spionajului american. În speranța 
unei condamnări mai uşoare, 21 dintre acuzați îl acuză la proces pe cel de-al 22-lea, 
Nicolae Cobilaş, care nu a trecut pe la Piteşti, Gherla etc. nu a torturat pe nimeni şi nu 
a ştiut de intenţiile criminale ale lui Țurcanu şi celorlalți membri ai ODCC. Singur 
împotriva tuturor, în timpul anchetei şi în timpul procesului, Nicolae Cobilaş neagă 
minciunile ticăloase inventate de securişti şi proclamă adevărul. Acest lucru nu împiedică 
tribunalul să-l condamne la moarte, la fel ca pe ceilalți 21 de acuzați. 

Prin Ordinul Ministerului Justiţiei numărul 04701 din 17 decembrie 1954, cererile 

- de grațiere făcute de |. Ţurcanu Eusen, 2. Stoian lon, 3. Cobilaş Nicolae, 4. Șerbănescu 
Cristian, 5. Romanescu Grigore, 6. Pop Cornel, 7. Popovici Cornel, 8. Zbranca 
Octavian, 9. Voin lon, 10. Cerbu Ion, Il. Popescu C. Gheorghe, 12. Ionescu P. 
Constantin, 13. Juberian Constantin, 14. Livinschi Mihai, 15. Păvăloaie Vasile şi 16. 
Sobolevschi Maximilian sunt respinse, iar cei 16 condamnaţi sunt executați la Jilava în 
aceeaşi zi. Printr-un ordin similar, din 20 iunie 1955, a fost respinsă cererea de grațiere 
a lui Puşcaşu Vasile, care este executat tot la Jilava la data de 22 iunie 1955. 

În ceea ce priveşte ceilalți 5 acuzaţi (Popa Alexandru, Voinea Octavian, Pătrăşcanu 
Nutti, Dumitrescu lon şi Popescu Aristotel), în anul 1957 li s-a comutat pedeapsa în 
muncă silnică pe viaţă. Care este explicaţia faptului că 17 dintre condamnaţii la moarte 
au fost executați imediat după proces, în timp ce ceilalți 5 au fost cruțați timp de 
aproape 3 ani, după care li s-a comutat pedeapsa? Un mister care va rămâne, probabil, 
nedezlegat pentru totdeauna. 

Acesta a fost sfârşitul celor 21 de deţinuţi torţionari, unelte ale Securităţii, care au 
terorizat şi ucis sperând că vor obţine indulgența din partea regimului comunist sau, 
pur şi simplu, ca urmare a propriilor lor dereglări comportamentale datorate torturilor 
fizice şi psihologice la care au fost supuşi. Au fost nişte jalnice instrumente ale 
complotului urzit la nivelul cel mai înalt al Securității şi conducerii de partid: „reeducarea” 
prin tortură. 

Cel de-al 22-lea condamnat, Cobilaș Nicolae, care a fost nevinovat, a fost executat 
şi el. 


La începutul anului 1957 a avut loc procesul unui lot de $ ofiţeri de Securitate şi 
membri ai administraţiilor penitenciarelor Piteşti şi Gherla. Nu am reuşit să aflăm care 
au fost declaraţiile lor, nici cum a decurs procesul, ci doar un extras din sentința nr. 
101 din 16 aprilie 1957 a Tribunalului Militar al Regiunii a II-a militare (redat în cartea 
„Memorialul ororii” — citată mai sus). Conform sentinţei, sunt condamnaţi: 

1. Sepeanu Tudor, colonel MAI, fost inspector general, pentru „crima de favorizare 
a crimelor de acte de teroare şi acte de pregătire la acte de uneltire contra securității 
interne”, la 8 ani muncă silnică; 

2. Dumitrescu Alexandru, fost director al penitenciarului Piteşti, pentru aceeaşi 
învinuire ca Sepeanu, la 7 ani muncă silnică; 

3. Sucigan Gheorghe, fost locotenent MAI, pentru aceeaşi învinuire, la 7 ani 
muncă silnică; 

4. Avădanei Constantin, fost sublocotenent MAI, pentru aceeaşi învinuire, la 6 
(şase) ani muncă silnică; 

5. Barbosu Viorel, fost medic al penitenciarului Gherla, aceeaşi învinuire = $ ani 
temniţă grea. 

Cum S.R.I. n-a oferit întregul conţinut al dosarului, tot procesul rămâne o mare 

"necunoscută. i 

După cum am arătat însă în analiza procesului Țurcanu, numele celor 5 acuzaţi 
din lotul Sepeanu apar în zeci, poate chiar sute de pasaje ale declaraţiilor inculpaţilor 
lotului Țurcanu. În ele se arată nu numai că cei 5, precum şi numeroşi alți ofiţeri şi 


„ Piteşti, Gherla, Canal etc., ci că au fost printre organizatorii acestuia. Având în vedere 
„atmosfera de disciplină foarte dură din aparatul MAI și al Direcţiei penitenciarelor, nu 


încape nici o îndoială că cei învinuiți în procesul Sepeanu n-au acționat din proprie 
iniţiativă, ci cu ştiinţa şi din ordinul superiorilor lor. Ori, aceştia nu apar în proces. 
Numele lui Marin Jianu, Gheorghe Pintilie (Pantiuşa) şi Alexandru Nikolski, generali 
în MAI, cele ale lui Dulgheru, Cseller, Nemeş, Albon, toți ofiţeri superiori în sistemul 
penitenciarelor comuniste, nu apar în proces, deşi ele sunt de nenumărate ori menţionate 
de acuzații procesului Țurcanu. Este evident că cei 5, condamnaţi în 1957, reprezentau 
țapii ispăşitori care trebuiau sacrificați, pentru a da cât de cât o notă de credibilitate 
întregii acțiuni. De altfel, ei au fost rapid eliberaţi din detenţie, fiind graţiați. Marii 
vinovaţi ai genocidului „reeducării” prin tortură, cum ar fi Teohari Georgescu, ministru 
de Interne în acea perioadă, Ana Pauker, Vasile Luca şi Gheorghe Gheorghiu-Dej, 
membri ai Biroului Politic al Partidului Comunist, sunt trecuţi sub tăcere, la fel ca şi 
consilierii sovietici prezenți şi atotputernici în România anilor "50. 

Pentru acuzaţii similare ca cele aduse lotului Sepeanu, în anii 1956-'57, au mai 
fost judecaţi şi condamnaţi câţiva ofiţeri şi subofiţeri de Securitate precum şi din paza 
penitenciarelor, dar toți au fost graţiaţi. 

Procesele securiştilor complici = jalnice simulacre ale „justiţiei” comuniste, au 
fost, în realitate, diversiuni pentru a înşela opinia publică internă şi, în special, 
internațională. 


Cu intenţia de a duce până la capăt diversiunea, „justiţia” comunistă a organizat, 
tot în anul 1957, un al doilea proces (după procesul Țurcanu), în legătură cu 
„reeducarea” din penitenciare. Inculpaţii erau, de data aceasta, cei considerați a fi 
„şefi legionari”, care în viziunea Securităţii, erau răspunzători de conceperea „reeducării” 
prin tortură şi, în paralel cu aceasta, de reorganizarea legionarilor din închisori. 

Lotul a cuprins 8 acuzaţi: Valeriu Niculescu, Constantin Oprişan, Aurel Popa, 
Iosif V. losif, Virgil Bordeianu, Gheorghe Caziuc, Gheorghe Calciu-Dumitreasa, Dragoş 
Hoinic. Cu excepţia lui V. Negulescu, toţi ceilalți trecuseră prin „reeducarea” de la 
Piteşti. = 

Spre deosebire de procesul Țurcanu, în procesul Vică Negulescu, Securităţii nu 
i-a mai reuşit înscenarea, majoritatea inculpaţilor şi martorilor negând acuzaţiile aduse. 
Unii dintre acuzaţi s-au transformat, în cursul procesului, în adevărați acuzatori ai 
Securităţii. Astfel, cu un curaj extraordinar şi o abilitate de jurist experimentat, 
medicinistul Gheorghe Calciu-Dumitreasa, viitorul preot de mare har, a demontat toate 
acuzaţiile aduse de procurori şi a arătat cine sunt adevărații vinovaţi ai „fenomenului” 
Piteşti: căpeteniile Securităţii şi şefii acestora din aparatul de partid. 

Şi alți acuzați, printre care Valeriu Negulescu şi Costache Oprişan, au respins 
acuzațiile, arătând că toate atrocitățile din penitenciarele Piteşti, Gherla, Târgu Ocna, 
Valea Neagră, au fost organizate de ofițeri de Securitate cu rang înalt împreună cu 
funcționari din administraţiile penitenciarelor, care, exercitând presiuni fizice şi 
psihologice majore asupra unor deținuți slabi de înger, i-au transformat pe aceştia în 
unelte oarbe ce au semănat teroarea şi moartea printre deţinuţii. Gheorghe Calciu n-a 
negat vina primului grup de deținuți, în frunte cu Eugen Ţurcanu, care au declanşat 
„reeducarea” prin tortură la Piteşti, dar a arătat că mai marii responsabili sunt în altă 
parte, şi anume în conducerea Securității. 

Securitațea, în timpul anchetei, a încercat să-i determine pe acuzaţi să recunoască 
existența unor mesaje transmise de Horia Sima lui Victor Negulescu şi apoi, mai departe, 
lui Țurcanu, precum şi invers, omul de legătură fiind martorul la proces Traian Popescu, 
condamnat şi el la 15 ani închisoare, iar „suportul” mesajelor nişte chiloți pe care erau 
cusute, cu aţă albă, texte cifrate. Infantilismul acuzaţiei a făcut ca, până la urmă, la 
proces, să se renunţe la această acuză. 

Cu toate că acuzaţii n-au recunoscut, la proces, nici una dintre învinuirile aduse, 
Negulescu a fost condamnat la moarte, iar toți ceilalți la muncă silnică pe viață. După 
A timp, condamnarea lui V. Negulescu a fost şi ea comutată în muncă silnică pe 
viață. 

După proces, toţi condamnații, împreună cu martorii la proces Popescu Aristotel, 
Dan Dumitrescu, Nutti Pătrășcanu şi Voinea Octavian, precum şi cu alți trei lideri ai 
mişcării igionare: Nicolae Pătraşcu, Pavel Grimalschi şi Marcel Petrişor, sunt încarcerați 
la Jilava în celule special construite, ermetic închise, fără aer şi lumină. Practic, au fost 
izolaţi de vii, procedeu fără precedent chiar în sumbra istorie a închisorilor comuniste. 
Acolo au murit Valeriu Negulescu, Costache Oprişan, Pavel Grimalschi, Popescu 
Aristotel, Doru Dumitrescu şi Nutti Pătrășcanu, după o detenţie halucinantă, descrisă 
de unul din supraviețuitori, Marcel Petrişor, în cartea sa „Fortul 13 — convorbiri din 
detenţie”, ediţia Meridiane 1991. 

Acesta fost finalul tragic al celui de-al treilea proces al „reeducării”, înscenat de 
„„Justiția” comunistă. 


Strigătoare la cer a fost minciuna celor trei înscenări de procese pe care le-am 
descris mai sus, 

A venit timpul ca instanțele româneşti şi cele internaționale să iniţieze un 
proces adevărat pentru ceea ce a constituit genocidul »reeducării” prin tortură. 
Există încă destui supraviețuitori care trebuie să răspundă pentru crimele lor şi 
să arate care au fost marii vinovaţi. Un proces corect, care să stabilească adevărul 
şi să figureze în toate cărțile de istorie. La fel ca procesul de la Niirnberg. 


Gheorghe 
Boldur-Lăţescu 

Preşedintele Ion Iliescu este un împătimit al tratatelor de prietenie 
sau politice, de bază, cu Moscova; cu Moscova, indiferent dacă este 
capitala Uniunii Sovietice sau a Rusiei. Asta poate i se trage din 
tinereţea sa universitară moscovită, atunci se creează primele simpatii 
sau antipatii, ca să nu mai vorbim de legăturile cu KGB, de care ziarele 
au amintit acum câțiva ani. La 4 iulie preşedintele României a semnat 
la Moscova Tratatul politic de bază cu Federaţia Rusă. Din partea 
Rusiei Tratatul a fost semnat de preşedintele Putin, fost ofițer KGB. 
Era un act încheiat între colegi? Nu ştim, după cum nu cunoaştem nici 
conținutul tratatului, semnat după 10 ani de tratative diplomatice 
discrete. Ştim mai multe despre vechiul tratat de prietenie, parafat de 
Petre Roman în 1991 şi în scurtă vreme avortat datorită imploziei 
Uniunii Republicilor Sovietice Socialiste. El conținea un articol ce 
limita suveranitatea României, interzicându-i alianțele ce nu conveneau 
partenerului sovietic, deci aderarea la NATO. 

Dar să revenim la tratatul de curând semnat. Ştim puţine despre 
el, dar ceea ce ştim nu ne poate bucura: în Tratat nu este amintită şi cu 
atât mai puţin reglementată chestiunea Tezaurului Regatului României 
confiscat în 1918 de autoritățile bolşevice, nu se face vorbire despre 
Pactul germano-sovietic din 23 august 1939 prin care sovieticii căpătau 
mână liberă de la cel de-al III-lea Reich german pentru ocuparea 
Basarabiei şi nici despre actul impus României după semnarea 
Tratatului de Pace de la Paris de cedare a Insulei Şerpilor. În schimb 
a fost semnată de miniştrii de externe. O notă anexă la Tratat, fără 
putere juridică, prin care se constituie o comisie de istorici ce va 
urma să stabilească dacă şi unde se mai află Tezaurul, este considerat 
caduc şi fără urmări pactul germano-sovietic din 1939, dar România 
îşi asumă vina şi responsabilitatea pentru declanşarea «războiului de 
agresiune» împotriva statului sovietic. După cum se vede, partea 
română a cedat în toate punctele pendinte din contenciosul relaţiilor 
între URSS-Rusia şi România. 

De ce atâta grabă de a semna un tratat nefavorabil? Există pentru 
aceasta vreo obligaţie sau condiționare internaţională? Desigur, nu. 
Aderarea la NATO sau intrarea în Uniunea Europeană nu impun un 
asemenea demers. PSD a grăbit semnarea înainte de alegeri de teama 
pierderii majorităţii parlamentare, care ar fi dus la renegocierea 
tratatului? Poate că da, dar atunci PSD trădează interesele țării, se 
consacră partid antinaţional. Argumentul invocat atât de preşedintele 
Iliescu cât și de oficialități este necesitatea restabilirii relaţiilor 
economice cu Rusia şi echilibrarea balanței comerciale, o motivare 
chinuită şi de circumstanţă în lipsa alteia mai bune. Ce poți să spui 
despre guvernul care a negociat Tratatul, despre parlamentul care îl 
va ratifica, despre preşedintele care l-a semnat și despre clasa politică 
acceptantă şi indiferentă, mai mult decât a spus poetul naționalist şi,.. 
poate chiar terorist în mintea unora: 

«... Cum nu vii tu, Ţepeş Doamne, ca punând mâna pe ei, 

Să-i împarţi în două cete: în smintiţi şi în mişei, 

Şi în două temniţi large, cu de-a sila să-i aduni, 
Să dai foc la puşcărie şi la casa de nebuni!» 

* Guvernul României, în urma şedinţei din 12 iunie, a dat următorul 
comunicat de presă: «acesta încurajează cercetările referitoare la fenomenul 
Holocaustului în Europa, inclusiv asupra documentelor de acest tip aflate 
în arhivele româneşti, subliniind însă cu tărie faptul că înlăuntrul hotarelor 
României, în perioada 1940-1945 nu a avut loc un Holocaust». 

Ne şi mirăm de curajul guvernului de a spune acest adevăr. 

e Evreii din Israel, România şi Statele Unite au pornit o campanie 
de reproşuri şi acuzaţii împotriva poziției guvernului, care a dat roade 
după numai 5 zile. 

* În comunicatul de presă al guvernului din 17 iunie, acelaşi guvern 
o-ntoarce ca la Ploieşti: «Asumându-şi partea de responsabilitate a Statului 
Român de acum o jumătate de veac pentru victimele Holocaustului la care 
guvernanţii au participat atunci...». 

Înţelegem că, la 5 iunie, guvernul «subliniind cu tărie faptul că... nu 
a avut loc un Holocaust», ajunge după 5 zile la concluzia diametral opusă, 
că a avut loc un Holocaust. 

Nu este nici prima, nici ultima contradicție a colectivului de artişti 
amatori care este guvernul României. 

* Directorii Televiziunii şi Radioului, Valentin Nicolau şi Dragoş 
Şeuleanu, au mărturisit în plenul Camerei Deputaţilor că încasează lunar 
salarii de 80 de milioane lei brut. 

Este o explicaţie pentru taxa Radio-TV care este încasată obligatoriu 
de la toţi consumatorii de energie electrică, indiferent dacă au sau nu aparate 
de recepție. 

* O nouă discriminare, de data aceasta retroactivă, este legiferarea 
pentru foştii diplomaţi şi ambasadori ai regimului Ceauşescu, pentru ataşații 
comerciali și consulii regimului comunist. Tuturor acestora li se vor majora 
pensiile, la nivel de 80% din salariul actual al funcţiilor respective. 

Pe când majorarea discriminatorie a pensiilor pentru foştii demnitari 
comunişti şi cadrele pensionate ale fostei Securităţi? 

* Statul român a fost acţionat în justiţie de Fundaţia ICAR care se 
ocupă de victimele torturii, pentru recunoaşterea regimului comunist ca 
regim dictatorial care a produs grave prejudicii unei însemnate părți a 
populaţiei României şi recunoaşterea Securităţii ca organizaţie teroristă, 
responsabilă juridic prin membrii săi de crimele care au avut loc în 
perioada 6 martie 1945-22 decembrie 1989. Acţiunea a fost respinsă de 
judecătorul Nicu Jidovu, preşedintele completului de judecată al 


* Judecătoriei Sectorului 1 Bucureşti, care în trecut a lucrat în Securitate. 


e Doar 5% din proprietăţile confiscate şi naționalizate au fost restituite 
proprietarilor de drept, a anunțat Asociaţia Proprietarilor Deposedaţi 
Abuziv de către Stat la Congresul al II-lea ţinut în Bucureşti la 28 iunie. 

* În satul Talpa din judeţul Botoşani a fost ridicată o biserică pe a 
cărei placă'memorială se poate citi: «Ctitor: Familia OCTAV COSMÂNCĂ/ 
O contribuţie importantă la ridicarea acestui sfânt lăcaş ortodox a fost 
adusă de Guvernul României...» 

Am fi curioşi să ştim dacă banii au fost daţi de familia Cosmâncă şi de 
membrii guvernului, sau din bugetul administraţiei locale şi al guvernului, 
adică de către noi, contribuabilii, care am fi astfel ctitori anonimi ai acestui 
sfânt lăcaş. 

* Premierul nostru, cunoscut şi sub numele de Bombonel, a declarat 
că a condus «cel mai performant guvern după revoluție». 

Întrebarea care se pune este, dacă acesta a fost cel mai performant, de 
ce a foşt necesar să fie restructurat? Vă spunem tot noi, era cel mai numeros 
guvern din Europa. Cât despre performanțe... 

* lată ce se poate citi în ziarul „România liberă” din 6 iunie: «Pentiu 
a lua în arendă (pe 20 de ani) Insula Mare a Brăilei, deputatul PSD Culiţă 
Tărâţă a dat mită unor persoane extrem de influente din cercurile Puterii... 
Un autodenunţ incendiar făcut de Gheorghe Strungariu, fost partener de 
afaceri al deputatului PSD de Neamţ, dezvăluie faptul că Culiţă Tărâţă a 
oferit şpagă de miliarde celor din conducerea Ministerului Agriculturii. 
Mai mult, deputatul PSD a negociat arendarea I.M.B. la malul mării, într-o 
vacanţă petrecută în compania ministrului Agriculturii, Ilie Sârbu. Pentru 
a stoarce banii de la Strungariu, sugerându-i că se învârte în sfere înalte, 
Tărâţă pretindea (minţind, evident) că o parte din bani ajung la soția 
premierului prin intermediul unor generali. Banii pentru mită au fost 
plimbaţi printr-un cont deschis în Republica Moldova... ». 

e O vară capricioasă ne pune 
umbrelele la muncă. e Asta, după ce 
ne-am copt de căldură taman când era 
cazul să ne dea Dumnezeu ploaie 
pentru porumb. e Ei, dacă suntem 
păcătoşi... e Bunăoară, ce să zici de 
fetița de 14 ani, o biată fată năpăstuită 
de un păcătos de tată denaturat, care 
o bătea şi o înjura, până când copilul 
a fugit de acasă? * Istoria crâncenă 
nu se opreşte aici: acum câteva zile, 
copila a cerut ajutor de la Primăria 
sectorului 2, pentru că, ajungând în 
Bucureşti, după câteva zile de dormit 
prin scările blocurilor, a fost se- 
chestrată de o familie de rromi, care 
au trimis-o la furat şi la cerşit. e Alţi 
păcătoşi. e Şi pentru un caz care se 
află, rămân neştiute sute şi mii. 

e De curând, concetățenii noş- 
tri rromi au declanşat un nou scandal 
internațional, de data aceasta în Italia. 
* Vreo 200 dintre ai dumnealor s-au 
instalat în Piaţa Garibaldi din Napoli, 
unde au început să trăiască aşa cum 
fac de obicei, soilind sub cerul liber şi 
gătindu-şi haleala în ceaune pe pirostrii. 

“e În loc să fie sensibili la pitorescul 
“spectacolului (agrementat cu mi-. 


“ rosurile corespunzătoare, şi nu de roze. 


şi crini), napolitanii s-au revoltat de 
schimbarea intervenită în peisaj, şi au 
încercat să găsească o soluţie să scape 
de ei. e N-au găsit ceva mai bun de 
făcut decât să-i arunce într-un sat aflat 
la câţiva kilometri de Napoli, unde 
aveau nişte rulote tocmai bune pentru 
ei, rămase de la cutremur. e Dar, nici 
sătenii n-aveau chef să aibă în coastă 


200 de persoane cu meserii onorabile, 


între care cine ştie câţi manglitori şi 
ciorditori, aşa că au protestat. e Și cum 
au protestat? e O, spirit al Bolintinului 
şi al altor localități năpăstuite, cât de 
cristalin te-ai manifestat tu în sânul 
aceleiaşi ginţi latine! e Sătenii au 
agresat rromii şi pe protectorii lor, au 
incendiat o rulotă — remarcabilă 
similitudine — şi nu s-au lăsat până 
când ţiganii nu au fost duşi înapoi la 
Napoli, unde şi-au reluat campamentul 
în piaţă, printre cartoane şi gunoaie. 
* Mare jenă şi proteste vehemente 
printre politicienii italieni, foarte 
indignaţi că rasiştii sunt prezenţi în 
sânul democraticei naţii italiene. 
e Sătenii, încântați că pentru moment 
au scăpat de pericol, rânjesc satisfăcuţi 
şi protestează împotriva acuzațiilor de 
rasism, spunând că n-au avut în vedere 
decât binele ţiganilor, care, vai, vai, 
ar fi suferit de căldură în rulotele 
incomode. e Aşa, în piaţă, stau la aer. 
e Lasă, că până la urmă ştiu cum o să 
se rezolve: o să ni-i trimită nouă 
plocon, să ne spălăm pe cap cu ei. 

e Un veşnic motor al păcatelor 
este alcoolul. e Este de negândit cât 
de răspândită a devenit beţia în 
rândurile populaţiei. e Şi beţiei îi 


urmează cearta, bătaia, omorul. 
e După ce au băut cot la cot, doi 
concubini din Arad s-au luat la ceartă 
şi bătaie. e În final, Francisc Nagy a 
rezolvat toate problemele, înfigându-i 
cuțitul în piept femeii cu care trăia, 
Irina Săplăcan. e Irina a plecat spre 
o lume mai bună, lipsită de ţuică, iar 
Francisc a fost arestat pentru omor, 
având şi el şanse să ajungă într-un loc 
mai bun, lipsit de asemenea de ţuică. 

e Un alt soi de hoţie, mult mai 
intelectuală; e la modă acum printre 
isteţii noştri tineri: hoţia pe Internet. 
e Nişte oltenaşi de-ai noştri, şme- 
cheroşi, au cules de pe Internet vreo 
100.000 de dolari, vânzând naivilor 
bunuri fictive: calculatoare, telefoane 
şi altele asemenea. e Când credeţi că 
li s-a înfundat? e Ei bine, când au 
încercat să vândă unui client din SUA 
un avion! e Un avion!?! e Găsind 
fazanul, au avut buna idee să-i ceară 
bani de benzină, ca să ajungă cu 
„marfa” la domiciliul clientului. 
e Moment în care s-au dat de gol. 
e Căci cine e bogătaşul care are un 
avion şi n-are bani de benzină? 

e Graţiosul nostru premier 


(vorbim de cel pe care ziarele îl alintau 


până mai an cu dulcea poreclă de 
„Bombonel”) a fost luat la refec de 
jurnaliştii englezi, care l-au întrebat 
aluziv de ce îi spune lumea „Năstase 
şase case”. e Cum îl ştim isteţ, 
domnia sa a găsit repede un răspuns: 
ci-că i se spune aşa pentru că săr- 
manul de el a tot umblat cu bocceluța 
în spinare, mutându-se din casă în 
casă. e Numai că, deşi isteţ, e şi uituc, 
pentru că a uitat să spună ale cui erau 
casele acelea numeroase prin care s-a 
tot mutat. e Nu cumva chiar ale 
dumnealui? 

e Că tot vorbeam de dânsul, 
ne-am hlizit aflând că domnul Dan 
Hatmanu, pictorul cunoscut pentru 
portretele duioase pe care le-a exe- 
cutat Cizmarului şi Analfabetei, i-a 
imortalizat şi figura domnului Năstase. 
e Ba mai mult, i-a tras în poză pe 
diverşi capi ai PSD, în frunte cu 
papaşa Iliescu. e Şi nici măcar după 
natură, ci după nişte amărâte de poze, 
ca ultimul cârpaci de mahala, care 
trage în zugrăveală mutra măcelarului 
din colţ şi a miresei lui, după poza de 
nuntă. e Unde mai pui că marele 
artist, întrebat fiind dacă nu se teme 
de gura presei, a răspuns modest „un 
armăsar nu se opreşte la înțepăturile 
unui țânțar”. e Înţelegem, presa o fi 
ea țânţar, dar ne întrebăm pe ce 
considerente poate fi considerat Dan 
Hatmanu armăsar? 

* În schimb, ia te uită ce mai 
adevărat armăsar: domnul Roibu, 
prim-procuror la Gorj, l-a făcut scăpat 
pe un tinerel nărăvaș, junele Cosmin 
Pisc, care l-a snopit în bătaie pe un 


poliţist acum vreo câţiva ani, bă- 
gându-l în spital pentru 8 luni. e Nu 
de altceva, dar ca să nu-l facă gelos 
pe Cosminul numărul 2, unul Frun- 
zaru, pe care-l făcuseră scăpat colegii 
lui, izbăvindu-l de consecinţele 
aceleiaşi ispsăvi. e Cei doi Cosmini au 
şi altele în comun, în afară de nume 
şi de faptul că, de comun acord, i-au 
rupt oasele aceluiași polițist. e Ce 
credeţi? Minune mare: amândoi au 
taţi mahări, unul mahăr la Blocul 
Naţional Sindical, celălalt la SRI Gorj. 
e Nu-i aşa că nu v-aţi fi închipuit? 
e lar când presa s-a arătat interesată, 
domnul procuror Roibu a nechezat 
amuzat, încunoştinţându-i, pe cei 
doritori să afle, că polițistul rănit a 
alunecat pe stradă, şi de aceea şi-a 
rupt oasele. 

e Un alt Cosmin a trecut me- 
teoric prin prim-planul vieţii politice, 
iscând o scurtă vâltoare: Domnul 
Guşă, vremelnic sedus de PSD fost 
PDSR fost FSN fost... ştim noi ce, 
s-a săturat să mai dea coatele cu fostul 
activist PCR Cozmâncă şi cu alți 
colegi de-ai lui, şi şi-a luat zborul din 
PSD. e Ne întrebăm spre ce zări se 
orientează acum această pasăre 
călătoare, venită din presa „opoziţiei”. 

e Apropo de actualul domn fost 
tovarăş, aflat neabătut în capul 
bucatelor, constatăm că tovarăşii 
încep să apară din ce în ce mai des 
nu numai în viaţa politică, ci şi pe 
micile ecrane, care în ultima vreme 
sunt pline de filme „progresiste”, „pe 
linie”, din perioada comunistă. e Cum 
iei telecomanda în mână şi butonezi 
două minute, dai peste vreun gunoi 
dintr-astea, care glorifică neruşinat 
figurile luminoase ale securiştilor, ale 
milițienilor, ale activiştilor de partid, 
năclăind cu noroi suferinţele şi lupta 
lipsită de speranţă, dar cu atât mai 
eroică, a celor care s-au împotrivit 
comunismului. e Îţi crapă obrazul de 
ruşine când vezi porcăriile cu care 
eram îndopaţi şi cu care acum unele 
posturi de televiziune încearcă să-şi 
susțină timpul de antenă. e Când văd 
mutrele fudule ale „tovarăşilor” 
securiști, comisari, milițieni şi ale altor 
javre care ne-au terorizat decenii la 
rând, mă întreb — nu ce-a fost în 
capul lichelelor care au acceptat să 
facă asemenea filme — ci ce e în capul 
lichelelor care le programează acum, 
la 13 ani de la vărsarea de sânge prin 
care am îngropat (sperăm noi) comu- 
nismul, e Ruşine, cu atât mai mult cu 
cât nu e vorba de posturi de mică 
importanță, cărora să li se închidă 
gura aşa cum a fost închisă gura 
postului „Oglinda”, ci de posturi cu 
pretenţii, între care chiar postul 
naţional TVR 2, plătit din buzunarele 
noastre, cu bănuţii care ni se iau cu 
japca. 


e Fratele Băsescu, ocrotitorul 
obijduiților, protestează împotriva 
hoţiei legalizate prin Ordonanţa de 
Guvern prin care orbii sunt obligaţi 
să plătească televiziunea şi surzii 
radioul, condimentând protestele cu 
informaţia că Radioul public a luat 
credite de la stat (60 miliarde lei) ca 
să-şi plătească lefurile. e Nu ne-am 
indigna dacă ar fi vorba de niscai 
lefşoare jigărite, dar măria sa primarul 
dezvăluie salariul directorului de la 
Radio, Dragoş Şeuleanu: măiculiță, 
acest domn norocos are o lefşoară de 
80 milioane lei. În fiecare lună... e Păi 
să nu te apuce entuziasmul şi să-ţi 
vină să plăteşti taxa chiar bilunar? 

e Tot mai sus, spre cer, urcă 
preţurile vacanței pe litoralul ro- 
mânesc, şi tot mai jos, spre fundul 
pământului, coboară calitatea ser- 
viciilor oferite pe acelaşi litoral. e De 
la palmierii jigăriţi ai lui Agathon, care 
îşi dau duhul care mai de care, 
exhibându-şi ramurile chele sub 
soarele mistuitor, la apa murdară a 
mării, cu miros de şampon şi detergent 
Şi cu resturi neidentificabile plutind pe 
valuri, la peştele împuţit care se 
întâmplă să fie servit clienţilor şi la 
serviciile hoteliere mai mult decât 
modeste, totul concură la a face o 
vacanţă pe litoralul românesc mai 
mult o probă de rezistenţă la mizerie 
decât o perioadă fericită din viaţa 
omului. e În schimb prețurile dau din 
coadă vioi, situându-se la nivelul celor 
pe care le-ai plăti pentru servicii 
decente, pe alte meleaguri. e Atunci, 
ce să ne mai mirăm că litoralul e mai 
mult gol, că românii se duc buluc să-şi 
facă vacanțele în Grecia, Turcia, ba 
chiar şi în Italia (ca să nu mai vorbim 
de Croaţia), iar străinii se feresc de 
noi ca de dracul? e Ca de Dracula. 
e Care pluteşte pe undeva, prin 
limburile incertitudinii, laolaltă cu 
bănuţii pe care bizonul investitor i-a 
dat bucuros, când i s-a prezentat 
ocazia. e Încă o ocazie. e După ENI, 
Caritas, Safi, Mondoprosper şi câte 
şi mai câte maşinării de măcinat 
visurile şi de păpat banii proştilor. 

e Dosarul Bancorex se tot tâ- 
râie, şi din când în când mai scoate 
câte-un ouşor. e Chiar de curând, 
două din fostele căpetenii ale Ban- 
corex Vrancea au fost condamnate la 
câte 6 ani închisoare, pentru nişte 
mizilicuri de fraude de alde 1.750.000 
dolari şi 19 miliarde de lei. e Cum 
ziceam, ăsta-i un ouşor. e Aşteptăm 
să apară ouăle de struț de sute de 
milioane de dolari, pe care deştepții 
care i-au furat îi posedă binemersi şi 
nestânjeniţi de nimeni. e Dacă o luăm 
proporţional, beneficiarii a sute de 
milioane ar trebui să capete sute de 
ani de închisoare, nu? 

Capitolul 9 Martiriul Basarabiei şi al Bucovinei doar 
între 28 iunie 1940 şi 22 iunie 1941 
Prima perioadă de teroare; evacuarea: 28 iunie — 3 
iulie 1940 „La Chişinău era exercitată (teroarea) de către 
atrulele de autoapărare», cu sediul pe strada Armenească 
şi dirijată de faimoasa „Rozenberg cea Roşcată”, de Bubiş, 
de Kinicikov şi de Melnic. Avocatul Sternberg a acţionat 
independent o vreme, apoi a fost cooptat de patrule. 

4 doua perioadă: de la 3 iulie la sfârşitul lunii august. 

_ Preluarea administraţiei de către funcționari aduşi 
din Rusia. 

— Înlocuirea «patrulelor de revoluționari locali (sic)» 
cu «truditori NKVD profesionişti»; 

__ Arestarea tuturor persoanelor suspecte, în primul 
rând a oamenilor politici, mai ales cei din Sfatul Ţării, care 
militaseră pentru unirea Basarabiei cu România din 1917: 5 
foşti deputaţi în Sfatul Ţării (printre care: lon Codreanu. 
Leancă, Secară. Catelli), un fost senator — acuzați de... 
trădare de patrie (sovietică, se înțelege): 

— foşti ofițeri în Armata Albă; 

— funcţionari civili şi militari — toţi aceştia au fost 
transferați pentru mai multă siguranţă la Tiraspol, pe malul 
stâng al Nistrului, pretextând că nu mai era loc la Chişinău... 

Sărbătorirea liberării Basarabiei de sub jugul boierilor 
români —la Chişinău-—la 6 iulie 1940: 

Statuia Regelui Ferdinand pe care evreii scriseseră 
Joziaci profanatoare şi antiromâneşti a fost învelită în pânză 
roşie şi împodobită cu portretul lui Stalin; pe coloanele 
Clopotniţei Catedralei (învelite în roşu): portretele lui Stalin 
şi Molotov, 

În tribuna oficială: N.S. Hruşciov, comisarul Mehlis, 
mareșalul Timoşenko (el condusese «operaţiile militare»). 

Reprezentanţi ai truditorimii localnice: fratele lui 
Timoşenko, țăran analfabet din Furmanovka, Cetatea Albă; 
Krâlov, primarul Chişinăului, Sviridov, responsabilul 
Komsomolului. 

Cordoanele Gărzii de Onoare (comandată de generalul 
NKVD Bodin) erau alcătuite din trupe NKVD şi trupe SS 
(un batalion de SS-işti se afla în Basarabia, pentru a-i 
conduce în Germania pe colonişti germani din Sud-— vezi şi 
mârturia lui Gr. Vindeleanu). 

În această perioadă au fost confiscate aparatele de radio 
şi introdusă radioficarea. 

S-au înființat organizații de partid în toate localitățile 

La 2 august a fost adoptată legea de «Alcătuire a 
Republicii Sovietice Socialiste Moldoveneşti Unionale» 

Tot atunci s-a declarat «reuniunea RSSMU cu 
RSSAM!) 

Nou preşedinte al guvernului, tovarășul Konstatinov 
anunţă că judeţul Hotin şi Sudul (judeţele Ismail şi Cetatea 
Albă) nu mai fac parte din Basarabia, ci din Ucraina. 

Organizare: 

RSSM (U) condusă de o «comisie guvernamentală 
creată de către Sovietul Comisarilor Poporului», în care 
intră 

—tov, Ilinski, locţiitor al preşedintelui (Konstatinov); 

—tov, Sazâkin — ministrul de Interne 

— tov, Orlov. şeful Cârmuirii Republicane (?) 

— tov. Soracian, — gospodăria comunală 

— tov. Melnic, preş. al sovietului orăşenesc Chişinău 

După cum se vede: nici un aborigen... 

Colectivizarea s-a făcut fără opozite: țăranii erau deja 
terorizaţi, traumatizaţi de brutalitatea ocupaţiei — şi au 
«consimţit», 

S-au ridicat din biblioteci, de Ia particulari toate cărțile 
Upărite cu litere «burgheze» și au fost arse. 

Școli de rang secundar. la Chişinău: 25 ruseşti, 17 
«moldoveneşti», 5 evreiești. 

Facultăţi la Chişinău şi Cernăuţi — de filolo- 
gic-pedagogie — însă numai în ucraineană şi rusă. 
Facultăţi tehnice; numai în afara «republicii», cu precădere 
în Ucraina; aceeași politică și cu școlile de meserii: 
adolescenţii care doreau să înveţe o meserie, după un 
examen de limbă rusă, erau trimiși la şcoli-intemat (FUZ) în 
Ucraina. 

La | ianuarie 1941 s-a anunţat: alfabetul latin a fost 
înlocuit cu cel chirilic. 

Fabricarea „limbii moldoveneşti” — din arhaisme, 
din rusisme, din adaptarea rusismelor şi eliminarea 
neologismelor franceze — dar nu şi germane! 

„Biserica” — a fost interzisă abia în faza a doua (la | 
ianuarie 1941). Lăcaşurile au fost prefăcute în cluburi, 
magazii, grajduri. În «campania contra ateismului» 
majoritatea zdrobitoare a comisarilor: evrei, 

Închisoarea: până la 15 februarie 1941: arestate 48.000 

persoane, 
Deportarea: fără judecată — «pe bază de listă»; 
a) capi de familie ă 
b) familii întregi 
Pe vagoane scria «Tren cuprinzând muncitori români 


SĂPTĂMÂNA ROŞIE 28 IUNIE -3 IULIE 1940 
SAU BASARABIA ŞI EVREII 


care au fugit din România de sub jugul boierilor, ca să vină 
în raiul sovietic. leşiţi-le în cale cu flori» 

Numărul deportaților nu se cunoaşte cu precizie, Se 
crede că cel puţin 300.000 de persoane 

În locul lorau fost aduşi circa 200.000 de nemoldoveni 

Planul de deportări fusese pus la punct mult timp înainte 
de ocuparea Basarabiei şi a Bucovinei. 

Scopul: deznaționalizarea. 

În toamna anului 1941 unități ale Armatei române au 
descoperit, lângă Odesa, un tren de marfă; în fiecare vagon 
(din cele 22) câte 40-60 persoane împuşcate prin pereții de 
lemn (Doar acest tren a cuprins 1.000 de victime), Adulţi, 
femei, copiii — fuseseră arestaţi şi trimişi în Siberia cu câteva 
zile înainte de izbucnirea războiului... 

«Rezolvarea şomajului» (deportarea mascată) prin 
«deplasare benevolă»: 

— până în septembrie 1940 trimişi în URSS (din 
Teritoriile Ocupate: 135.000 muncitori 

— în octombrie-noiembrie: 19.200 

— în decembrie: 27.000 

— Aceştia erau «trimişi liberi». 

Asasinatul individual, colectiv: 

— arestaţii mai puţin periculoşi erau deportaţi; 

— periculoşii erau asasinați pe loc, după ce, sub tortură, 
li se smulgeau scrisorile care trebuiau să pară expediate 
din... Siberia. 

— la Chişinău, execuțiile: în beciul sediului NK VD din 
str. Viilor nr. 97. În septembrie '41 (trei luni după liberare) au 
fost descoperite 87 cadavre, dintre care 15 într-o groapă 
comună — mâini, picioare legate; 

— la Ismail: sediul NKVD, subsolul imobilului din str. 
G- Văitoianu: 6 cadavre (5 bărbaţi, o femeie), mâinile legate 
la spate; 

— la Cetatea Albă: 19 aprilie 1941 — 19 cadavre; 

— la Cernăuţi: înainte de 22 iunie 1941 au arestat «prea 
mulţi, nu-i mai puteau transporta»; i-au legat, i-au aşezat 
cu faţa în Jos — au trecut cu tancurile peste ei 

Orchestra simfonică a Basarabiei fusese surprinsă de 
cedare într-un turneu prin țară. S-a întors în 3 iulie (1940) 
În gara Chisinăului toţi muzicienii au fost suiți în camioane, 
duşi lângă Orhei şi împuşcaţi în Valea Morii: 

După izbucnirea războiului: la Sorotov, au fost executaţi 
15.000 ostatici şi prizonieri români ca represalii pentru 
împuşcarea ostaticilor evrei după explozia Coman- 
damentului de la Odessa. 

După o statistică sumară alcătuită de români: între 28 
iunie 1940 şi 22 iunie 1941 au fost asasinate sau moarte 
sub tortură circa 30.000 de persoane 

În ajunul Paştelor 1941, un grup de 40 de elevi de la 
Institutul Pedagogic nr. 2 din Orhei au redactat manifeste 
antisovietice — Dumitru Avramoglu: «Ne-am săturat de 
regimul şi de pâinea sovietică! Vrem pâine românească! 
Jos Bolşevicii! Jos NKVD! Jos Stalin» 

Trădaţi de o colegă evreică, au fost arestaţi. În frunte 
cu profesoara, elevii majori: Anatolie Guma, Grigorie Mihu, 
Vichentie Eprov, Victor Bradeachi, Anatolie Cotun, Onisie 
Cozma au fost executaţi ca «spioni şi trădători de țară»; 
minorii au fost condamnaţi la câte 25 de ani. 

Pe ocupanți îi impresionaseră magazinele alimentare 
(..). Cumpărau cantităţi enorme de alimente. Mâncau pe 
loc, până li se făcea rău. Trimiteau colete uriaşe la ei, în 
Rusia. 

Spre uimirea localnicilor, Ruşii cumpărau mari cantităţi 
de vase de bucătărie, mosorele de aţă, zeci de metri pe 
panglică, ace de cusut, ace pentru maşini de cusut nasturi 
— mai cu seamă nasturi, În magazinele de îmbrăcăminte 
erau uluiţi de ce se putea găsi — nu se atingeau de pălării, 
cravate (considerate «burgheze»). Era frecvent ca 
rusoaicele să iasă în oraş îmbrăcate în cămâşi de noapte, 
crezând că sunt rochii de stradă. Au fost văzute purtând 
sutien peste rochii, peste bluze. 

În noaptea de 13 spre 14 iunie 1941 Gol spre vineri) 
a Inceput deportarea masivă a basarabenilor şi a 
bucovinenilor. Circa 200.000 (unii contestă cifra astfel. 
«Numai 100.000») oameni! au fost deportaţi In Siberia. 

«Într-un sfert de oră să fiţi gata!» 

De acasă erau urcați în camioane militare, La gară, în 
tren, câte 60-70 persoane În fiecare vagon (de marfă), 

Pe vagoane scria: «Emigranţi voluntari». 

Au fost deportaţi și evrei — dintre cei foarte bogaţi, 

În județele din Sudul Basarabiei, trecute la Ucraina, nu 
au fost despărțite familiile, în RSSM bărbaţii duşi separat 
în lagăre de muncă forțată, familiile în Siberia. 

La Comrat denunţătorul-șef: Rimanov. Spre deosebire 
de alţi ticâloşi, el nu s-a retras cu Armata Roșie după 22 
iunie 1941. Localnicii l-au linşat. 

Pe drum (era iunie, vara), oamenii cereau apă. NK VD-iştii 
le aruncau prin ferestrele zăbrelite peşte sărat, spunându-le; 
«Na, apă sovietică pentru bandiți români! ». 

«Supraviețuitorii, când primeau Adeverința de 


reabilitare (|), constatau că data condamnării era cu cel 
puţin un an ulterioară arestării. Deci fuseseră deportaţi 
fără decizie juridică 

Direct-responsabili de teroarea din Basarabia — între 
28 iunie 1940-22 iunie 1941 

Serov — înalt comisar NK VD al... RSS Ucrainene, 

Dmitrenko, înalt comisar NK VD al RSS Moldoveneşti, 

Gogţo)lidze — reprezentantul NK VD al lui Stalin (a fost 
executat odată cu Beria — ce târziu, ce târziul); 

Nasedkin, şeful Gulag-ului pe întreaga Uniune 
Sovietică (în luna mai 1941 Nasedkin definitivase planul de 
deportări masive din Estonia, Letonia, Lituania, Basarabia 
şi Bucovina de Nord), 

Borodin — prim-secretar al PCM. 

Bilanţul unui (mai puţin de) un an de putere sovietică: 

— arestarea, deportarea, asasinarea a peste 300.000 
români, reprezentând 12,23% din populaţie — după 
revenirea sovieticilor, în 1944, procentul victimelor avea să 
urce la peste o treime din total. 

— Foametea organizată între 1946-1947 a pricinuit 
moartea a cca 200.000 persoane (vezi, pe larg în volumul 
Basarabia, la ed. Jurnalul Literar 2002). 

— Arestările în vederea deportării din 1949: peste 
11.000 de familii. 

Câteva din faptele şi numele unor evrei care şi-au arătat 
„iubirea” față de băștinașii români, după 28 iunie 1940-— 
am mai spus-o? — foarte bine am făcut!, am s-o repet, până 
va intra bine în urechile și în inima celor care resping- 
resping-resping, acest adevăr istoric: 

La Chişinău: din ziua de 28 iunie 1940; Etea (Petia?) 
Beiner, doctorul Derevici, avocatul (un articol de ziar bulgar 
îl desemna ca inginer) Steinberg (Strenberg)— locuitori ai 
oraşului au pornit în patrulele de autoapărare, conduse de 
Tovarăşa cu Părul Roşu, Rozenberg, de pe strada 
Armenească, sediul NKVD. Ei au fost primii care şi-au 
manifestat, pe străzi, bucuria de a fi fost „liberaţi de sub 
jugul moşieriştilor români”, agitând listele negre (alcătuite 
de cine ştie când...) şi urlând amenințarea: 

«Ne-a venit nouă rândul să vă ardem noi pe rugul 
Inchiziției!» — dacă i-ai fi întrebat cine/când îi arsese pe 
rugul Inchiziției (Basarabenii? Care nici nu ştiau ce-i o 
Inchiziţie?), ar fi pretins că însăşi întrebarea ta este, cum 
altfel: antisemită, 

— tot ei s-au aflat în fruntea bandelor care i-au atacat 
pe refugiații ce încercau să iasă din oraş pentru a se îndrepta 
spre Prut — coloane alcătuite din funcţionari, profesori, 
elevi, studenți; 

— la îndemnul şi prin exemplul celor trei (dirijaţi de la 
sediu de Tovarășa-Roşie, Rosenberg). „populaţia pașnică 
indignată” — alcătuită de Evrei locali, aduşi de peste Nistru 
(dar şi dintre cei veniţi din timp de peste Prut — nici o 
greutate; atunci nimeni din România moşieriştilor şi 
burgheziştilor nu avea nevoie de pașaport ca să treacă 
Prutul de pe malul drept pe cel stâng) — țineau deja pregătite: 
pietre, bâte, vase cu uncrop, oale de noapte, pline. Refugiații 
români au fost bătuți cu pietre, opăriți, ciomăgiţi, dezbrăcați, 
scuipaţi, stropiți cu fecale (pe teologii şi preoții căzuți la 
pământ, femeile doar mimau sau chiar urinau cu adevărat), 
apoi târâţi şi închişi în subsolurile clădirilor Facultăţii de 
Teologie, unde NK VD-ul amenajase una dintre închisori, 
specializată în, mai cu seamă, anchetarea ostașilor răpiți 
în timpul retragerii; 

Şi ce dacă am mai spus-scris? — rescriu, re-spun (de la 
evrei am învăţat: „Repetiţia: mama sănătăţii”); 

— aceiași (Beiner, Derevici, Sternberg) s-au aflat în 
fruntea haitelor de enkavedişti care, în următoarele zile au 
operat mii de arestări (doar în oraşul Chişinău) — după 
listele lor negre, 

— La Tighina: în 28 iunie 1940 avocatul Glinisberg a 
împuşcat demonstrativ, în stradă, doi funcţionari ai 
Prefecturii; 

— acelaşi împreună cu alți evrei i-au tăiat limba şi 
urechile, în plină stradă, preotului Motescu, apoi l-au dus 
în altor şi au dat foc bisericii — în foc a sfârşit şi preot şi 
biserică, 

— La Soroca: avocaţii Fluchser (Flexer?), Pikraevski 
(şi ei autori de liste negre) au împuşcat în strada, la 28 iunie 
1940, mai mulți funcționari superiori, avocaţi, ofițeri români; 

La Cetatea Albă: autorii de liste-negre Zuckermann şi 
Burmann i-au împuşcat în stradă pe preoții Eusebie Popovici 
şi Nicador Maleski, 

La Orhei şi în satele învecinate: Popăuţi, Olişcani, 
Isacova bande de evrei purtând steaguri roşii şi portretul 
lui Stalin au terorizat localităţile numite, au ucis preoți, 
strigând: 

«Vrem Moldova până la Seret!» 

(Nu va fi momentul însă nu mă pot stăpâni: de ce nu 
strigau — că tot împuşcau ei popi: « Vrem Moldova până 
la... Atlamic!», deşi nici «până la Pacific», n-ar fi stricat — 
să nu fi fost incă momentul?) 

La Cernăuţi — încă din 27 iunie 1940 (ce precocitate!) 
evreii au alcătuit un comitet popular condus de Sallo (Solo?) 
Brunn (Braun?), autonumit primar, împreună cu adjunctul 
Glaubach (numit de către autonumitul Brunn/Braun) au 
pornit în fruntea cetelor de evrei căutători mai cu seamă de 
preoţi, de studenţi la Teologie, de profesori, de înalţi 


funcţionari — ca să-i ucidă (ceea ce au şi făcut). Încă o dată 
— nu, nu e inutilă repetarea: aceste acte de barbarie au 
avut loc începând din 28 iunie 1 940, în Teritoriile 
revendicate de Sovietici — dar încă necedate oficial — şi 
perpetuate mai cu seamă de evrei asupra Românilor 
localnici. 

Lao eventuală obiecţie, martorul mincinos de profesie 
Elie Wiesel ar răspunde că asta nu este decât un amănunt 
— oricum. Francezii nu ştiu istorie... (dar bineînţeles că lui 
Wiesel îi convine perfect analfabetismul în materie de istorie 
al francezilor, astfel şi poate desfăşura mitologia unicului 
genocid: Holocaustul) — iar A. Spire, jurnalist la France 
Culture (după ce a trudit cu drag la organul PCF 
L'Humanite) ax justifica injustificabilul — cum a mai făcut-o 
pe platoul canalului de televiziune Paris Premiere 
susținând cu o obrăznicie egalată de inconştiență (bine 
stăpânită...), dreptul la consideraţie (! 1?) al evreilor este 
mult mai mare decât dreptul la viață şi la justiţie al africanilor!, 
plus necomuniști, nesovietici şi, păcat de moarte: goi... 

În iulie 1941, după liberarea Chişinăului de bolşevici, în 
curtea Consulatului italian, unde NK VD-ul îşi stabilise unul 
din sedii, au fost dezgropate 80 cadavre, în majoritate 
rămase neidentificate, într-atât fuseseră mutilate (membre, 
capete tăiate), batjocorite (organe sexuale în gură), arse la 
flacără în timpul „anchetei”, iar după moartea anchetatului 
cu var viu şi cu acizi. După resturile de îmbrăcăminte, s-a 
dedus că martirizaţii fuseseră preoți, studenți, elevi, ceferişti 
(după chipie); 

S-a constatat ca în subsolurile Palatului mitropolitan 
fuseseră amenajate celule individuale pentru „naționaliștii 
români”, 

Pentru a nu lungi pomelnicul macabru, câteva cifre: 

— La data de 7 septembrie 1941, la Chişinău au avut 
loc funeraliile naționale ale celor 450 persoane găsite în 
gropile din curțile Consulatului italian, Palatului Mitro- 
politan, Facultăţii de Teologie — multe rămase neidentificate 
din pricina mutilărilor 

— În mai puţin de un an de ocupaţie bolşevică s-au 
înregistrat în afară de... lipsa celor cca 300.000 refugiaţi în 
ce mai rămăsese din România) în jur de 30.000 arestaţi, din 
care unii au fost împuşcaţi pe loc, alții au fost deportaţi, au 
murit în detenție, au dispărut...; 

— În Basarabia, pe lângă secerişul roşu al oamenilor, 
dintre 1940 — 1941 au fost dinamitate, incendiate de 
autorităţile sovietice: 42 biserici, 28 şcoli, 32 localuri ale 
unor instituţii publice, 79 ale autorităţilor. 

La aceste crime împotriva Românilor din Basarabia şi 
din Bucovina de Nord au participat cu zel (şi eficace) foarte, 
prea mulți evrei, unii numiţi de noua autoritate directori de 
şcoli, de instituţii, de colhozuri, de sovhozuri etc.. însă cei 
mai numeroşi erau voluntari în aparatul politico-represiv: 
partid, Komsomol, sindicat, miliţie, NKVD. 

După retragerea sovieticilor din Basarabia şi din 
Bucovina de Nord, în iulie 1941, alde Rozenberg, 
Goldenberg, Axelrod, Beiner, Pikraevski, Brunn, Stemberg. 
Derevici, Fluchaser, Zuckermann, Glaubach, Burman. 
Glinsberg, chiar şi Marii Ruşi de la Popăuţi care, pe când 
ucideau popi, declarau că ei vor «Moldova până la Seret!», 
au şters-o în furgoanele Armatei Roşii, în Kazahstan, nu 
au rămas, să dea seama de faptele lor, oalele sparte le-au 
plătit nevinovaţi, unii (medici, profesori. negustori, 
bancheri, sioniști), victime ale bolşevicilor. 

Dar chiar dacă cei ce scriu istoria o vor consemna 
potrivit adevărului istoric, fără a manipula cronologia — 
ce-ar fi? Ar fi pedepsiţi într-un Vârnberg 1] (pe care îl 
imaginam în romanul Ostinaro, scris în România începând 
din 1965) şi marii-vinovaţi-comunişti, aflați de ani buni la 
adăpost în Lumea Capitalistă?: în USA (unde nu sunt 
toleraţi criminalii nazişti-fascişti; criminalii bolşevici. da, 
cu precădere „lucrătorii” din poliţiile politice comuniste, 
fiice ale NKVD-ului — numai dacă sunt evrei). în Germania 
(ca despăgubiţi); în Franţa ca pensionari ai Rezistenței, 
deşi după război fuseseră expulzați cu sutele ca spioni 
sovietici. După decenii de activitate în aparatele represive 
ale democrațiilor populare, unde fuseseră tot răul imaginabil 
(mai degrabă din răzbunare oarbă şi din interes material 
decât din convingere politică), au dat fuga la adăpost la 
capitalişti plângându-se că, în Ungaria, în Cehoslovacia, 
în Polonia, în Bulgaria, în România (tovarăşii-juşti ca 
Perahim, Marcou, Mirodan, Maria Bonuş, Tertulian, G. 
Horodincă, Nina Cassian, Crohmălniceanu, Ana Novak 
ş.a.) fuseseră cumplit persecutați, în dubla lor calitate de... 
comunişti şi de evrei! În „prelungirea în Orient a 
Occidentului”; Israel, pensionarii NKVD, KGB, komisarii 
poliţiilor politice ale țărilor sovietizate îşi petrec ultimele 
momente din viaţa lor dedicată triumfului bolşevismului în 
toată lumea (dar nu în Israel!), în reculegere, în pace şi în 
„Tugăciune-mistică” — nu era un pleonasm în gura lor atunci 
când îi vânau, cu revoluționară daruire, pe nefericiţii creştini 
din Ţările Comunismului Biruitor. Din păcate, nu. 

Ceea ce nu inseamnă că cei care pot da glas indignării 
— să tacă. Vorba mea: «Dacă tac mă doare şi mai tare», 


Paul Goma > 
Material preluat din suplimentul Aldine al ziarului 
România Liberă din data de 28 iunie 2003 

VIESPARUL IRAKIAN 


Preşedintele Bush a ales să schimbe radical politica externă a 
Statelor Unite, cu implicaţii imprevizibile atât pentru America cât şi 
pentru întreaga lume. Cu 60 de ani în urmă, la inițiativa Statelor Unite, 
se puneau bazele Organizaţiei Naţiunilor Unite, al cărei principiu era 
forţa dreptului aplicat cu egalitate, pe cât se poate, statelor suverane 
subiecte de drept. Astăzi Statele Unite se dezic de principiile promovate 
de ele însele, înlocuind forța dreptului prin dreptul forței, arogându-şi 
«dreptul» de intervenţie oriunde pe glob, acolo unde interesele lor nu 
sunt respectate, sub pretextul luptei împotriva terorismului internaţional. 
Despre suveranitatea celorlalți, nici vorbă de a fi respectată, democraţia 
de tip american fiind un model impus, dacă e nevoie, cu forța. 

În Irak motivul principal al intervenţiei anglo-americane au fost 
armele de distrugere în masă pe care această țară le-ar fi avut şi cu 
care ar fi ameninţat restul lumii. Deşi Irakul este acum ocupat de trupele 
aliaţilor, nu s-a găsit nici urmă din acele arme, iar cei doi lideri, Bush 
şi Blair, sunt confruntaţi cu criticile şi protestele opiniei publice şi 
mass-media care se simt minţite şi înşelate. Alt temei al intervenţiei a 
fost ura poporului irakian împotriva regimului Saddam Hussein şi 
intenţia aliaţilor de a-i elibera pe irakieni de sub dictatură. Spre 
surprinderea americanilor, protestele irakienilor sunt împotriva trupelor 
de ocupaţie pe care le atacă zilnic, iar dorința majorităţii populației 
este retragerea ocupanților şi crearea unui stat islamic fundamentalist 
diferit de modelul democratic occidental care li se propune. 

„ Adevăratele scopuri ale intervenţiei militare, care au fost atinse 
în cea mai mare parte, acapararea petrolului irakian, de la administrarea 
căruia a fost exclusă până şi ONU, şi o nouă ordine politică şi militară 
în Orientul Apropiat, care să impună în regiune interesele Statelor Unite 
şi ale principalului său aliat Israelul, aceste scopuri reale, pentru 
moment realizate, încep să-şi arate costurile: rezistența irakiană 
împotriva ocupantului «eliberator» şi modificarea atitudinii statelor 
arabe pro-occidentale față de anglo-americani, caracteristic fiind cazul 
Arabiei Saudite, care a cerut Statelor Unite retragerea trupelor 
americane de pe teritoriul său. Costul politic şi militar al ocupării 
Irakului nu poate fi evaluat acum, dar cert este că, la început rachetele 
şi acum trupele de ocupaţie, au stârnit o reacţie care ar putea deveni 


viesparul irakian. 
N.C. 


* Barometrul de opinie întocmit 
de Gallup-România între 5-26 mai, dat 
publicităţii de Fundaţia pentru o So- 
cietate Deschisă, relevă: 

— pentru Năstase preşedinte, ar vota 
38%, pentru CV Tudor şi Stolojan câte 
19%, iar Băsescu ar obține 15%; 

— încrederea în politicieni este de 
41 de puncte pentru Iliescu, 33 puncte 
Năstase, 29 Băsescu, 28 Stolojan, 15 
CV Tudor; 

— la alegeri PSD ar obţine 43%, 
PNL 17%, PRM 16%, PD 11%; 

— de activitatea guvernului sunt 
nemulţumiţi 81 din pricina lipsei locurilor 
de muncă, 79 din cauza corupţiei, 78 
datorită nivelului scăzut de trai; 

„ —numărul parlamentarilor este prea 
mare, cred 84%, pentru vot uninominal 
se pronunţă 58%, iar 44% cred că 
locurile din parlament sunt cumpărate; 

— corupția este generalizată, spun 
80%, iar de la preluarea puterii de 
guvernul actual ea a crescut 41%, a 


rămas la fel 36%; 

— clasamentul corupţiei este : 
parlamentari 20%, medici 17%, jude- 
cători 14%, poliţişti, miniştri 11%; 

— populaţia se consideră săracă, 
39%, foarte săracă 36%, înstărită 1%, 
iar 24% se consideră într-o situaţie 
intermediară; 

— sărăcia se datorează lipsei ajuto- 
rului din partea statului, 33%, lenei 
29%, lipsei relaţiilor 20%; 

— protecţia socială este considerată 
de 34% ca fiind mai redusă de la venirea 
la putere a actualului guvern şi tot 34% 
cred că a rămas la fel. 

e Sondajul 1.$.S. (Institutul de 
Studii Sociale) efectuat între 15-22 
iunie înregistrează: 

— ponderea partidelor politice: PSD 
43,9%, PNL 22%, PRM 12%, PD 11%; 

— ponderea prezidenţiabililor: 
Năstase 40%, Stolojan 21%, Băsescu 
15%, CV Tudor 14%; 

— corupţia este generalizată, cred 80 


POLITICĂ - 


din cei întrebaţi, parlamentarii sunt 
corupți, cred 67, poliţiştii 61, judecătorii 
59, medicii 59, miniştrii 58; 

— în timpul actualei guvernări 
corupţia a crescut, consideră 41%, a 
rămas aceeaşi 36%; guvernul a luat 
puține măsuri împotriva corupției, 38%, 
foarte puţine 22%, suficiente 13%; 

— 46% dintre români cred că dacă 
cineva nu poate rezolva o problemă cu 
instituţiile statului, este pentru că nu ştie 
pe cine să mituiască, 58% consideră că 
procesele se pierd din lipsa banilor, 41% 
cred că o afacere merge bine numai dacă 
cineva de sus este interesat să o sprijine, 
51% consideră că averile se fac prin 
încălcarea legii; 

— 75% din cei întrebaţi cred că 
demnitarii nu spun adevărul despre câtă 
avere au. 

e Sondajul IMAS dat publicităţii 
la 29 iunie este suspect de favorabil 
PSD şi ca atare puţin credibil, ţinând 
seama de sondajele anterioare, Gallup 
şi L.S.S.: 

— ponderea partidelor politice ar fi 
de 48,9% PSD faţă de 43% în sondajul 
Gallup, PNL 16,1% față de 17% în 
Gallup, PRM 16% în ambele sondaje, 
PD 6,9% faţă de 11% în Gallup (!); 

— performanța actualului guvern 
față de cel anterior este percepută de 
41,6% ca fiind la fel, 32,1% mai bună 
şi 21,5% mai rea; 

— situaţia economică este mult mai 
proastă față de anul trecut pentru 
17,2%, mai proastă pentru 34,1%; 

— România merge într-o direcţie 
greşită, opinează 42,3% dintre re- 
pondenți. 

e Studiul Economist Intelligence 
Unit consideră că România are nevoie 
de 80 de ani pentru a ajunge la un venit 
mediu pe cap de locuitor comparabil cu 
cel din Uniunea Europeană. Dintre țările 
candidate, Cipru are nevoie de 21 de 
ani, iar Malta de 29 de ani, pentru a 
ajunge la acest rezultat, Slovenia şi 
Estonia de 30 de ani, iar Bulgaria, 
penultima clasată, de 63 de ani. 

După cum se vede, suntem ultimii, 
cu voia dumneavoastră. 

e Rezultatele recensământului 
din 2002 arată că populaţia României a 
fost de 21.680.974 locuitori, cu o 
densitate de 90,9/kilometru pătrat. 
Populaţia urbană reprezintă 52,7%, în 
scădere cu 2% faţă de recensământul 
din 1992, explicaţia constând în reve- 
nirea în mediul rural a țăranilor urba- 
nizaţi în timpul regimului comunist. În 
ultimii 10 ani ponderea persoanelor de 
peste 60 de ani a sărit de la 269 la mie 
la 307 la mie, raportul copii/bătrâni fiind 
de 1000/1098. Îmbătrânirea populației 
este agravată de diminuarea natalității. 

e Wim van Velzen, vicepreşedin- 
tele Partidului Popular European, 
răspunzând unei întrebări privind 


ECONOMIE 


PNŢCD a spus: «Întrebarea este dacă 
acest partid este suficient de puternic, 
iar răspunsul este foarte simplu: nu... 
ei bine, prieteni, nu suntem mulţumiţi 
cu situaţia actuală, vă rog să faceţi ceva 
să schimbaţi această stare de fapt». 

e Salariul mediu net în luna maia 
fost de 4.729.313 lei, iar cel brut de 
6.521.441 lei, în scădere faţă de aprilie 
cu 4,6%, respectiv 5,3%. Cel mai mare 
salariu mediu net s-a înregistrat în 
sectorul intermedierilor financiare, 12,4 
milioane lei, iar cel mai mic în prelu- 
crarea lemnului, 2,7 milioane lei. 

e Rezerva valutară a Băncii Na- 
ționale a fost la sfârşitul lunii iunie de 
5.385,2 milioane euro, în creştere față 
de luna mai cu 104,5 milioane euro. 
Rezerva de aur la aceeaşi dată era de 
105,3 tone, în valoare de 1.025,5 
milioane euro, ceea ce face ca rezervele 
internaţionale ale ţării să fie de 6.4 
miliarde euro. 

e Numărul şomerilor la sfârşitul 


lunii mai a fost de 693.068 persoane, 


din care 293.539 femei, rata şomajului 
fiind de 7,4%, cu 3,1% mai mică decât 
în aceeaşi lună a anului trecut şi cu 0,4% 
mai mică față de luna precedentă. Cel 
mai ridicat nivel al ratei şomajului s-a 
înregistrat în judeţele Vaslui 13,3%, 
Galaţi 12,9%, Hunedoara 11,2%, iar cea 
mai redusă rată a şomajului a fost de 
2,6% în judeţul Bihor, 2,9% în muni- 
cipiul Bucureşti şi 3,0% în judeţul Satu 


Mare. 


